"ജി.എൽ.പി.എസ് തരിശ്/അക്ഷരവൃക്ഷം/ഒരുമയുടെ വിജയം" എന്ന താളിന്റെ പതിപ്പുകൾ തമ്മിലുള്ള വ്യത്യാസം - Schoolwiki\n"ജി.എൽ.പി.എസ് തരിശ്/അക്ഷരവൃക്ഷം/ഒരുമയുടെ വിജയം" എന്ന താളിന്റെ പതിപ്പുകൾ തമ്മിലുള്ള വ്യത്യാസം\n02:23, 19 ഏപ്രിൽ 2020-നു നിലവിലുണ്ടായിരുന്ന രൂപം (മൂലരൂപം കാണുക)\n11:22, 22 ഏപ്രിൽ 2020-നു നിലവിലുണ്ടായിരുന്ന രൂപം (മൂലരൂപം കാണുക)\n| തലക്കെട്ട്= '''ഒരുമയുടെ വിജയം '''\n| color= 4\n}}'''നീനുവിന്റെ അന്നത്തെ ദിവസം തുടങ്ങുന്നത് തന്നെ ആ സങ്കടവാർത്ത കേട്ടുകൊണ്ടാണ്.നീനുവിന്റെ അയൽവാസിയും കൂട്ടുകാരിയുമായ ശ്രാവണിയുടെ അച്ഛന് പനിയും തൊണ്ടവേദന യും ഛർദ്ദിയും കഠിനമായിട്ടുണ്ട് . ശ്രാവണിയെ പോലെതന്നെ അദ്ദേഹത്തിന് നീനുവിനേയും വളരെ കാര്യമാണ്. അദ്ദേഹം ഗൾഫിൽ നിന്നും വന്നിട്ട് അധികനാളായില്ല. വന്നപ്പോൾ നീനുവിനും കുറേ കളിപ്പാട്ടങ്ങളും മിഠായിയും മറ്റും കൊണ്ടുവന്നിരുന്നു.കുറച്ച് സമയം കഴിഞ്ഞപ്പോൾ ആരോഗ്യപ്രവർത്തകർ വന്ന് ശ്രാവണിയേയും കുടുംബത്തേയും നിരീക്ഷണ വാർഡിലേക്ക് കൊണ്ടുപോയി.നീനു അവരുടെ വീട്ടിലേക്ക് പലപ്പോഴും പോയിരുന്നു. അതുകൊണ്ടുതന്നെ അവളേയും കുടുംബത്തിനേയും കൂടി നിരീക്ഷണ കേന്ദ്രത്തിലേക്ക് മാറ്റി.നീനുവിന് അച്ഛനേയും അമ്മയേയും കാണാതെ സങ്കടമായി. ശ്രാവണിയുടെ അച്ഛന് കൊറോണ സ്ഥിരീകരിച്ചതോടെ ജാഗ്രത കൂടി.ഡോക്ടർമാരും നഴ്സുമാരും മറ്റ് ആരോഗ്യപ്രവർത്തകരുമെല്ലാം മാസ്കും കോട്ടും കയ്യുറയും ധരിച്ചാണ് നടക്കുന്നത്. അവർ നീനുവിനേയും ധരിപ്പിച്ചു. കുറച്ചു ദിവസങ്ങൾക്ക് ശേഷം ശ്റാവണിയുടെ അച്ഛൻ സുഖം പ്രാപിച്ചു. നിരീക്ഷണ സമയം കഴിഞ്ഞപ്പോൾ അവരെല്ലാം വീട്ടിലേക്ക് മടങ്ങി.നീനുവീട്ടിലേക്ക് വന്നപ്പോഴാണ് പത്രവാർത്ത കണ്ടത്. തമിഴ്നാട്ടിലും മഹാരാഷ്ട്ര യിലുമെല്ലാം രോഗം പടർന്നു പിടിച്ചിരിക്കുന്നു.അമേരിക്കയിലും ഇറ്റലിയിലുമെല്ലാം ആയിരക്കണക്കിന് ആളുകൾ ദിവസവും മരിച്ചുകൊണ്ടിരിക്കുന്നു. അവൾ ചിന്തിച്ചു ഡോക്ടർമാരും നഴ്സുമാരും ആരോഗ്യവകുപ്പും സർക്കാരും ഒത്തൊരുമിച്ച് ഒരുമയോടെ പ്രവർത്തിച്ചതു കൊണ്ടാണ് നമുക്കീ മഹാമാരിയെ പിടിച്ചുനിർത്താനായത്. എല്ലാവരും ജാഗ്രതയോടെ ശുചിത്വം പാലിച്ച് വീട്ടിൽ തന്നെ ഇരുന്നാൽ നമുക്ക് ഈ മഹാവിപത്തിനെ ഒന്നിച്ചു ചേർന്ന് പ്രധിരോധിക്കാം...\n}}'''നീനുവിന്റെ അന്നത്തെ ദിവസം തുടങ്ങുന്നത് തന്നെ ആ സങ്കടവാർത്ത കേട്ടുകൊണ്ടാണ്.നീനുവിന്റെ അയൽവാസിയും കൂട്ടുകാരിയുമായ ശ്രാവണിയുടെ അച്ഛന് പനിയും തൊണ്ടവേദന യും ഛർദ്ദിയും കഠിനമായിട്ടുണ്ട് . ശ്രാവണിയെ പോലെതന്നെ അദ്ദേഹത്തിന് നീനുവിനേയും വളരെ കാര്യമാണ്. അദ്ദേഹം ഗൾഫിൽ നിന്നും വന്നിട്ട് അധികനാളായില്ല. വന്നപ്പോൾ നീനുവിനും കുറേ കളിപ്പാട്ടങ്ങളും മിഠായിയും മറ്റും കൊണ്ടുവന്നിരുന്നു.കുറച്ച് സമയം കഴിഞ്ഞപ്പോൾ ആരോഗ്യപ്രവർത്തകർ വന്ന് ശ്രാവണിയേയും കുടുംബത്തേയും നിരീക്ഷണ വാർഡിലേക്ക് കൊണ്ടുപോയി.നീനു അവരുടെ വീട്ടിലേക്ക് പലപ്പോഴും പോയിരുന്നു. അതുകൊണ്ടുതന്നെ അവളേയും കുടുംബത്തിനേയും കൂടി നിരീക്ഷണ കേന്ദ്രത്തിലേക്ക് മാറ്റി.നീനുവിന് അച്ഛനേയും അമ്മയേയും കാണാതെ സങ്കടമായി. ശ്രാവണിയുടെ അച്ഛന് കൊറോണ സ്ഥിരീകരിച്ചതോടെ ജാഗ്രത കൂടി.ഡോക്ടർമാരും നഴ്സുമാരും മറ്റ് ആരോഗ്യപ്രവർത്തകരുമെല്ലാം മാസ്കും കോട്ടും കയ്യുറയും ധരിച്ചാണ് നടക്കുന്നത്. അവർ നീനുവിനേയും ധരിപ്പിച്ചു. കുറച്ചു ദിവസങ്ങൾക്ക് ശേഷം ശ്രവണിയുടെ അച്ഛൻ സുഖം പ്രാപിച്ചു. നിരീക്ഷണ സമയം കഴിഞ്ഞപ്പോൾ അവരെല്ലാം വീട്ടിലേക്ക് മടങ്ങി.നീനുവീട്ടിലേക്ക് വന്നപ്പോഴാണ് പത്രവാർത്ത കണ്ടത്. തമിഴ്നാട്ടിലും മഹാരാഷ്ട്ര യിലുമെല്ലാം രോഗം പടർന്നു പിടിച്ചിരിക്കുന്നു.അമേരിക്കയിലും ഇറ്റലിയിലുമെല്ലാം ആയിരക്കണക്കിന് ആളുകൾ ദിവസവും മരിച്ചുകൊണ്ടിരിക്കുന്നു. അവൾ ചിന്തിച്ചു ഡോക്ടർമാരും നഴ്സുമാരും ആരോഗ്യവകുപ്പും സർക്കാരും ഒത്തൊരുമിച്ച് ഒരുമയോടെ പ്രവർത്തിച്ചതു കൊണ്ടാണ് നമുക്കീ മഹാമാരിയെ പിടിച്ചുനിർത്താനായത്. എല്ലാവരും ജാഗ്രതയോടെ ശുചിത്വം പാലിച്ച് വീട്ടിൽ തന്നെ ഇരുന്നാൽ നമുക്ക് ഈ മഹാവിപത്തിനെ ഒന്നിച്ചു ചേർന്ന് പ്രതിരോധിക്കാം...\nപരിഭ്രാന്തിയല്ല ജാഗ്രതയാണ് വേണ്ടത്......'''\n11:22, 22 ഏപ്രിൽ 2020-നു നിലവിലുണ്ടായിരുന്ന രൂപം\nനീനുവിന്റെ അന്നത്തെ ദിവസം തുടങ്ങുന്നത് തന്നെ ആ സങ്കടവാർത്ത കേട്ടുകൊണ്ടാണ്.നീനുവിന്റെ അയൽവാസിയും കൂട്ടുകാരിയുമായ ശ്രാവണിയുടെ അച്ഛന് പനിയും തൊണ്ടവേദന യും ഛർദ്ദിയും കഠിനമായിട്ടുണ്ട് . ശ്രാവണിയെ പോലെതന്നെ അദ്ദേഹത്തിന് നീനുവിനേയും വളരെ കാര്യമാണ്. അദ്ദേഹം ഗൾഫിൽ നിന്നും വന്നിട്ട് അധികനാളായില്ല. വന്നപ്പോൾ നീനുവിനും കുറേ കളിപ്പാട്ടങ്ങളും മിഠായിയും മറ്റും കൊണ്ടുവന്നിരുന്നു.കുറച്ച് സമയം കഴിഞ്ഞപ്പോൾ ആരോഗ്യപ്രവർത്തകർ വന്ന് ശ്രാവണിയേയും കുടുംബത്തേയും നിരീക്ഷണ വാർഡിലേക്ക് കൊണ്ടുപോയി.നീനു അവരുടെ വീട്ടിലേക്ക് പലപ്പോഴും പോയിരുന്നു. അതുകൊണ്ടുതന്നെ അവളേയും കുടുംബത്തിനേയും കൂടി നിരീക്ഷണ കേന്ദ്രത്തിലേക്ക് മാറ്റി.നീനുവിന് അച്ഛനേയും അമ്മയേയും കാണാതെ സങ്കടമായി. ശ്രാവണിയുടെ അച്ഛന് കൊറോണ സ്ഥിരീകരിച്ചതോടെ ജാഗ്രത കൂടി.ഡോക്ടർമാരും നഴ്സുമാരും മറ്റ് ആരോഗ്യപ്രവർത്തകരുമെല്ലാം മാസ്കും കോട്ടും കയ്യുറയും ധരിച്ചാണ് നടക്കുന്നത്. അവർ നീനുവിനേയും ധരിപ്പിച്ചു. കുറച്ചു ദിവസങ്ങൾക്ക് ശേഷം ശ്രവണിയുടെ അച്ഛൻ സുഖം പ്രാപിച്ചു. നിരീക്ഷണ സമയം കഴിഞ്ഞപ്പോൾ അവരെല്ലാം വീട്ടിലേക്ക് മടങ്ങി.നീനുവീട്ടിലേക്ക് വന്നപ്പോഴാണ് പത്രവാർത്ത കണ്ടത്. തമിഴ്നാട്ടിലും മഹാരാഷ്ട്ര യിലുമെല്ലാം രോഗം പടർന്നു പിടിച്ചിരിക്കുന്നു.അമേരിക്കയിലും ഇറ്റലിയിലുമെല്ലാം ആയിരക്കണക്കിന് ആളുകൾ ദിവസവും മരിച്ചുകൊണ്ടിരിക്കുന്നു. അവൾ ചിന്തിച്ചു ഡോക്ടർമാരും നഴ്സുമാരും ആരോഗ്യവകുപ്പും സർക്കാരും ഒത്തൊരുമിച്ച് ഒരുമയോടെ പ്രവർത്തിച്ചതു കൊണ്ടാണ് നമുക്കീ മഹാമാരിയെ പിടിച്ചുനിർത്താനായത്. എല്ലാവരും ജാഗ്രതയോടെ ശുചിത്വം പാലിച്ച് വീട്ടിൽ തന്നെ ഇരുന്നാൽ നമുക്ക് ഈ മഹാവിപത്തിനെ ഒന്നിച്ചു ചേർന്ന് പ്രതിരോധിക്കാം...\nപരിഭ്രാന്തിയല്ല ജാഗ്രതയാണ് വേണ്ടത്......\nനഷ് വ .പി\n2c ജി എൽ പി സ്കൂൾ തരിശ്\n"https://schoolwiki.in/index.php?title=ജി.എൽ.പി.എസ്_തരിശ്/അക്ഷരവൃക്ഷം/ഒരുമയുടെ_വിജയം&oldid=863313" എന്ന താളിൽനിന്നു ശേഖരിച്ചത്


അമേരിക്കക്കാരി മടങ്ങി പ്രിയ കേരളമേ, നിന്റെ കരുതലിന് നന്ദി | Alappuzha | Kerala | Deshabhimani | Sunday Mar 22, 2020\nഅമേരിക്കക്കാരി മടങ്ങി പ്രിയ കേരളമേ, നിന്റെ കരുതലിന് നന്ദി\nകോവിഡ് 19 രോഗം ഇല്ലെന്ന് സർട്ടിഫിക്കറ്റുമായി റെബേക്ക\nഐസൊലേഷൻ കാലത്തെ സൗകര്യങ്ങൾക്ക് സർക്കാരിന് നന്ദിപറഞ്ഞ് റെബേക്ക ഡെയ്‌ലിൻ. കോവിഡ് 19 വൈറസ് ബാധയില്ലെന്ന് സ്ഥിരീകരിച്ചശേഷമാണ് ഈ അമേരിക്കക്കാരി നന്ദി പറഞ്ഞ് വീഡിയോ നവമാധ്യമങ്ങളിൽ പോസ്‌റ്റ് ചെയ്‌തത്. ആലപ്പുഴ കെടിഡിസി റിസോർട്ടിലാണ് ഇവർ ഐസൊലേഷനിൽ കഴിഞ്ഞത്. സുഹൃത്തുക്കളുടെ ഗ്രൂപ്പിൽ പങ്കുവെച്ച വീഡിയോയിൽ ഐസൊലേഷൻ കാലത്ത് ലഭിച്ച സൗകര്യങ്ങൾ അടക്കമുള്ളവ വിശദീകരിക്കുന്നു. ഇതിന് വിനോദസഞ്ചാരവകുപ്പിനും കെടിഡിസിക്കും നന്ദി പറഞ്ഞാണ് വീഡിയോ അവസാനിക്കുന്നത്.\nവൈറസ് ബാധയില്ലെന്ന് ഉറപ്പാക്കിയശേഷമാണ് റെബേക്ക വെള്ളിയാഴ്‌ച സ്വദേശത്തേക്ക് മടങ്ങിയത്. ഐസൊലേഷനിൽ കഴിയുന്ന വിദേശികൾ ഉൾപ്പെടെയുള്ളവർക്ക് മികച്ച സൗകര്യമാണ് കേരളത്തിൽ ഒരുക്കിയത്. വിനോദസഞ്ചാരവകുപ്പിന് കീഴിലുള്ള കെടിഡിസി റിസോർട്ടുകൾ, സ്വകാര്യ റിസോർട്ടുകൾ എന്നിവിടങ്ങളിലാണ് ജില്ലയിൽ വിദേശ സഞ്ചാരികളെ നിരീക്ഷണത്തിലാക്കിയിട്ടുള്ളത്. പ്രത്യേകം ശുചിമുറി സൗകര്യവും ആവശ്യപ്പെടുന്ന ഭക്ഷണം ഉൾപ്പെടെയുള്ള കാര്യങ്ങളും ആരോഗ്യവകുപ്പിന്റെ നേതൃത്വത്തിൽ നൽകുന്നുണ്ട്. ഒമ്പത് വിദേശികളെയാണ് കഴിഞ്ഞ ദിവസംവരെ ഐസൊലേഷനിൽ പാർപ്പിച്ചിരുന്നത്. എന്നാൽ പരിശോധനഫലം നെഗറ്റീവ് ആയതിനാൽ അഞ്ചുപേർ നാട്ടിലേക്ക് മടങ്ങി. യുഎസ് സ്വദേശികളായ രണ്ടുപേർ ഐസൊലേഷനിൽ തുടരാൻ ആവശ്യപ്പെട്ടപ്പോൾ സ്വകാര്യ റിസോർട്ടിൽ താമസിക്കാൻ ആഗ്രഹം പ്രകടിപ്പിക്കുകയായിരുന്നു.\nഐസൊലേഷനും സാമ്പിൾ പരിശോധനയ്‌ക്കുശേഷം ഇവർക്ക് രോഗ ബാധയില്ലെന്ന് തെളിഞ്ഞു. ഉടൻ തിരികെ പോകുന്നില്ലെന്നതും കേരളത്തിൽ തുടരാനുള്ള താൽപര്യവും അവർ അറിയിച്ചു. ഇന്ത്യൻ വംശജനായ യുഎസ് പൗരൻ അലൻ എന്നയാളുടെയും സാമ്പിൾ പരിശോധിച്ച് രോഗബാധിതനല്ലെന്ന് ഉറപ്പാക്കി. ഇദ്ദേഹം ഗോവയിലേക്ക് പോകാൻ താൽപര്യം അറിയിച്ചു. ആവശ്യം ജില്ലാ ഭരണകേന്ദ്രം പരിശോധിച്ച് സൗകര്യങ്ങൾ ഒരുക്കി നൽകും.


നടന്‍റെ ഡേറ്റ് കിട്ടുമോ എന്നു സംശയിച്ചു നിൽക്കുന്ന സംവിധായകനോടു നടൻ ചോദിച്ചു... ഡേറ്റ് മാത്രം മതിയോ ? ഒരു മലയാളി പ്രവാസിയുടെ കഥയിങ്ങനെ…. - RashtraDeepika\nനടന്‍റെ ഡേറ്റ് കിട്ടുമോ എന്നു സംശയിച്ചു നിൽക്കുന്ന സംവിധായകനോടു നടൻ ചോദിച്ചു… ഡേറ്റ് മാത്രം മതിയോ ? ഒരു മലയാളി പ്രവാസിയുടെ കഥയിങ്ങനെ….\nSaturday July 25, 2020 Saturday July 25, 2020 Support\nനടന്‍റെ ഡേറ്റ് കിട്ടുമോ എന്നു സംശയിച്ചു നിൽക്കുന്ന സംവിധായകനോടു പ്രൊഡ്യൂസറെ വരെ തരാമെന്നു നടൻ വാഗ്ദാനം ചെയ്യുന്പോൾ സംവിധായകൻ എന്തു പറയാൻ!\nവീട്ടിൽ സ്വകാര്യ പ്രാക്ട്രീസ് നടത്തുന്ന ചില ഡോക്ടർമാർ എഴുതി നൽകുന്ന പ്രിസ്ക്രിപ്ഷനിലെ മരുന്നുകൾ ചില മെഡിക്കൽ ഷോപ്പുകളിൽ മാത്രം കിട്ടുന്നതു പോലെയോ അല്ലെങ്കിൽ ആ ഡോക്ടർമാരുടെ വീടിനോടു ചേർന്നുള്ള അവരുടെതന്നെ മെഡിക്കൽ ഷോപ്പ് ബിസിനസ് പോലെയോ ആണ് മലയാള സിനിമയുടെ മുന്നോട്ടു പോക്കെന്ന് ഫീൽഡിലെ ഒരു നിർമാതാവ് മനസു തുറന്നു.\nകറങ്ങുന്നതാണ് കറൻസിയെന്നു പറയാറില്ലേ, അതാണ് മലയാള സിനിമയുടെ സ്ഥിതി. ഇതിൽ മുടക്കുന്ന കറൻസി അങ്ങനെ കറങ്ങിക്കൊണ്ടിരിക്കും.\nസ്വർണക്കള്ളക്കടത്തു കേസിൽ തൃശൂർ സ്വദേശി ഫൈസൽ ഫരീദ് എൻഐഎയുടെ നിരീക്ഷണത്തിലായി അധികം വൈകാതെ തന്നെ ഫൈസലിന്‍റെ സിനിമാബന്ധത്തെക്കുറിച്ചുള്ള വിവരങ്ങൾ പുറത്തുവന്നു.\nഇതു സംബന്ധിച്ച് വിശദമായ വിവരങ്ങൾ ഇനിയും അന്വേഷണസംഘം പുറത്തുവിട്ടിട്ടില്ലെങ്കിലും മോളിവുഡെന്ന മലയാള സിനിമ ഇൻഡസ്ട്രിയും ലോകത്തിന്‍റെ ഏതൊക്കെയോ ഭാഗങ്ങളിലിരുന്ന കള്ളപ്പണവും ഹവാലപണവും കൈകാര്യം ചെയ്യുന്ന അധോലോക മാഫിയകളും തമ്മിൽ അവിശുദ്ധ കൂട്ടുകെട്ടുണ്ടെന്ന സൂചനകളിലേക്കു തന്നെയാണ് കഥകൾ ചെന്നെത്തുന്നത്.\nകേരളത്തിലെ മലയാളികൾ മാത്രം കാണുന്ന സിനിമ എന്ന നിലയിൽനിന്നു ലോകമെങ്ങുമുള്ള മലയാളികൾ കാണുന്ന സിനിമ എന്ന നിലയിലേക്കുള്ള മലയാള സിനിമയുടെ വളർച്ചയാണ് ഈ അവിശുദ്ധ കൂട്ടുകെട്ടുകളെ വളർത്തിയതെന്നു വേണം കരുതാൻ.\nകാരണം ഇത്രയും മാർക്കറ്റുള്ള ഒരു മേഖലയിൽ പണം നിക്ഷേപിക്കുകയെന്നാൽ അത് അത്തരക്കാരെ സംബന്ധിച്ച് ഏറെ സുരക്ഷിതമാണ്.\nസിനിമ ഇപ്പോഴും ബ്ലാക്ക് ആൻഡ് വൈറ്റ് തന്നെ\nപഴയ ബ്ലാക്ക് ആൻഡ് വൈറ്റ് സിനിമയുടെ കാലം കഴിഞ്ഞു കളർ സിനിമ എത്തിയെങ്കിലും പണമിടപാടുകളുടെ കാര്യത്തിൽ സിനിമയിൽ ഇപ്പോഴും ബ്ലാക്ക് ആൻഡ് വൈറ്റ് മാറിയിട്ടില്ല. ബ്ലാക്ക് വൈറ്റാക്കുന്നതിനുള്ള ഏറ്റവും നല്ല സ്ഥലം വെള്ളിത്തിര തന്നെയാണ്.\nകണക്കുകൾ കൊണ്ടുള്ള കളിയാണ് അവിടെ. ആയിരവും പതിനായിരവുമല്ല, ലക്ഷങ്ങളും കോടികളും മാത്രം. ദുബായിയിൽ ബിസിനസുകാരനായ ഒരു മലയാളി പ്രവാസിയുടെ കഥയിങ്ങനെ….\nകൈയിൽ ആവശ്യത്തിലധികം പണം കുമിഞ്ഞുകൂടിയ ആളാണ് കക്ഷി. ഗൾഫിൽ നടന്ന ഒരു സ്റ്റാർ നൈറ്റിൽ വെച്ചാണ് ആൾ മലയാള സിനിമയിലെ ഒരു താരവുമായി അടുപ്പം സ്ഥാപിച്ചത്.\nസിനിമ നടനാകണമെന്ന മോഹം നാട്ടിലെ അത്തിമരത്തിൽ വച്ചാണ് ഈ ബിസിനസുകാരൻ ജീവിതം കരുപ്പിടിപ്പിക്കാൻ മണലാരണ്യത്തിലേക്കു വിമാനം കയറിയത്.\nപക്ഷേ, ബിസിനസു തഴച്ചുവളർന്നു ബ്ലാക്കും വൈറ്റുമായി പണം കുന്നുകൂടിയപ്പോൾ മറന്നുപോയ സിനിമാ മോഹം സ്റ്റാർ നൈറ്റിൽ താരങ്ങളെ കണ്ടപ്പോഴാണ് വീണ്ടും ഉണർന്നത്.\nഅഭിനയമോഹം നടപ്പില്ലെന്നു മനസിലായ ആൾ എങ്ങനെ സിനിമയിൽ എൻട്രി കിട്ടുമെന്നു താരത്തോടു ചോദിച്ചു. പണം മുടക്കാൻ തയാറാണോ എന്നായിരുന്നു താരത്തിന്‍റെ മറു ചോദ്യം. എത്ര വേണമെങ്കിലും എന്നു പ്രവാസി വ്യവസായി.\nനാട്ടിലെത്തിയാൽ ഉടൻ വിവരമറിയിക്കാമെന്ന് ഉറപ്പു നൽകി താരം മടങ്ങി. നാട്ടിലെത്തിയ താരം പ്രവാസിയെ വിളിച്ചുവരുത്തി പടം ചെയ്യാനുള്ള ഒരുക്കങ്ങൾ തുടങ്ങി. ചിത്രം സാന്പത്തികമായി പൊളിഞ്ഞെങ്കിലും നിർമാതാവായതിന്‍റെ സന്തോഷത്തോടെ കക്ഷി വീണ്ടും ദുബായിക്കു മടങ്ങി.\nഇത്തരത്തിൽ ഒരു വിദേശ യാത്ര കഴിഞ്ഞു വരുന്പോൾ മലയാള സിനിമയിലേക്ക് ഒരു പുതിയ നിർമാതാവിനെ കൂടി കൂട്ടിക്കൊണ്ടുവരുന്ന താരങ്ങളും മോളിവുഡിലുണ്ട്.\nകൃത്യമായ കണക്കും കാര്യങ്ങളുമൊക്കെയായി മുന്നോട്ടുപോകുന്ന വ്യവസായമാണ് മലയാള സിനിമയെന്നു പറയാമെങ്കിലും അതിനെയെല്ലാം മറികടന്നു കോടികളിറക്കാനും കോടികളുണ്ടാക്കാനും കഴിവുള്ളവർ കൂടി മേയുന്ന ഇടമാണ് മോളിവുഡ്.\nAll News, RD Specialgold clap\nറെയിൽവേ ട്രാക്കിലെ മൃതദേഹം! ബോളിവുഡ് തിരക്കഥ പോലെയായിരുന്നു ആ ജീവിതം; ഒടുവില്…\nകോവിഡ് രോഗം അതിരുകടന്നപ്പോൾ അധികാരികൾ അടച്ചു പൂട്ടി;ആലുവ റെയിൽവേ, ബസ് സ്റ്റേഷനുകൾ ആളൊഴിഞ്ഞ പൂരപ്പറമ്പായി


ആദായനികുതി ഭേദഗതി ബില് ലോക്സഭ പാസ്സാക്കി; പ്രതിപക്ഷ ബഹളത്തിനിടയില് ചര്‍ച്ചകൂടാതെ – Chandrika Daily\nBy chandrika Tuesday November 29, 2016 13:14 pm\nആദായനികുതി ഭേദഗതി ബില് ലോക്സഭ പാസ്സാക്കി; പ്രതിപക്ഷ ബഹളത്തിനിടയില് ചര്‍ച്ചകൂടാതെ\nന്യൂഡല്‍ഹി : കള്ളപ്പണം വെളുപ്പിക്കാന് പുതിയ നിര്‍ദേശങ്ങളുമായി കേന്ദ്രസര്‍ക്കാര് അവതരിപ്പിച്ച ആദായനികുതി ഭേദഗതി ബില് ലോക്സഭ പാസ്സാക്കി. നോട്ട് അസാധു വിഷയത്തില് പ്രതിപക്ഷ ബഹളത്തിനിടയില് ശബ്ദവോട്ടോടെയാണ് ബില്…\nന്യൂഡല്‍ഹി : കള്ളപ്പണം വെളുപ്പിക്കാന് പുതിയ നിര്‍ദേശങ്ങളുമായി കേന്ദ്രസര്‍ക്കാര് അവതരിപ്പിച്ച ആദായനികുതി ഭേദഗതി ബില് ലോക്സഭ പാസ്സാക്കി. നോട്ട് അസാധു വിഷയത്തില് പ്രതിപക്ഷ ബഹളത്തിനിടയില് ശബ്ദവോട്ടോടെയാണ് ബില് പാസ്സായത്. ബില്ല് പാസാക്കുന്നതിനെതിരെ പ്രതിപക്ഷം രംഗത്ത് വന്നെങ്കിലും ചര്‍ച്ചകൂടാതെ ബില്ല് പാസാക്കുകയായിരുന്നു. സഭയുടെ ചരിത്രത്തിലാദ്യമായാണ് ചര്‍ച്ച കൂടാതെ ഒരു ധനബില് പാസാക്കുന്നത്. സര്‍ക്കാരിന്റേത് മര്യാദയില്ലാത്ത നടപടിയാണെന്ന് പ്രതിപക്ഷം ആരോപിച്ചു.\nനോട്ട് അസാധുവാക്കിയ നവംബര് 8ന് ശേഷവും കള്ളപ്പണം വെളുപ്പിക്കാന് ശ്രമം നടക്കുന്ന സാഹചര്യത്തില് ശുപാര്‍ശകളുടെ അടിസ്ഥാനത്തിലാണ് ആദായനികുതി ബില് ഭേദഗതി ചെയ്യാന് സര്‍ക്കാര് തീരുമാനിച്ചതെന്ന് ധനമന്ത്രി അരുണ് ജെയ്റ്റ്ലി സഭയില് വ്യക്തമാക്കി. കള്ളപ്പണത്തിനും അഴിമതിക്കുമെതിരായ പോരാട്ടത്തിന്റെ വന് പ്രഖ്യാപനമാണ് നവംബര് എട്ടിന് പ്രധാനമന്ത്രി നടത്തിയതെന്നും ജെയ്റ്റ്ലി പറഞ്ഞു.\nഎന്നാല് നോട്ട് അസാധുവാക്കലും ധനബില്ലും പരസ്പരം ബന്ധപ്പെട്ടതാണെന്നും അതിനാല് വിഷയം ഗൗരവമായി ചര്‍ച്ച ചെയ്യണമെന്നുമുള്ള പ്രതിപക്ഷത്തിന്റെ ആവശ്യം സര്‍ക്കാര് തള്ളി. ബില് പഠിക്കാനുള്ള സമയം പോലും ലഭിച്ചിട്ടില്ലെന്ന് പ്രതിപക്ഷം കുറ്റപ്പെടുത്തലും സര്‍്ക്കാര് ചെവികൊണ്ടില്ല. ജനാധിപത്യ മര്യാദയില്ലാത്ത നടപടിയാണ് സര്‍ക്കാരിന്റെ ഭാഗത്തുനിന്നുണ്ടായതെന്ന് പ്രതിപക്ഷം ആരോപിച്ചു.\nഎന്നാല് പ്രതിപക്ഷം ഉയര്‍ത്തിയ ക്രമപ്രശ്നവും ഭേദഗതി നിര്‍ദേശങ്ങളും സ്പീക്കര് തള്ളി. ബില്ല് പാസാക്കേണ്ടത് അത്യാവശ്യമാണെന്നും സര്‍ക്കാര് പറഞ്ഞു. അതേസമയം ഭേദഗതി ബില് നാളെ രാജ്യസഭയില് അവതരിപ്പിക്കും. ലോക്സഭയില് ധനബില്ലായി അവതരിപ്പിച്ചതിനാല് ഇതിന് രാജ്യസഭയുടെ അംഗീകാരം ആവശ്യമില്ല. കൂടാതെ ബില് പാസായി 14 ദിസങ്ങള് കഴിഞ്ഞാല് രാഷ്ട്രപതിയുടെ അംഗീകാരത്തോടെ ഇത് നിയമമായി വിജ്ഞാപനം ചെയ്യാനും സര്‍ക്കാരിന് സാധിക്കും.\nനോട്ട് പിന്‍വലിക്കലിന് ശേഷം കണക്കില് പെടാത്ത പണം ബാങ്കില് നിക്ഷേപിച്ചിട്ടുണ്ടെങ്കില് ഇക്കാര്യം വെളിപ്പെടുത്തിയാല് 50 ശതമാനം പിഴ നല്‍കി ബാക്കി പണം സ്വന്തമാക്കാം എന്നതാണ് പുതിയ ബില്ലിലെ നിര്‍ദേശം. നികുതിയും പിഴയും സര്‍ച്ചാര്‍ജും ഉള്‍പ്പെടെയാണിത്.\nനോട്ട് പിന്‍വലിക്കലിന് ശേഷം നിക്ഷേപിക്കുന്ന തുകക്ക് 30 ശതമാനമാണ് നികുതി. ഈ നികുതിയുടെ 33 ശതമാനം (30% നികുതിയുടെ 33% = ആകെ തുകയുടെ 10%) പ്രധാന്‍മന്ത്രി ഗരീബ് കല്ല്യാണ് യോജനയിലേക്ക് അടയ്ക്കണം. ഇതിനൊപ്പം പത്തു ശതമാനം പിഴ കൂടി കൂട്ടിയാണ് 50 ശതമാനം എന്ന ഇളവു തുകയിലേക്ക് എത്തുന്നത്. കേന്ദ്ര ധനമന്ത്രി അരുണ് ജെയ്റ്റ്‌ലി ഇന്ന് ലോക്‌സഭയില് അവതരിപ്പിച്ച ആദായനികുതി നിയമ ഭേദഗതി ബില്ലിലാണ് പുതിയ നിര്‍ദേശങ്ങള് വന്നത്്.\nഅതേസമയം പണം വെളിപ്പെടുത്താതെ പിടിക്കപ്പെട്ടാല് വന് തുക പിഴയായി നല്‍കേണ്ടിവരും. നിക്ഷേപിച്ച തുകയുടെ 75 മുതല് 85 ശതമാനം വരെ ഇതിലൂടെ നഷ്ടമാകും. കൂടാതെ പുതിയ വ്യവസ്ഥ പ്രകാരം വെളിപ്പെടുത്തുന്ന തുകയുടെ 25 ശതമാനം നാലു വര്‍ഷത്തേക്ക് സര്‍ക്കാരിന്റെ ദാരിദ്ര്യ നിര്‍മാര്‍ജന സ്‌കീമിലേക്ക് പലിശയില്ലാതെ നിക്ഷേപിക്കണം എന്ന വ്യവസ്ഥയും ബില്ലുലുണ്ട്.\nറെയ്ഡുകളിലും മറ്റും പിടിച്ചെടുക്കുന്ന തുകക്കാണ് 85 ശതമാനം വരെ ഈടാക്കാന് പുതിയ ഭേദഗതി നിര്‍ദേശിക്കുന്നത്്. ഇതില് 60 ശതമാനം നികുതിയായും നികുതിയുടെ 25 ശതമാനം (ആകെ തുകയുടെ 15 ശതമാനം) സര്‍ചാര്‍ജായും ആകെ 75 ശതമാനമാണ് നഷ്ടമാവും. ഇതുകൂടാതെ ആദായ നികുതി ഉദ്യോഗസ്ഥര്‍ക്ക് ഇതില് നിന്നും പത്തു ശതമാനം അധികം ഈടാക്കാനും വ്യവസ്ഥയുണ്ട്.\nഅതേസമയം ഡിസംബര് 30ന് ശേഷവും കള്ളപ്പണം സൂക്ഷിക്കകയാണെങ്കില് നാലു വര്‍ഷം തടവും, പിഴയും ലഭിച്ചക്കും. പിഴയായി ലഭിക്കുന്ന പണം രാജ്യ പുരോഗതിക്കായി ഉപയോഗിക്കും. അടിസ്ഥാന സൗകര്യങ്ങളുടെ വികസനം, വിദ്യാഭ്യാസം, പാര്‍പ്പിടം, ശുചിമുറി തുടങ്ങിയ മേഖലയ്ക്കായി ഉപയോഗിക്കുക.\nCategories: More, Views Tags: bjp modi 500&1000, demonetisation


Brazil Fans Trolls | ബ്രസീൽ ജയിച്ചില്ലെങ്കിൽ താൻ തല മൊട്ടയടിക്കും എന്നു വെല്ലുവിളിച്ച ആരാധകനാണ് സ്വന്തം തലമുടി നഷ്ടമായി; വെല്ലുവിളിയുടെ വീഡിയോ ആഘോഷമാക്കി അർജന്റീന ആരാധകർ; ഗാലറിയിലെ കാണി തുമ്മിയപ്പോഴും വീഴുന്ന നെയ്മർ! സമനില പിടിച്ച ബ്രസീലിനെയും നെയ്മറിനെയും ട്രോളിക്കൊന്ന് സോഷ്യൽ മീഡിയ - MarunadanMalayali.com\nJune 18, 2018 | 02:16 PM IST | Permalink\nതിരുവനന്തപുരം: ലോകകപ്പ് തുടങ്ങിയതോടെ ആവേശം ഇങ്ങ് കൊച്ച് കേരളത്തെയും കീഴടക്കി കഴിഞ്ഞു. മിക്ക ടീമുകളുടേയും ആദ്യ മത്സരം കഴിഞ്ഞതോടെ ആരാധകർ പരസ്പകം പോരടിച്ചും പന്തയം വെച്ചും ലോകകപ്പ് ഉഷാറാക്കുകയാണ്. അർജന്റീന ബ്രസീല് ആരാധകർ തമ്മിലുള്ള പോരും മത്സരവും ഒക്കെ തന്നയാണ് ശ്രദ്ധയാകർഷിക്കുന്നതും. കേരളത്തിൽ ബ്രസീലിന് വേണ്ടി അർജന്റീന ആരാധകരോട് വെല്ലുവിളിച്ച് പണി കിട്ടിയ ഒരു ആരാധകന്റെ വീഡിയോ ഇപ്പോൾ സോഷ്യൽ മീഡിയയിൽ വൈറലാവുകയാണ്. ഇന്നലെ സ്വിറ്റ്സർലാൻഡുമായി ബ്രസീൽ ജയിച്ചില്ലെങ്കിൽ താൻ തല മൊട്ടയടിക്കും എന്ന് പറഞ്ഞ ഒരു ആരാധകനാണ് ഇപ്പോൾ സ്വന്തം തലമുടി നഷ്ടമായിരിക്കുന്നത്.\nഅർജന്റീന ആരാധകരായ സുഹൃത്തുക്കളോടാണ് യുവാവ് വെല്ലുവിളി നടത്തുന്നത്. ഇത് നിങ്ങളുടെ മിശിഹയുടെ അർജന്റീനയല്ലെന്നും നെയ്മറും പിള്ളാരുമാണെന്നും പറഞ്ഞാണ് വെല്ലുവിളി തുടങ്ങുന്നത്. നെയ്മർ ഗോൾ നേടിയില്ലെങ്കിലും തങ്ങളുടെ ടീമിന് കളിക്കാർ വേറെയുമുണ്ട് ഗോളടിക്കാനെന്നും യുവാവ് വെല്ലുവിളിക്കുന്നുണ്ട്. മത്സരം തന്റ ഇഷ്ട ടീമായ ബ്രസീൽ ഉറപ്പായും ജയിക്കുമെന്നും അതുകൊണ്ട് തന്നെ സമനിലയാകുമോ എന്ന പേടിയും ഇല്ലെന്നും ഉറപ്പായും വെല്ലുവിളി നടത്തുകയും ചെയ്യുകയായിരുന്നു.\nമത്സരത്തിന്റെ ഫലം സമനിലയാണെങ്കിലും താൻ തല മൊട്ടയടിക്കുമെന്ന് വെല്ലുവിളിച്ചതാണ് യുവാവിന് വിനയായത്.ബ്രസീൽ ജയിച്ചാൽ നിങ്ങൾ ഒന്നും ചെയ്യണ്ടെന്നും ബ്രസീൽ ജയിക്കുമെന്ന് അത്രേം ഉറപ്പുള്ളതുകൊണ്ട് തന്നെയാണ് വെല്ലുവിളിക്കുന്നതെന്നും പറഞ്ഞാണ് യുവവ് വീഡിയോ അവസാനിപ്പിക്കുന്നത്. എന്തായാലും യുവാവിന് പറ്റിയ അമളി കൊണ്ട് മാത്രം തൽക്കാലം കാര്യങ്ങൾ അവസാനിക്കുന്നില്ല. നേരത്തെ മെസ്സിയേയും അർജന്റീനയെയും പരിഹസിച്ച ബ്രസീൽ ഫാൻസുകാരെ ഇന്നലത്തെ മത്സര ശേഷ ട്രോളിക്കൊല്ലുകയാണ് സൈബർ ലോകം.\nഏറ്റവും കൂടുതൽ ട്രോൾ ഏറ്റുവാങ്ങുന്നത് ബ്രസീലിന്റെ തുറുപ്പ് ചീട്ട് നെയ്മറാണ്. കളിക്കിടെ നിരവധി തവണ തലകൂത്തിയും മറിഞ്ഞും വീണ നെയ്മറിനെ ട്രോളാൻ ആരും ബാക്കിയുണ്ടാവില്ല. ഇന്നലെ സ്വിറ്റ്‌സർലാന്റ് നിരയിൽ പിറന്ന മൂന്ന് മഞ്ഞക്കാർഡുകളിലും നെയ്മറിന് പങ്കുണ്ടായിരുന്നു. ഈ ലോകകപ്പിൽ ഒരു കളിയിൽ ഏറ്റവും കൂടുതൽ ഫൗൾ ചെയ്യപ്പെടുന്ന താരമാകാനും നെയ്മറിനായി.\nഇരുപതാം മിനിറ്റിൽ ഫിലിപ്പെ കുട്ടീന്യോയുടെ ഗോളിൽ ലീഡ് നേടിയപ്പോൾ ഒരു ഉജ്വലവിജയമാണ് ബ്രസീലിന്റെ ആരാധകർ കിനാവ് കണ്ടത്. എന്നാൽ ആ മോഹങ്ങൾക്ക് മേൽ ആണിയടിക്കുകയായിരുന്നു എതിരാളികൾ. പ്രതിരോധത്തിലെ അവസാന പഴുതും അടച്ച് കൂടുതൽ ഗോൾ വഴങ്ങാതെ കളിച്ച സ്വിറ്റ്‌സർലൻഡ് വീണു കിട്ടിയ അവസരത്തിൽ തിരിച്ച് വല കുലുക്കി സമനില പിടിച്ചു. അമ്പതാം മിനിറ്റിൽ സ്റ്റീവൻ സൂബറാണ്, ഷാക്കിരിയുടെ ഒരു കോർണർ കൃത്യമായി കുത്തിയിട്ട് സമനില ഗോൾ നേടിയത്.\nനെയ്മറിനെ കളിക്കാൻ അനുവദിക്കാതെ പിടിച്ചുകൊട്ടുകയാണെന്ന് ബ്രസീൽ ഫാൻസുകാർ ന്യായീകരിക്കുന്നതെങ്കിൽ കളത്തിലെ നെയ്മറിന്റെ നിരന്തരമുള്ള വീഴ്‌ച്ചയെയാണ് ട്രോളന്മാർ ഏറ്റെടുത്തത്. ഗാലറിയിലിരുന്ന് കളി കാണുന്ന കാണി തുമ്മിയപ്പോഴും നെയ്മർ തലകുത്തി വീണു എന്നാണ് ട്രോളന്മാർ പറയുന്നത്. തൊട്ടാവാടിയുടെ പേര് എന്തായാലും ട്രോളന്മാർ ചേർന്ന് മാറ്റിയിട്ടുണ്ട്. ഇനി ആ ചെടി 'നെയ്മർ' എന്ന പേരിൽ ആയിരിക്കും അറിയപ്പെടുക! എന്നാണ് സൈബർ ലോകത്തിന്റെ അഭിപ്രായം. കളിക്കിടയിൽ സഹകളിക്കാരെ തുമ്മാൻ പോലും സ്വിസ് ക്യാപ്റ്റൻ സമ്മതിച്ചിട്ടില്ല. അതിന്റെ കാറ്റ് തട്ടിയാൽ പോലും ആ നെയ്മർ വീഴും. പിന്നെ അതിന്റെ ചീത്തപ്പേര് കൂടി കേൾക്കേണ്ടി വരില്ലേ! ട്രോളുകൾ നീങ്ങുന്നു.


Malayalam News - ഡിജിപിയ്ക്കെതിരായ ആരോപണങ്ങൾ മുഖ്യമന്ത്രി ചിരിച്ചു തള്ളുന്നു; ഹൈക്കോടതി ഇടപെട്ട് രേഖകൾ പിടിച്ചെടുക്കണമെന്ന് പിടി തോമസ് എംഎൽഎ| The High Court should intervene and seize the documents related to the DGP says PT Thomas MLA | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nഡിജിപിയ്ക്കെതിരായ ആരോപണങ്ങൾ മുഖ്യമന്ത്രി ചിരിച്ചു തള്ളുന്നു; ഹൈക്കോടതി ഇടപെട്ട് രേഖകൾ പിടിച്ചെടുക്കണമെന്ന് പിടി തോമസ് എംഎൽഎ\nലോക്നാഥ് ബെഹ്റ ഡി ജി പി ആയതിനു ശേഷമുള്ള മുഴുവൻ ഇടപാടും അന്വേഷിക്കണം. ജനമൈത്രി പൊലീസ്, ഡേ കെയർ പദ്ധതി എന്നിവയും സംശയത്തിൻ്റെ നിഴലിൽ\nUpdated: February 14, 2020, 7:22 PM IST\nLast Updated: February 14, 2020, 7:22 PM IST\nകൊച്ചി: ഡിജിപിയുമായി ബന്ധപ്പെട്ട രേഖകൾ ഹൈക്കോടതി ഇടപെട്ട് പിടിച്ചെടുക്കണമെന്ന് പി ടി തോമസ് എം എൽ എ. സർക്കാർ ഡി ജി പിയക്ക് ഒപ്പമായതിനാൽ ഇത് തിരുത്താൻ സാധ്യതയുണ്ടെന്നും അദ്ദേഹം പറഞ്ഞു. ലോക്നാഥ് ബെഹ്റ ഡി ജി പി ആയതിനു ശേഷമുള്ള മുഴുവൻ ഇടപാടും അന്വേഷിക്കണം.\nസിഎജി റിപ്പോർട്ട് അതീവ ഗൗരവതരമാണ്. ജനമൈത്രി പൊലീസ്, ഡേ കെയർ പദ്ധതി എന്നിവയും സംശയത്തിന്റെ നിഴലിലാണ്. പൊലീസ് ആസ്ഥാനത്തെ അഴിമതിയിൽ ഡി ജി പിയെ മാറ്റിനിർത്തി അന്വേഷിക്കണമെന്നും പി.ടി. തോമസ് അവശ്യപ്പെട്ടു.\nALSO READ: പ്രവാസി ഭാരതീയ കേന്ദ്രം ഉൾപ്പെടെ2കേന്ദ്ര സ്ഥാപങ്ങൾ ഇനി സുഷമ സ്വരാജിന്റെ പേരിൽ അറിയപ്പെടും\nസർക്കാർ ഡി.ജി.പിയെ സംരക്ഷിക്കുന്നതിനാൽ സി.ബി.ഐ തന്നെ അന്വേഷിക്കണം. പൊലീസിന്റെ സമസ്ത മേഖലയിലും അഴിമതിയാണ്. ഇതിന് പൊലീസ് തലവൻ തന്നെ നേതൃത്വം നൽകുന്നു. കെൽട്രോണിനെ മറയാക്കിയാണ് ഇടപാടുകൾ നടത്തിയത്. കെൽട്രോൺ ഇന്ന് മൊട്ടുസൂചി പോലും ഉണ്ടാക്കുന്നില്ല. 244 ശതമാനം വർദ്ധനവിലാണ് കെൽട്രോൺ പൊലീസിന് ഉപകരണങ്ങൾ വിതരണം ചെയ്തത്.\nകാപ്രികോർപ് എന്ന കമ്പനിക്ക് എക്സറേ സ്കാനർ, നോൺലീനിയർ ജംഗ്ഷൻ ഡിറ്റക്ടർ തുടങ്ങിയവയക്ക് ഓർഡർ നല്കിയതിലും ക്രമക്കേടുണ്ട്. കാപ്രികോർപ്പ് എന്ന കമ്പനിക്കെതിരെ നിലവിൽ പരാതികൾ ഉണ്ട് . പല സംസ്ഥാനത്തെയും പൊലീസ് അവരുടെ ഉത്പന്നങ്ങൾ നിരാകരിച്ചിട്ടുണ്ട്. ഇവർക്കാണ് കേരള പൊലീസ് ഉത്പന്നങ്ങൾക്കായി ഓർഡർ നല്കിയത്.\nഡി ജി പി യ്ക്ക് എതിരായ ആരോപണങ്ങൾ മുഖ്യമന്ത്രി ചിരിച്ചു തള്ളുന്നത് ദുരൂഹത വർദ്ധിപ്പിക്കുകയാണ്. ഗവൺമെന്റിന് ഇക്കാര്യങ്ങൾ അറിയുമോയെന്ന് വ്യക്തമാക്കണമെന്നും പി.ടി.തോമസ് പറഞ്ഞു.\nFirst published: February 14, 2020, 7:22 PM IST\nസ്പീക്കറെ നീക്കം ചെയ്യണമെന്ന പ്രമേയം ഇന്ന് പരിഗണിക്കും\n'ഒപ്പം ചേർന്ന് പ്രവർത്തിക്കാൻ ആഗ്രഹിക്കുന്നു': യുഎസ് പ്രസിഡന്‍റ് ജോ ബൈഡന് മോദിയുടെ ആശംസ\n'ഇത് ജനാധിപത്യത്തിന്‍റെ ദിനം'; അമേരിക്കൻ പ്രസിഡന്‍റായി ചുമതലയേറ്റ ശേഷം ജോ ബൈഡൻ\nക്രിസ്ത്യൻ വിഭാഗങ്ങളിലെ പിന്നാക്കാവസ്ഥ; ജെ.ബി.കോശി സമിതിയുടെ ടേംസ് ഓഫ് റഫറൻസ് അറിയിക്കണമെന്ന് ഹൈക്കോടതി\nസ്പീക്കറെ നീക്കം ചെയ്യണമെന്ന പ്രമേയം ഇന്ന് പരിഗണിക്കും; സ്പീക്കർ ഡെപ്യൂട്ടി സ്പീക്കറുടെ ഇരിപ്പിടത്തിലേക്കു മാറും\nക്രഷർ മേഖലയ്ക്ക് 500 കോടിയുടെ വായ്പകളുമായി കെ എഫ് സി; വായ്പ ഒരാഴ്ചയ്ക്കകം\nഅനുമതിയോടെ മണ്ണ് കൊണ്ടുപോകുന്നതിനും കൈക്കൂലി; തൃശൂരിലെ രണ്ട് വനംവകുപ്പ് ജീവനക്കാർ അറസ്റ്റിൽ\n'ഒപ്പം ചേർന്ന് പ്രവർത്തിക്കാൻ ആഗ്രഹിക്കുന്നു': യുഎസ് പ്രസിഡന്‍റ് ജോ ബൈഡന് ആശംസ അറിയിച്ച് മോദി\nമുസ്ലീം രാജ്യങ്ങൾക്കുള്ള യാത്രാ വിലക്ക് ഒഴിവാക്കി; ട്രംപിന്റെ വിവാദ ഉത്തരവുകൾ തിരുത്തി ബൈഡൻ\nസ്കൂൾ മതിലിൽ 'ബ്രാഹ്മണ വിരുദ്ധ' മുദ്രാവാക്യം: പ്രിൻസിപ്പാളിനും അധ്യാപകനും സസ്പെൻഷൻ


Fidel Castro set to address Cuba national assembly, ഫിദല്\nഹവാന: നാലുവര്‍ഷത്തിനു ശേഷം ആദ്യമായി ഫിദല് കസ്‌ട്രോ ക്യൂബന് ദേശീയ അസംബ്ലിയെ അഭിസംബോധനചെയ്യും. ശനിയാഴ്ച നടക്കുന്ന വിദേശകാര്യങ്ങളെക്കുറിച്ചുള്ള പ്രത്യേക ചര്‍ച്ചയിലാണ് അദ്ദേഹം സംസാരിക്കുകയെന്ന് ക്യൂബയുടെ ദേശിയ മാധ്യമം റിപ്പോര്‍ട്ടു ചെയ്തു.\n2006ല് അസുഖബാധിതനായതോടെയാണ് 83കാരനായ ഫിദല് സഹോദരനായ റൗളിന് തന്റെ അധികാരങ്ങള് കൈമാറിയത്. എന്നാല് ഇപ്പോള് അദ്ദേഹം പൂര്‍ണ ആരോഗ്യവാനാണെന്നും കഴിഞ്ഞ മാസം നിരവധി പൊതുപരിപാടികളില് പങ്കെടുത്തെന്നും കാസട്രോ പറഞ്ഞു.\nഎന്നാല് ദേശീയ അസംബ്ലിയില് കാസ്‌ട്രോ പങ്കെടുക്കുമോയെന്നോ ആരൊക്കെ സംസാരിക്കുമെന്നോ ഔദ്യഗിക റിപ്പോര്‍ട്ടില് വ്യക്തമാക്കിയിട്ടില്ല.\nഅടുത്തിടെ നടത്തിയ പ്രസംഗങ്ങളില് നിലവില് അമേരിക്കയും ഇസ്രായേലും ഇറാനും വടക്കന് കൊറിയയും ഉള്‍പ്പെടുന്ന ഒരു ആണവയുദ്ധത്തിന്റെ സാധ്യതയെക്കുറിച്ച് അദ്ദേഹം മുന്നറിയിപ്പു നല്‍കുന്നുണ്ട്.\nലോകസമാധനത്തിനുവേണ്ടി കഴിഞ്ഞ ദിവസം ഫിദല് കാസട്രോ അമേരിക്കന് പ്രസിഡന്റ് ബാരക്ക ഒബാമയോട് നേരിട്ടഭ്യര്‍ഥിച്ചിരുന്നു. ലോക സമാധാനം നിങ്ങളുടെ കൈകളിലാണ്. യഥാര്‍ത്ഥത്തില് നിങ്ങള്‍ക്കു മാത്രമാണ് അത് നല്‍കാനാവുകയെന്നും അദ്ദേഹം പറഞ്ഞു.\nഫിദല് കാസ്‌ട്രോയുടെ തിരിച്ചുവരവ് ക്യൂബയില് എല്ലാവരും ആശ്ചര്യത്തോടെയാണ് കാണുന്നത്. ഒരിക്കല് കൂടി ദേശീയ നയങ്ങളില് ശക്തമായ നിലപാടുകള് എടുക്കാന് അദ്ദേഹം തിരിച്ചെത്തുമെന്നാണ് പലരും കരുതുന്നത്. ക്യൂബയുടെ തകര്‍ന്ന സാമ്പത്തിക രംഗത്തെ പരിഷ്കാരങ്ങള്‍ക്കൊണ്ട് കരകയറ്റിക്കൊണ്ടിരിക്കുകയാണ്. കാസ്‌ട്രോയുടെ തിരിച്ചു വരവോടെ പരിഷ്കാരങ്ങള് പിന്‍വലിക്കാനുള്ള സാധ്യതയുണ്ടെന്നും പലരും കരുതുന്നു.\nകാസ്‌ട്രോ ഒരിക്കലും തന്റെ സഹോദരനായ റൗളിന്റെ കൂടെ പ്രത്യക്ഷപ്പെട്ടിട്ടില്ല. ആഭ്യന്തര കാര്യങ്ങളില് ഇടപെടാറുമില്ല. ദേശീയ നയങ്ങളുടെ പേരില് പാര്‍ട്ടി നേത്യത്വത്തില് എന്തെങ്കിലും തരത്തില് ഭിന്നതയുണ്ടോ എന്ന കാര്യം 79കാരനായ റൗള് കാസ്‌ട്രോ നിരാകരിച്ചു.


2002 ന് ശേഷം ഏറ്റവും കൂടുതല് സൈനികര് കാശ്മീരില് കൊല്ലപ്പെടുന്നത് കഴിഞ്ഞ ഫെബ്രുവരിയില്; കാശ്മീര് അശാന്തമായത് മോദി അധികാരത്തിലേറിയ ശേഷമെന്ന് റിപ്പോര്‍ട്ട് | DoolNews\n2002 ന് ശേഷം ഏറ്റവും കൂടുതല് സൈനികര് കാശ്മീരില് കൊല്ലപ്പെടുന്നത് കഴിഞ്ഞ ഫെബ്രുവരിയില്; കാശ്മീര് അശാന്തമായത് മോദി അധികാരത്തിലേറിയ ശേഷമെന്ന് റിപ്പോര്‍ട്ട്\nശ്രീനഗര്: ഈ വര്‍ഷം ഫെബ്രുവരിയില് മാത്രം കാശ്മീരില് കൊല്ലപ്പെട്ടത് 49 സുരക്ഷാ ഉദ്യോഗസ്ഥരെന്ന് റിപ്പോര്‍ട്ട്. 2002 ന് ശേഷം ഫെബ്രുവരിയില് ഏറ്റവും കൂടുതല് സൈനികര് കൊല്ലപ്പെടുന്നത് ഇതാദ്യമായാണെന്ന് ന്യൂസ് 18 റിപ്പോര്‍ട്ട് ചെയ്യുന്നു.\n2002 ഫെബ്രുവരിയില് 68 പേര്‍ക്കാണ് കാശ്മീരില് ഭീകരാക്രമണവുമായി ബന്ധപ്പെട്ട് ജീവന് നഷ്ടപ്പെട്ടത്. 2014 ല് 41 ഉം 2015 ല് 47 ഉം സൈനികരാണ് ആകെ കൊല്ലപ്പെട്ടിരുന്നത്. എന്നാല് അതില് കൂടുതല് സൈനികരാണ് കഴിഞ്ഞ മാസം മാത്രം കൊല്ലപ്പെട്ടത്.\nALSO READ: ബായാറിലെ കരിം മുസ്‌ല്യാരെ വെട്ടിക്കൊല്ലാന് ശ്രമിച്ച കേസിലെ പ്രതികളാണ് സി.പി.ഐ.എമ്മില് ചേര്‍ന്നതെന്ന പ്രചരണം വ്യാജം\nഫെബ്രുവരി 14 ലെ പുല്‍വാമ ചാവേര് ആക്രമണത്തില് 40 പേരാണ് കൊല്ലപ്പെട്ടത്. അതിന് ശേഷം നടന്ന ഏറ്റുമുട്ടലില്9പേരും കൊല്ലപ്പെട്ടു.\nകഴിഞ്ഞ നാല് വര്‍ഷത്തിനിടെ കാശ്മീരില് കൊല്ലപ്പെട്ടവരുടെ എണ്ണത്തില് വന് വര്‍ധനവ് ഉണ്ടായതായി സൗത്ത് ഏഷ്യന് ടെററിസം പോര്‍ട്ടല് പുറത്തുവിട്ട കണക്കില് വ്യക്തമാക്കുന്നു.\nആറ് വര്‍ഷത്തിനിടെ കാശ്മീരില് കൊല്ലപ്പെട്ടവരുടെ എണ്ണം 285 ശതമാനം വര്‍ധിച്ചതായാണ് കണക്ക്. 2012 ല് 117, 2013 ല് 181, 2014 ല് 189, 2015 ല് 175, 2016 ല് 267, 2017 ല് 357, 2018 ല് 451 എന്നിങ്ങനെയാണ് കണക്ക്.\nALSO READ: ആദിവാസികളെ വനത്തില് നിന്ന് കുടിയൊഴിപ്പിക്കരുത്; ഇന്ന് ഭാരത് ബന്ദ്\nകാശ്മീരില് ഭരണകൂടം നടപ്പാക്കാന് ശ്രമിക്കുന്ന തെറ്റായ നയങ്ങളുടെ ഭാഗമായാണ് സൈനികര്‍ക്കും പൊതുജനങ്ങള്‍ക്കും ജീവന് നഷ്ടമാകുന്നത്. പുല്‍വാമ ആക്രമണത്തിലേത് പോലുള്ള സുരക്ഷാ വീഴ്ചയും മരണനിരക്ക് ഉയരാന് ഇടയാക്കുന്നു.


കൊല്ലപ്പെട്ട റേഡിയോ ജോക്കി രാജേഷുമായി ബന്ധമുണ്ടായിരുന്നുവെന്ന് ഖത്തറിലെ വീട്ടമ്മ: കൊലയാളി സംഘത്തെ തിരിച്ചറിഞ്ഞു; അന്വേഷണ സംഘം മുംബൈയിലേക്ക് • ഇ വാർത്ത | evartha\nകൊല്ലപ്പെട്ട റേഡിയോ ജോക്കി രാജേഷുമായി ബന്ധമുണ്ടായിരുന്നുവെന്ന് ഖത്തറിലെ വീട്ടമ്മ: കൊലയാളി സംഘത്തെ തിരിച്ചറിഞ്ഞു; അന്വേഷണ സംഘം മുംബൈയിലേക്ക്\nതിരുവനന്തപുരം: റേഡിയോ ജോക്കിയും നാടന് പാട്ട് കലാകാരനുമായ രാജേഷിന്റെ കൊലപാതകവുമായി ബന്ധപ്പെട്ട് അന്വേഷണ സംഘം മുംബൈയിലേക്ക് തിരിച്ചു. ക്വട്ടേഷന് സംഘം മുംബൈയിലേക്ക് കടന്നുവെന്ന സംശയത്തെ തുടര്‍ന്നാണ് പൊലീസും മുംബൈയിലേക്ക് പോകുന്നത്.\nകൊലപാതകവുമായി ബന്ധപ്പെട്ട് കൊല്ലം സ്വദേശികളായ മൂന്നുപേരെ വ്യാഴാഴ്ച കസ്റ്റഡിയിലെടുത്തിരുന്നു. കൊല നടത്തിയ സംഘത്തിന് കാര് ലഭ്യമാക്കിയവരാണ് കസ്റ്റഡിയിലെന്നാണ് വിവരം. കൊല്ലം, ആലപ്പുഴ കേന്ദ്രീകരിച്ചുള്ളവരാണ് അക്രമത്തിന് പിന്നിലെന്ന വിലയിരുത്തലിലാണ് പൊലീസ്.\nഇവര് സഞ്ചരിച്ച കാര് കായംകുളത്ത് നിന്ന് കണ്ടെടുത്തു. വഴിയരുകില് ഉപേക്ഷിച്ച നിലയിലായിരുന്നു കാര്. അതേസമയം രാജേഷുമായി ബന്ധമുണ്ടായിരുന്നുവെന്ന് വിദേശത്തെ സ്ത്രീ പൊലീസിനോട് സമ്മതിക്കുകയും ചെയ്തു. കൊല്ലപ്പെട്ട സമയത്ത് വിദേശത്തുള്ള ഈ സ്ത്രീയുമായി രാജേഷ് ഫോണ് വിളിക്കുകയായിരുന്നുവെന്ന് കണ്ടെത്തിയിരുന്നു.\nനേരത്തേ, വിദേശത്തായിരുന്ന രാജേഷിന് ഈ സ്ത്രീയുമായി സൗഹൃദം ഉണ്ടായിരുന്നതായും നാട്ടിലെത്തിയ ശേഷവും സൗഹൃദവും ഫോണ് വിളിയും തുടര്‍ന്നതായും വിവരമുണ്ട്. സ്ത്രീയുടെ ബന്ധുക്കളില് ആരെങ്കിലും നല്‍കിയ ക്വേട്ടഷനാകാം കൊലപാതകത്തിന് പിന്നിലെന്ന സംശയവുമുണ്ട്.\nരാജേഷിന്റെ മൊബൈല്‍ഫോണും വാട്‌സ്ആപ് സന്ദേശങ്ങളുമെല്ലാം പൊലീസ് പരിശോധിക്കുന്നുണ്ട്. മടവൂര് തുമ്പോട് കേന്ദ്രമായി പ്രവര്‍ത്തിക്കുന്ന നൊസ്റ്റാള്‍ജിയ നാടന് പാട്ട് ട്രൂപ്പിലെ ഗായകന്, മടവൂര് പടിഞ്ഞാറ്റേല ആശാഭവനില് രാധാകൃഷ്ണക്കുറുപ്പിന്റെയും വസന്തയുടെയും മകന് രാജേഷിനെയാണ് ചൊവ്വാഴ്ച പുലര്‍ച്ച അജ്ഞാതസംഘം ദാരുണമായി കൊലപ്പെടുത്തിയത്.\nനാവായിക്കുളം മുല്ലനെല്ലൂര് ശ്രീ കൃഷ്ണസ്വാമി ക്ഷേത്രത്തില് നിന്ന് കലാപരിപാടി കഴിഞ്ഞെത്തിയ രാജേഷ്, സുഹൃത്തായ വെള്ളല്ലൂര് തേവലക്കാട് തില്ല വിലാസത്തില് കുട്ടന് എന്നിവരാണ് ആക്രമണത്തിനിരയായത്. കുട്ടന് സാരമായ പരിക്കുകളോടെ തിരുവനന്തപുരം മെഡിക്കല് കോളജ് ആശുപത്രിയില് ചികിത്സയിലാണ്.


മദ്യപാനത്തിനിടെ തർക്കം; പെരുമ്പാവൂരിൽ ഇതര സംസ്ഥാന തൊഴിലാളിയെ സുഹൃത്തുക്കൾ കൊലപ്പെടുത്തി | Dispute over alcohol In Perumbavoor an inter state worker was killed by friends\nമദ്യപാനത്തിനിടെ തർക്കം; പെരുമ്പാവൂരിൽ ഇതര സംസ്ഥാന തൊഴിലാളിയെ സുഹൃത്തുക്കൾ കൊലപ്പെടുത്തി\nKerala, First Published 12, Nov 2020, 1:10 AM\nപെരുമ്പാവൂരിൽ മദ്യപാനത്തിനിടെയുണ്ടായ തർക്കത്തിൽ ഇതര സംസ്ഥാന തൊഴിലാളിയെ സുഹൃത്തുക്കൾ കൊലപ്പെടുത്തി.\nകൊച്ചി: പെരുമ്പാവൂരിൽ മദ്യപാനത്തിനിടെയുണ്ടായ തർക്കത്തിൽ ഇതര സംസ്ഥാന തൊഴിലാളിയെ സുഹൃത്തുക്കൾ കൊലപ്പെടുത്തി. തമിഴ്നാട് തഞ്ചാവൂർ സ്വദേശി മണിയാണ് കൊല്ലപ്പെട്ടത്. ഇയാളുടെ സുഹൃത്തുക്കളായ രണ്ടു തമിഴ്നാട് സ്വദേശികളെ പൊലീസ് അറസ്റ്റ് ചെയ്തു.\nപെരുമ്പാവൂരിനു സമീപം പാലക്കാട്ട് താഴം മില്ലുംപടിയിലാണ് സംഭവം. മണിയും സുഹൃത്തുക്കളും തഞ്ചാവൂർ സ്വദേശികളുമായ രാജയും, ഭരതും ഇവിടെ വാടകയ്ക്ക് താമസിക്കുകയാണ്. ഇന്നലെ രാത്രി മൂവരും ചേർന്ന് മദ്യപിക്കുന്നതിനിടെ വാക്കു തർക്കമുണ്ടായി.\nഇതു പിന്നീട് തമ്മിലടിയായി. ഇതിനിടെ രാജയും ഭരതും ചേർന്ന് പണിയായുധമായ തൂമ്പയുടെ പിടി ഉപയോഗിച്ച് മണിയുടെ ദേഹത്തും തലക്കും പല തവണ അടിച്ചു. തലക്ക് ഗുരുതരമായി പരുക്കേറ്റ മണി സംഭവ സ്ഥലത്തുവച്ച് മരിച്ചു.\nബഹളം കേട്ടെത്തിയ പ്രദേശവാസികള് വിവരമറിയിച്ചതിനെ തുടര്‍ന്ന് പെരുമ്പാവൂർ പോലിസെത്തി മദ്യലഹരിയിലായിരുന്ന രാജയെയും ഭരതിനെയും കസ്റ്റഡിയിലെടുത്തു. ഡോഗ് സ്‌ക്വാഡും വിരലടയാള വിദഗ്ദ്ധരും സ്ഥലത്തെത്തി തെളിവുകൾ ശേഖരിച്ചു.\nമദ്യപിച്ചുള്ള വഴക്കാണ് കൊലപാതകത്തിന് കാരണമെന്നും മറ്റ് വൈരാഗ്യങ്ങൾ ഒന്നും ഇവർ തമ്മിലില്ലെന്നും പോലിസ് പറഞ്ഞു. പ്രതികളെ കോടതിയില് ഹാജരാക്കി റിമാൻഡ് ചെയ്തു.\nLast Updated 12, Nov 2020, 1:10 AM\ninter state worker\nതമിഴ്നാട് തഞ്ചാവൂർ സ്വദേശി


രാജ്യാന്തര ഒളിമ്പ്യാഡ്: ഖത്തരി വിദ്യാര്‍ഥികള്‍ക്ക് പിന്തുണയുമായി ക്യുഎന്‍ആര്‍എഫ് - Middle East Chandrika Qatar\nരാജ്യാന്തര ഒളിമ്പ്യാഡ്: ഖത്തരി വിദ്യാര്‍ഥികള്‍ക്ക് പിന്തുണയുമായി ക്യുഎന്‍ആര്‍എഫ്\nby Web Desk August 6, 2019, 6:42 am0Votes\nഹംഗറിയിലെ ബുഡാപെസ്റ്റില് നടക്കുന്ന രാജ്യാന്തര ഒളിമ്പ്യാഡില് പങ്കെടുക്കുന്ന ഖത്തരി വിദ്യാര്‍ഥികള്\nദോഹ: ജ്യോതിശാസ്ത്രം, ആസ്‌ട്രോഫിസിക്‌സ് എന്നിവയുമായി ബന്ധപ്പെട്ട രാജ്യാന്തര ഒളിമ്പ്യാഡില് പങ്കെടുക്കുന്ന ഖത്തരി വിദ്യാര്‍ഥികള്‍ക്ക് പിന്തുണയുമായി ഖത്തര് ഫൗണ്ടേഷന്റെ കീഴിലുള്ള ഖത്തര് നാഷണല് റിസര്‍ച്ച് ഫണ്ട്(ക്യുഎന്‍ആര്‍എഫ്). വിദ്യാഭ്യാസ മന്ത്രാലയവുമായി സഹകരിച്ചാണ് ക്യുഎന്‍ആര്‍എഫ് പിന്തുണ ലഭ്യമാക്കുന്നത്.\nഅഞ്ചു ഹൈസ്‌കൂള് വിദ്യാര്‍ഥികളാണ് ഒളിമ്പ്യാഡില് ഖത്തറിനെ പ്രതിനിധീകരിക്കുന്നത്. ഹംഗറിയിലെ ബുഡാപെസ്റ്റില് ആഗസ്ത് രണ്ടിനു തുടങ്ങിയ ഒളിമ്പ്യാഡ് പത്തുവരെ തുടരും. ജ്യോതിശാസ്ത്രം, അനുബന്ധ വിഷയങ്ങളില് വിദ്യാര്‍ഥികളുടെ ശേഷിയും മികവും പ്രതിഫലിക്കുന്നതാണ് ഒളിമ്പ്യാഡ്.\nനാല്‍പ്പത് വിവിധ രാജ്യങ്ങളില്‍നിന്നുള്ള പ്രതിനിധികളാണ് പങ്കെടുക്കുന്നത്. ക്യുഎന്‍ആര്‍എഫും വിദ്യാഭ്യാസമന്ത്രാലയവും സംയുക്തമായി നടത്തിയ ദേശീയ ശാസ്ത്ര ഗവേഷണ വാരത്തിന്റെ ഭാഗമായ വാര്‍ഷിക ഖത്തര് ആസ്‌ട്രോ ഒളിമ്പ്യാഡിലെ മത്സര സ്‌ക്രീനിങ് പ്രക്രിയ്യക്കുശേഷമാണ് ഖത്തര് പ്രതിനിധികളായി അഞ്ചു പ്രാദേശിക വിദ്യാര്‍ഥികളെ തെരഞ്ഞെടുത്തത്.\nഖത്തര് സെക്കന്ററി സ്‌കൂള് ഫോര് ഗേള്‍സിലെ അമ്‌ന ലരാം, സാറ നബീല്, ഉംഅയ്മന് സെക്കന്ററി സ്‌കൂള് ഫോര് ഗേള്‍സിലെ അയിഷ മുഹമ്മദ് അലി, അല്‍ഗുവൈരിയ സെക്കന്ററി സ്‌കൂള് ഫോര് ഗേള്‍സിലെ സല്‍മ അല്‍ഗമാല്, അലി ബിന് ജാസിം സെക്കന്ററി സ്‌കൂള് ഫോര് ബോയ്‌സിലെ അബ്ദുല്‍റഹ്മാന് തസബ്ജി എന്നിവരാണ് രാജ്യാന്തര ഒളിമ്പ്യാഡില് പങ്കെടുക്കുന്നത്.\nആവേശകരമായ ഈ രാജ്യാന്തര പരിപാടിയില് സ്‌കൂള് വിദ്യാര്‍ഥികളുടെ പങ്കാളിത്തം സ്‌പോണ്‍സര് ചെയ്യാനാകുന്നതില് ക്യുഎന്‍ഐആര്‍എഫിന് അഭിമാനമുണ്ടെന്ന് കപ്പാസിറ്റി ബില്‍ഡിങ് ഡയറക്ടര് ഡോ.അയിഷ അല്‍ഉബൈദ്‌ലി പറഞ്ഞു.\nവിദ്യാര്‍ഥികളെ പ്രചോദിപ്പിക്കുകയും പ്രോത്സാഹിപ്പിക്കുകയുമാണ് ലക്ഷ്യം. ഭാവിയില് ഖത്തറിലെ ജ്യോതിശാസ്ത്ര മേഖലയില് നിര്‍ണായക സംഭാവനകള് നല്‍കാന് ഈ വിദഗ്ദ്ധരായ വിദ്യാര്‍ഥികള്‍ക്ക് കഴിയുമെന്നാണ് പ്രതീക്ഷിക്കുന്നതെന്നും അവര് പറഞ്ഞു. ബഹിരാകാശ ശാസ്ത്രത്തില് വിദ്യാര്‍ഥികള് കൂടുതല് താല്‍പര്യം കാണിക്കുന്നുണ്ടെന്ന് വിദ്യാഭ്യാസ മന്ത്രാലയത്തിലെ ശാസ്ത്ര ഗവേഷണ വൈദഗദ്ധ്യ ടീം മേധാവി ഡോ. അസ്മ അല്‍മുഹന്നദി പറഞ്ഞു.\nPrevious article ഖത്തറില് വേനല് അവധി ആഘോഷിച്ച് ബോളിവുഡ് താരം സന്യ മല്‍ഹോത്ര\nNext article ആസ്പയര് സോണ് സമ്മര് ക്യാമ്പ് സമാപിച്ചു; 250ലധികം വിദ്യാര്‍ഥികള് പങ്കെടുത്തു\nഖത്തറില് വേനല് അവധി ആഘോഷിച്ച് ബോളിവുഡ് താരം സന്യ മല്‍ഹോത്ര\nആസ്പയര് സോണ് സമ്മര് ക്യാമ്പ് സമാപിച്ചു; 250ലധികം വിദ്യാര്‍ഥികള് പങ്കെടുത്തു


ഭൂമുഖത്ത് വംശനാശം ഭവിക്കുന്ന ജന്തുക്കളും സസ്യങ്ങളും - വത്തിക്കാന് ന്യൂസ്\nആമസോണിയൻ മഴക്കാടുകളിലെ തത്തമ്മ - Parrot of Amazon rain forests\nഭൂമുഖത്ത് വംശനാശം ഭവിക്കുന്ന ജന്തുക്കളും സസ്യങ്ങളും\nഅങ്ങേയ്ക്കു സ്തുതിയായിരിക്കട്ടെ വാരത്തിൽ - മെയ് 22, ശനിയാഴ്ച പാപ്പാ ഫ്രാൻസിസ് പങ്കുവച്ച ട്വിറ്റർ സന്ദേശം :\n“ആയിരക്കണക്കിനു സസ്യജാലങ്ങളും ജന്തുവംശങ്ങളും അപ്രത്യക്ഷമാകുന്നതാണ് നാം ഓരോ വർഷവും കാണുന്നത്. മനുഷ്യരുടെ ചെയ്തികൾ മൂലമാണ് മിക്കവയും വംശനാശത്തിന് ഇരകളാകുന്നത്. അവയുടെ നിലനില്പിലൂടെ ദൈവമഹത്വം വിളിച്ചോതാൻ അവയ്ക്ക് ഇനി സാദ്ധ്യമല്ല. അവയെ ഇല്ലാതാക്കുവാൻ ആർക്കാണ് അവകാശം...?” #ജൈവവൈവിധ്യം #അങ്ങേയ്ക്കുസ്തുതിയായിരിക്കട്ടെവാരം\n23 May 2021, 09:33


യുപിയും കർണാടകയും വർഗീയ കലാപത്തിന്റെ കോട്ട; കേരളത്തിൽ 13 കേസ്, ഗോവ ശാന്തം! | Communal riot in India - Malayalam Oneindia\n» യുപിയും കർണാടകയും വർഗീയ കലാപത്തിന്റെ കോട്ട; കേരളത്തിൽ 13 കേസ്, ഗോവ ശാന്തം!\nയുപിയും കർണാടകയും വർഗീയ കലാപത്തിന്റെ കോട്ട; കേരളത്തിൽ 13 കേസ്, ഗോവ ശാന്തം!\nPublished: December 21 2017, 8:56 [IST]\nവര്‍ഗീയ കലാപങ്ങളില് യുപിയും കര്‍ണാടകവും മുന്നില്, കേരളം? | Oneindia Malayalam\nദില്ലി: ഇന്ത്യയിൽ ഏറ്റവും കൂടുതൽ വർഗീയ കലാപങ്ങൾ നടക്കുന്നത് ഉത്തർപ്രദേശിലെന്ന് റിപ്പോർട്ട്. കഴിഞ്ഞ മൂന്ന് വർഷത്തെ കണക്കിലാണ് ഉത്തർ‌പ്രദേശ് മുന്നിട്ടു നിൽക്കുന്നത്. തൊട്ടു പിറകെ കർണാടകയും മഹാരാഷ്ട്രയുമാണുള്ളത്. കഴിഞ്ഞ മൂന്നു വർഷത്തിനിടെ രാജ്യത്ത് 2098 വർഗീയ കലാപങ്ങളാണ് റിപ്പോർട്ട് ചെയ്തത്. ഇതിൽ 450 കേസും ഉത്തർപ്രദേശിലാണ് രജിസ്റ്റർ ചെയ്തിരിക്കുന്നത്.\n2014 മുതൽ 2016 വരെയുള്ള കണക്കാണ് കേന്ദ്ര സർക്കാർ ബുധനാഴ്ച രാജ്യസഭയിൽ അവതരിപ്പിച്ചത്. 279 കേസുകളുമായി കർണാടകയാണ് വർഗീയ കലാപങ്ങലിൽ തൊട്ടു പിറകിലുള്ളത്. 270 കേസുകളുമായി മഹാരാഷ്ട്ര മൂന്നാം സ്ഥാനത്തുമുണ്ട്. മൂന്ന് വർഷത്തിനുള്ളിൽ കേരളത്തിൽ 13 വർഗീയ കലാപങ്ങൾ റിപ്പോർട്ട് ചെയ്തിട്ടുണ്ടെന്നാണ് കേന്ദ്രസർക്കാർ രാജ്യസഭയിൽ അവതരിപ്പിച്ച റിപ്പോർട്ടിൽ പറയുന്നു.\nഇതിൽ 2014 ൽ നടന്ന വർഗീയ കലാപത്തിൽ ഒരാൾ മരിക്കുകയും ചെയ്തിരിക്കുകയും ചെയ്തിട്ടുണ്ട്. ഉത്തർപ്രദേശിൽ മൂന്ന് വർഷത്തിനിടെ നടന്ന കലാപത്തിൽ 77 പേർ മരണപ്പെട്ടിരുന്നു. അതുപോലെ കർണാടകയിൽ മൂന്ന് വർഷത്തിനിടെ 26 പേരാണ് കൊല്ലപ്പെട്ടത്. മഹാരാഷ്ട്രയിൽ 32 പേരും കൊല്ലപ്പെട്ടു. ഗോവ, വടക്കുകിഴക്കന് സംസ്ഥാനങ്ങളായ മേഘാലയ, മിസോറം, നാഗാലാന്‍ഡ്, സിക്കിം, അരുണാചല്‍പ്രദേശ് എന്നിവിടങ്ങളില് കഴിഞ്ഞ മൂന്നുവര്‍ഷത്തിനിടെ ഒരു വര്‍ഗീയ കലാപം പോലും റിപ്പോർട്ട് ചെയ്യപ്പെട്ടിട്ടില്ല.\ncommunal riot uttar pradesh karnataka kerala rajyasabha ഉത്തർപ്രദേശ് കർണാടക കേരളം രാജ്യസഭ\nStory first published: Thursday, December 21, 2017, 8:56 [IST]


Gulf - Otta Nottathil - 11420213uae\nദുബായ്: ആദ്യ അറബ് സ്ത്രീയടക്കം പുതിയ രണ്ട് ബഹിരാകാശ യാത്രികരെക്കൂടി യു.എ.ഇ. വൈസ് പ്രസിഡന്റും പ്രധാനമന്ത്രിയും ദുബായ് ഭരണാധികാരിയുമായ ശൈഖ് മുഹമ്മദ് ബിന് റാഷിദ് അല് മക്തൂം ശനിയാഴ്ച പ്രഖ്യാപിച്ചു. നോറ അല് മത്രൂഷിയാണ് യു.എ.ഇ. ബഹിരാകാശത്തേക്ക് അയക്കുന്ന ആദ്യ അറബ് സ്ത്രീ.\nയു.എ.ഇ. രണ്ടാം ബഹിരാകാശ ദൗത്യത്തിലാണ് ചരിത്രപരമായ മുന്നേറ്റം നടത്തുന്നത്. മുഹമ്മദ് അല് മുല്ലയാണ് പുതുതായി തിരഞ്ഞെടുത്ത രണ്ടാം യാത്രികന്. ഇതോടെ യു.എ.ഇ. ഇതുവരെ പ്രഖ്യാപിച്ച ബഹിരാകാശ സഞ്ചാരികളുടെ എണ്ണം നാലായി. 4,305 അപേക്ഷകരില്‍നിന്ന് നിരവധി ഘട്ടങ്ങളിലൂടെയാണ് ഇവരെ തിരഞ്ഞെടുത്തത്. ഇരുവരും അമേരിക്കയില് നാസയുടെ ജോണ്‍സണ് സ്പേസ് സെന്ററില് പരിശീലനം നടത്തും.\nയു.എ.ഇയുടെ പേരും യശസ്സും ആകാശത്തോളം ഇനിയും ഉയര്‍ത്താന് ഇവര്‍ക്ക് സാധിക്കട്ടെയെന്നും ശൈഖ് മുഹമ്മദ് ആശംസിച്ചു. 2019 സെപ്റ്റംബര് 25~ന് മേജര് ഹസ്സ അല് മന്‍സൂരിയാണ് യു.എ.ഇയുടെ ആദ്യ ബഹിരാകാശ യാത്രികനായത്. ഹസ്സയ്ക്ക് പറക്കാന് കഴിയാത്ത സാഹചര്യമുണ്ടായാല് പകരം ദൗത്യം നിറവേറ്റാന് തുല്യപരിശീലനം നല്‍കി പ്രഖ്യാപിച്ചയാളായിരുന്നു ഡോ. സുല്‍ത്താന് അല് നെയാദി. അന്താരാഷ്ട്ര ബഹിരാകാശ നിലയത്തില് സാന്നിധ്യമറിയിക്കുന്ന 19~ാം രാജ്യമാണ് യു.എ.ഇ.\nKeywords: Gulf - Otta Nottathil - 11420213uae Gulf - Otta Nottathil - 11420213uae,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.


Malayalam News (മലയാളം വാർത്ത): Latest Malayalam News, Breaking News | Thekeralapost ജപ്തി നോട്ടീസ് ലഭിച്ചതിനെത്തുടര്‍ന്ന് അമ്മയും മകളും തീകൊളുത്തി; മകള് മരിച്ചു | The Kerala Post Malayalam News (മലയാളം വാർത്ത): Latest Malayalam News, Breaking News\nജപ്തി നോട്ടീസ് ലഭിച്ചതിനെത്തുടര്‍ന്ന് അമ്മയും മകളും തീകൊളുത്തി; മകള് മരിച്ചു\nതിരുവനന്തപുരം: നെയ്യാറ്റിന്‍കര മാരായമുട്ടത്ത് ജപ്തി നടപടിക്കിടെ അമ്മയും മകളും ആത്മഹത്യക്ക് ശ്രമിച്ചു. മകള് വൈഷ്ണവി(19) മരിച്ചു. കുട്ടിയുടെ അമ്മ ലേഖയെ ഗുരുതര പരിക്കുകളോടെ തിരുവനന്തപുരം മെഡിക്കല് കോളേജ് ആശുപത്രിയില് പ്രവേശിപ്പിച്ചു. കാനറാ ബാങ്കില് നിന്നും ഏഴ് ലക്ഷത്തോളം രൂപ വായ്പയെടുത്തിരുന്നതായാണ് വിവരം. ജപ്തി നടപടി ഉടന് ഉണ്ടാകുമെന്ന് വിവരങ്ങള് ലഭിച്ചതിനെ തുടര്‍ന്നാണ് ആത്മഹത്യ.\nനെയ്യാറ്റിന്‍കര കാനറ ബാങ്ക് ശാഖയില് നിന്ന് അഞ്ച് ലക്ഷം രൂപ, 15 വര്‍ഷം മുമ്പ് ഇവര് വായ്പയെടുത്തിരുന്നു. പലിശ സഹിതം ഇപ്പോള് ആറു ലക്ഷത്തി എണ്‍പതിനായിരം രൂപയായിട്ടുണ്ട്. ഭര്‍ത്താവിന് ഗള്‍ഫില് ജോലിയുണ്ടായിരുന്നു. എന്നാല് അത് നഷ്ടപ്പെട്ടതിനെത്തുടര്‍ന്ന് കുടുംബം സാമ്പത്തിക പ്രതിസന്ധിയിലാണ് കഴിഞ്ഞിരുന്നതെന്ന് നാട്ടുകാര് പറഞ്ഞു.


ദിലീപിന്റെ ജാമ്യാപേക്ഷ ഹൈക്കോടതി ഇന്ന് പരിഗണിക്കും-highcourt will hear dileeps bail plea today\nകേസിൽ ഒന്നാംപ്രതി സുനിൽകുമാറിന്റെ മുൻ അഭിഭാഷകനായ പ്രതീഷ് ചാക്കോ ഇന്ന് അന്വേഷണ ഉദ്യോഗസ്ഥൻ മുൻപാകെ ഹാജരാകും\nകൊച്ചി: നടിയെ ആക്രമിച്ച സംഭവത്തിന്റെ ഗൂഢാലോചനയുമായി ബന്ധപ്പെട്ട കേസില് അറസ്റ്റിലായ നടന് ദിലീപിന്റെ ജാമ്യാപേക്ഷ ഹൈക്കോടതി ഇന്ന് പരിഗണിക്കും. ദിലീപിന്റെ ജാമ്യാപേക്ഷ അങ്കമാലി ജുഡിഷ്യല് ഫസ്റ്റ് ക്‌ളാസ് മജിസ്‌ട്രേട്ട് കോടതി ജാമ്യം തള്ളിയിരുന്നു. തുടര്‍ന്നാണ് ദിലീപ് ഹൈക്കോടതിയെ സമീപിച്ചത്. ദിലീപിന്റെ മാനേജര് അപ്പുണ്ണിയുടെ മുന്‍കൂര് ജാമ്യാപേക്ഷയും കോടതി ഇന്ന് പരിഗണിച്ചേക്കും.\nകേസിൽ ഗൂഢാലോചന ചുമത്തി തന്നെ അനാവശ്യമായാണ് അറസ്റ്റ് ചെയ്തതെന്നും കൂടുതൽ തടങ്കൽ ആവശ്യമില്ലാത്തതിനാൽ ജാമ്യം അനുവദിക്കണമെന്നും ആവശ്യപ്പെട്ട് ദിലീപ് തിങ്കളാഴ്ചയാണ് ഹരജി നൽകിയത്. എന്നാൽ, സർക്കാർ നിലപാടറിയാൻ വ്യാഴാഴ്ചത്തേക്ക് മാറ്റുകയായിരുന്നു. 11-ാം പ്രതിയാക്കി ചേർക്കപ്പെട്ട ദിലീപിനെ ജൂലൈ 10നാണ് അറസ്റ്റ് ചെയ്തത്. 15നാണ് അങ്കമാലി ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് കോടതി ജാമ്യഹരജി തള്ളിയത്.


പാമോയില് കേസില് അന്ന് തനിക്കെതിരെ അച്യുതാനന്ദന് എന്തുകൊണ്ടു നടപടിയെടുത്തില്ലെന്ന് ഉമ്മന്‍ചാണ്ടി • ഇ വാർത്ത | evartha\nപാമോയില് കേസില് അന്ന് തനിക്കെതിരെ അച്യുതാനന്ദന് എന്തുകൊണ്ടു നടപടിയെടുത്തില്ലെന്ന് ഉമ്മന്‍ചാണ്ടി\nEvartha Desk 22 February 2012\nപാമോയില് കേസില് തന്റെ പങ്കിനെക്കുറിച്ചു നേരത്തെ അറിയാമായിരുന്നു എന്നു പറയുന്ന വി.എസ്. അച്യുതാനന്ദന് മുഖ്യമന്ത്രിയായിരുന്ന അഞ്ചു വര്‍ഷം എന്തുകൊണ്ട് ഇക്കാര്യത്തില് നടപടിയെടുത്തില്ലെന്നു മുഖ്യമന്ത്രി ഉമ്മന് ചാണ്ടി. ഉമ്മന് ചാണ്ടിയുടെ പങ്കിനെക്കുറിച്ചു മുമ്പുതന്നെ അറിയാമായിരുന്നുവെന്ന അച്യുതാനന്ദന്റെ പ്രസ്താവനയോടു പ്രതികരിക്കുകയായിരുന്നു അദ്ദേഹം.\nപാമോയില് കേസില് ഉമ്മന് ചാണ്ടിയുടെ പങ്കിനെക്കുറിച്ചു മുമ്പുതന്നെ അറിയാമായിരുന്നുവെന്നും എ, ഐ ഗ്രൂപ്പുകള് തമ്മിലുള്ള തര്‍ക്കം മുതലെടുക്കാന് വേണ്ടിയാണ് അന്ന് ഇക്കാര്യം പറയാതിരുന്നത് എന്നുമാണു വി.എസ്. കഴിഞ്ഞദിവസം പത്രസമ്മേളനത്തില് പറഞ്ഞുകേട്ടത്. അഴിമതി നടത്തി എന്ന് അറിഞ്ഞിട്ട് അദ്ദേഹത്തിന് അഞ്ചു കൊല്ലം ഒന്നും ചെയ്യാന് സാധിച്ചില്ല. ഇക്കാര്യത്തില് ഒന്നും ചെയ്യാനില്ലെന്നു ബോധ്യപ്പെട്ടതിന്റെ അടിസ്ഥാനത്തിലാണ് സ്‌പെഷല് പ്രോസിക്യൂട്ടര് രാജിവച്ചത്. തനിക്ക് ഒന്നും ഭയക്കാനില്ലാത്തതു കൊണ്ടാണ് ഇടതു സര്‍ക്കാര് നിയമിച്ച സ്‌പെഷല് പ്രോസിക്യൂട്ടര് തന്നെ തുടരട്ടെ എന്നു തീരുമാനിച്ചതെന്നും ഉമ്മന്‍ചാണ്ടി പറഞ്ഞു.\nകഴിഞ്ഞ സര്‍ക്കാരിന്റെ കാലത്ത് നിയമോപദേശം ഒപ്പിട്ടുകൊടുക്കാന്‍പോലും തയാറാകാതിരുന്നയാളാണു സ്‌പെഷല് പ്രോസിക്യൂട്ടര്. കേസിന്റെ നടത്തിപ്പിനെപ്പറ്റി പ്രോസിക്യൂട്ടര്‍ക്കു പരാതി ഉണ്ടായിരുന്നെങ്കില് എന്തുകൊണ്ടു സര്‍ക്കാരിനെ അറിയിച്ചില്ലെന്നു മുഖ്യമന്ത്രി ചോദിച്ചു. ഇല്ലാത്ത പ്രശ്‌നം കുത്തിപ്പൊക്കാനാണു പ്രതിപക്ഷനേതാവു ശ്രമിക്കുന്നതെന്നും മുഖ്യമന്ത്രി കുറ്റപ്പെടുത്തി.


ഒരു കോടിയുടെ നിരോധിത നോട്ടുമായി സംഘം അറസ്റ്റിൽ: കുഴൽപ്പണ ഇടപാടെന്ന് സംശയം\nJul 3, 2017, 08:01 am IST\nപെരിന്തല്‍മണ്ണ: ഒരുകോടിരൂപയുടെ നിരോധിത നോട്ടുകളുമായി മൂന്നു പേരടങ്ങുന്ന സംഘം പിടിയിൽ. പെരിന്തല്‍മണ്ണ സ്വദേശി കുഞ്ഞുമൊയ്തീന് , തേക്കിന്‍കോട് മുഹമ്മദ് റംഷാദ്, പട്ടിക്കാട് നിസാം എന്നിവരെയാണ് പോലീസ് പിടി കൂടിയത്.മലപ്പുറം ജില്ലാ പോലീസ് മേധാവി ദേബേഷ് കുമാര് ബെഹ്റക്ക് ലഭിച്ച രഹസ്യവിവരത്തെ തുടർന്നായിരുന്നു പരിശോധനയും അറസ്റ്റും.\nവണ്ടിയുടെ നമ്പർ ഉൾപ്പെടെയായിരുന്നു രഹസ്യ വിവരം ലഭിച്ചത്.ഒരു മാസത്തിനുള്ളില് രണ്ടാമത്തെ തവണയാണ് പെരിന്തല്‍മണ്ണയില് നിരോധിത നോട്ടുകള് പിടികൂടുന്നത്. നിരോധിത കറന്‍സി മാറ്റാന് ഇടനിലക്കാരായി പ്രവര്‍ത്തിക്കുന്നവര് മലപ്പുറം, പാണ്ടിക്കാട്, വേങ്ങര, കോട്ടയ്ക്കല്, പെരിന്തല്‍മണ്ണ മേഖലകളിലുള്ളതായി പോലീസ് പറയുന്നു.\nകുഴല്‍പണ ഇടപാടുകാരുമായി പ്രതികള്‍ക്കു ബന്ധമുണ്ടെന്നാണ് പോലീസിന്റെ സംശയം. കൂടാതെ ഗൾഫ് മേഖലയിൽ നിന്ന് വരുന്ന പ്രവാസികൾക്ക് നോട്ടു മാറാൻ ജൂൺ 30 വരെയുള്ള സമയ പരിധി അവസാനിച്ച സാഹചര്യത്തിൽ ഈ നോട്ടുകൾ എങ്ങനെ മാറ്റിയെടുക്കുമെന്ന് അന്വേഷണ സംഘം പരിശോധിക്കുകയാണ്.\nblack money malapuram perinthalmanna banned notes\nഇന്ത്യക്കാർ പന്ത്രണ്ടാം ക്ലാസ് വരെയുള്ള പഠനത്തിനായി മുടക്കുന്ന പണത്തിന്റെ കണക്കുകൾ ഇങ്ങനെ\nസംസ്ഥാനത്ത് സാധനങ്ങളുടെ പുതുക്കിയ വിലനിലവാര പട്ടിക നാളെ\nസ്ത്രീയായി ജീവിക്കാൻ അനുവദിക്കണമെന്ന ആവശ്യവുമായി 17 കാരന്\nJun 27, 2020, 11:28 am IST\nJun 18, 2020, 06:28 am IST


6,6,6,6,6,6, മറന്നുവോ? പത്ത് വര്‍ഷം മുന്‍പ് ഈ ദിവസമാണ് യുവരാജ് സിക്‌സറുകളുടെ രാജാവായത് - Samakalika Malayalam\n6,6,6,6,6,6, മറന്നുവോ? പത്ത് വര്‍ഷം മുന്‍പ് ഈ ദിവസമാണ് യുവരാജ് സിക്‌സറുകളുടെ രാജാവായത്\nBy സമകാലിക മലയാളം ഡെസ്‌ക് | Published: 19th September 2017 01:15 PM |\nLast Updated: 19th September 2017 07:44 PM | A+A A- |\nയുവരാജ് സിങ്ങിനെ കുറിച്ച് ആലോചിക്കുമ്പോള് പലരുടേയും മനസിലേക്ക് ആദ്യം എത്തുക ആദ്യ ട്വിന്റി20 ലോക കപ്പില് ഇംഗ്ലണ്ടിനെതിരെ യുവി ഓവറിലെ മുഴുവന് ബോളും അടിച്ചു പറത്തിയതാണ്. യുവരാജുമായി ഫ്‌ലിന്റോഫ് അന്ന് കൊമ്പു കോര്‍ത്തതിന്റെ പ്രത്യാഘാതം ഏല്‍ക്കേണ്ടി വന്നത് സ്റ്റുവര്‍ട്ട് ബ്രോഡിനായിരുന്നു.\nഡര്‍ബനിലെ കിങ്‌സ്‌മെഡ് ക്രിക്കറ്റ് സ്റ്റേഡിയത്തില് സെപ്തംബര് 19, 2007നായിരുന്നു യുവിയുടെ ശൗര്യം ക്രിക്കറ്റ് ലോകം ശരിക്കും കണ്ടത്. ഇന്ത്യന് ക്രിക്കറ്റില് അതുവരെ ഉണ്ടാകാത്തതും, അതിന് ശേഷം ഉണ്ടായിട്ടില്ലാത്തതുമായ നിമിഷമായിരുന്നു ഇംഗ്ലണ്ടിനെതിരായ പത്തൊന്‍പതാം ഓവറില് കണ്ടത്. യുവരാജിന് മുന്‍പ് രവിശാസ്ത്രി ഓവറിലെ ആറ് പന്തും ബൗണ്ടറി ലൈനിന് മുകളിലൂടെ പറത്തിയിരുന്നു 1985ല്. പക്ഷെയത് രഞ്ജി ട്രോഫി മത്സരത്തിലായിരുന്നു.\n— ICC (@ICC) 19 September 2017\nട്വിന്റി20 ക്രിക്കറ്റില് ആദ്യമായി ഒരു ഓവറിലെ ആറ് പന്തും സിക്‌സറിന് പറത്തുന്ന താരവുമായി യുവരാജ് അന്ന്. പത്ത് വര്‍ഷം പിന്നിട്ടിട്ടും അതേ ചെറുപ്പമാണ് തനിക്ക് ഇപ്പോഴും തോന്നുന്നതെന്ന് യുവരാജ് പറയുന്നു. ട്വിന്റി20 ലോകകപ്പിനായി പോകുന്നതു വരെ താന് റണ്‍സ് നേടുന്നില്ല എന്നായിരുന്നു വിമര്‍ശനം. എന്നാല് ഇംഗ്ലണ്ടിനെതിരായ പ്രകടനത്തോടെ വിമര്‍ശകരുടെ വായടപ്പിക്കാന് തനിക്കായതായും യുവരാജ്.\nട്വിന്റി20 ചരിത്രത്തിലെ ഏറ്റവും വേഗത്തിലുള്ള അര്‍ധശതകവും അന്ന് യുവി സ്വന്തം പേരിലാക്കിയിരുന്നു. ആറ് സിക്‌സറുകള് പറത്തിയ യുവിക്ക് ഒരു കോടി രൂപയായിരുന്നു ബിസിസിഐ സമ്മാനം പ്രഖ്യാപിച്ചത്.\nഫ്‌ലിന്റോഫുമായുള്ള വാക്ക് തര്‍ക്കമല്ല എല്ലാ ബോളും അടിച്ചു പറത്തുന്നതിന് എന്നെ പ്രേരിപ്പിച്ചത്. വരുന്ന ബോളുകളെ അതിനനുസരിച്ച് വിലയിരുത്തിയാണ് ഞാന് ഷോട്ട് ഉതിര്‍ക്കുന്നത്. ആ സിക്‌സറുകള് മുന്‍കുട്ടി പ്ലാന് ചെയ്തതായിരുന്നില്ല. എന്നാല് പെട്ടെന്നുള്ള പ്രകോപനത്തിന്റെ പുറത്ത് ഉണ്ടായതല്ലെന്നും യുവരാജ് ടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തില് പറയുന്നു.\nYuvraj Flintoff T20 Worldcup ICC BCCI MS Dhoni Sixes World Record


യുപിഎ അധ്യക്ഷ സ്ഥാനം ശരദ് പവാര് ഏറ്റെടുക്കുമോ; മറുപടിയുമായി കോണ്‍ഗ്രസും എന്‍സിപിയും | No move to replace Sonia Gandhi as UPA chief: Congress says\nയുപിഎ അധ്യക്ഷ സ്ഥാനം ശരദ് പവാര് ഏറ്റെടുക്കുമോ; മറുപടിയുമായി കോണ്‍ഗ്രസും എന്‍സിപിയും\nNew Delhi, First Published Dec 11, 2020, 10:57 AM IST\nപുറത്തുവന്ന അഭ്യൂഹങ്ങളില് സത്യമില്ല. പ്രതിപക്ഷത്തെ ആശയക്കുഴപ്പിത്തിലാക്കാനും ഭിന്നിപ്പിക്കാനുമാണ് ശ്രമം- കോണ്‍ഗ്രസ് ജനറല് സെക്രട്ടറി താരിഖ് അന്‍വര് പറഞ്ഞു.\nദില്ലി: യുപിഎ അധ്യക്ഷ സ്ഥാനത്തുനിന്ന് സോണിയാ ഗാന്ധിയെ മാറ്റി ശരദ് പവാറിനെ നിയമിക്കുമെന്ന അഭ്യൂഹം തള്ളി കോണ്‍ഗ്രസും എന്‍സിപിയും രംഗത്ത്. ശരദ് പവാറിനെ യുപിഎ അധ്യക്ഷനാക്കുമെന്ന വാര്‍ത്തകള് അടിസ്ഥാന രഹിതമാണെന്നും കര്‍ഷക സമരത്തില് നിന്ന് ശ്രദ്ധ തിരിക്കാനും പ്രതിപക്ഷത്തെ ഭിന്നിപ്പിക്കാനുമാണ് ഇത്തംരം അഭ്യൂഹങ്ങള് ഉയര്‍ത്തുന്നതെന്നും കോണ്‍ഗ്രസ് ആരോപിച്ചു. 'പുറത്തുവന്ന അഭ്യൂഹങ്ങളില് സത്യമില്ല. പ്രതിപക്ഷത്തെ ആശയക്കുഴപ്പിത്തിലാക്കാനും ഭിന്നിപ്പിക്കാനുമാണ് ശ്രമം'- കോണ്‍ഗ്രസ് ജനറല് സെക്രട്ടറി താരിഖ് അന്‍വര് പറഞ്ഞു. വാര്‍ത്തകള് അടിസ്ഥാന രഹിതമാണെന്ന് എന്‍സിപിയും പ്രതികരിച്ചു.\nഒരു ദിനപത്രത്തിലെ കോളത്തിലാണ് യുപിഎ നേതൃസ്ഥാനം ശരദ് പവാര് ഏറ്റെടുക്കുമെന്ന് അച്ചടിച്ചുവന്നത്. സംഭവം വാര്‍ത്തയായതോടെ പത്രം കോളം പിന്‍വലിച്ചു. പുതിയ പ്രസിഡന്റിനെ തെരഞ്ഞെടുക്കാന് കോണ്‍ഗ്രസ് നടപടികള് തുടങ്ങിയ സാഹചര്യത്തിലാണ് അഭ്യൂഹം പരന്നത്. സോണിയാ ഗാന്ധി യുപിഎ അധ്യക്ഷയായി തുടരും. അവരെ മാറ്റാന് യാതൊരു നീക്കവുമില്ല. കോണ്‍ഗ്രസ് വലിയ പാര്‍ട്ടിയാണ്. അതുകൊണ്ടു തന്നെ യുപിഎ ചെയര്‍പേഴ്‌സണായി അവര് തുടരുമെന്നും താരിഖ് അന്‍വര് ദ ഹിന്ദുവിനോട് പറഞ്ഞു.\nയുപിഎ അധ്യക്ഷ സ്ഥാനം


ക്വാറന്‍റൈനില് പാട്ടൊരുക്കി റോമിലെ മലയാളി വൈദികര് : Deepika.com Kerala News\nകൊച്ചി: മുറികള്‍ക്കുള്ളിലൊതുങ്ങുന്ന ക്വാറന്‍റൈന് നാളുകളില് മനോഹരമായ പാട്ടൊരുക്കി റോമിലെ മലയാളി വൈദികര്. തങ്ങള് താമസിക്കുന്നിടത്തുനിന്നു പുറത്തിറങ്ങാതെ ഒരുക്കിയ "ഹീല് അസ് ഓ ലോര്‍ഡ്'' എന്ന വീഡിയോ ഗാനം രാജ്യാതിര്‍ത്തികള് ഭേദിച്ചു യുട്യൂബില് ഇപ്പോള് ഹിറ്റാണ്.\nഓറിയന്‍റല് കോണ്‍ഗ്രിഗേഷന്‍റെ സ്‌കോളര്‍ഷിപ്പോടുകൂടി റോമിലെ ഡമഷീനോ കോളജില് ഉന്നതപഠനം നടത്തുന്ന സീറോ മലബാര്, സീറോ മലങ്കര റീത്തുകളിലെ എഴുപതോളം വൈദികരാണു പാട്ടിനു പിന്നില്.\nഎറണാകുളം-അങ്കമാലി അതിരൂപതാംഗമായ ഫാ. നിബിന് കുരിശുങ്കല് ആണ് പാട്ടിന്‍റെ വരികളെഴുതിയത്. സഹപാഠികളായ ഫാ. റെനില് കാരത്തറയ്ക്കും ഫാ. പോള് റോബിനും ഒപ്പം ചേര്‍ന്ന് ഈണവുമൊരുക്കി. ഫാ. നിബിന്‍റെ സ്വിറ്റ്സര്‍ലന്‍ഡിലുള്ള സുഹൃത്ത് ജിയോ ഏബ്രഹാമിനു പാട്ട് അയച്ചുകൊടുത്തു. അദ്ദേഹത്തിനൊപ്പം കാതറിന് സിമ്മെര്‍മാനും ഇയാന് ജെയ്ദനും ചേര്‍ന്നു പാട്ടിനു ശബ്ദം നല്‍കി. ഓര്‍ക്കസ്ട്രേഷന് സ്വിറ്റ്സര്‍ലന്‍ഡില് പൂര്‍ത്തിയാക്കി.\nറോമിലെ കോളജ് കാമ്പസിനോടു ചേര്‍ന്നുള്ള താമസസ്ഥലത്തും ചുറ്റുപാടുകളിലുമായി ഗാനത്തിന്‍റെ വീഡിയോ ചിത്രീകരണം പൂര്‍ത്തിയാക്കി. ഫാ. ജെറി അലക്സ് കാമറയും ഫാ. ജോബിന്‍സ് എഡിറ്റിംഗും നടത്തി. ക്വാറന്‍റൈന് നിയമങ്ങള് പാലിച്ചായിരുന്നു ഗാനത്തിന്‍റെ ചിത്രീകരണവും അനുബന്ധ ജോലികളും.\nകോളജ് റെക്ടര് ഒസിഡി വൈദികനായ റവ. ഡോ. വര്‍ഗീസ് കുരിശുതറ പിന്തുണയുമായി ഒപ്പമുണ്ടായിരുന്നു. യുട്യൂബ് ലിങ്ക്: youtu.be/P2dZgfpeArE


emalayalee.com - വെളിച്ചം കാത്തിരിയ്ക്കുന്ന സത്യങ്ങള് (എഴുതാപ്പുറങ്ങള്-22: ജ്യോതിലക്ഷ്മി നമ്പ്യാര്, മുംബൈ)\nവെളിച്ചം കാത്തിരിയ്ക്കുന്ന സത്യങ്ങള് (എഴുതാപ്പുറങ്ങള്-22: ജ്യോതിലക്ഷ്മി നമ്പ്യാര്, മുംബൈ)\nEMALAYALEE SPECIAL 04-May-2018\nദുഷ്ടശക്തികളെ നിഗ്രഹിയ്ക്കാനും, തിന്മകളെ ഉന്‍മൂലനം ചെയ്യുവാനും ദേവി സംഹാരരൂപിണിയായി അവതരിച്ചു എന്നൊക്കെ ഹിന്ദു പുരാണങ്ങളില് വായിച്ചിട്ടുണ്ട് എന്നാല് കേരളീയരെ ഇവിടെ ഇന്ന് സ്വാര്‍ത്ഥതാല്പര്യങ്ങള്‍ക്കും, വ്യാമോഹങ്ങള്‍ക്കും സ്വന്തം സുഖങ്ങള്‍ക്കുമായി പല ദേവിമാര് സംഹാരരൂപിണികളായി ദിനം പ്രതി മാറികൊണ്ടിരിയ്ക്കുന്നു. അതും ദുഷ്ടശക്തികളെ നിഗ്രഹിച്ചുകൊണ്ടല്ല സ്വന്തം രക്തത്തില് പിറന്ന പിഞ്ചു കുഞ്ഞുങ്ങളെയും, ദൈവതുല്യരായ മാതാപിതാക്കളെയും നിഗ്രഹിച്ചുകൊണ്ട്. എത്രമാത്രം അധപതിച്ചുപോയി ഇവിടുത്തെ മനുഷ്യര്! ഈ താണ്ഡവമാടുന്നവര് ദേവതകളല്ല, മകളും, സഹോദരിയും, സഹധര്‍മ്മിണിയും, അമ്മയുമായ ഭാരതീയ സ്ത്രീകള്.\nഈ അടുത്ത കാലത്ത് കേരളത്തെ പ്രത്യേകിച്ചും സ്ത്രീകളെ ഞെട്ടിപ്പിച്ച മാധ്യമങ്ങളില് വന്ന രണ്ടു സംഭവങ്ങളെ കുറിച്ച് ചിന്തിയ്ക്കുകയായിരുന്നു എന്നിലെ സ്ത്രീ. ഒന്നാമതായി പുത്തുര് പവിത്രേശ്വരം പഞ്ചായത്തില് ആള്‍പ്പാര്‍പ്പില്ലാത്ത പുരയിടത്തില് നവജാത ശിശുവിന്റെ ജഡം കണ്ടുകിട്ടി. അമ്പിളി മഹേഷ് ദമ്പതിമാരുടെ സ്വന്തം രക്തത്തില് പിറന്ന ചോരകുഞ്ഞിനാണ് കണ്ണുതുറന്നു ലോകമെന്തെന്നു കാണും മുമ്പേ അമ്മിഞ്ഞ പാലിന്റെ രുചി എന്തെന്നറിയും മുമ്പേ ഇത്തരമൊരു വിധി ഏറ്റുവാങ്ങേണ്ടിവന്നത്. പ്രസവിച്ച കുഞ്ഞിനെ സ്വന്തം അമ്മതന്നെ പൊക്കിള് കൊടി മുറിച്ച് കഴുത്തുഞെരുക്കി കൊന്നു വീടിനു പിന്നില് കുഴിച്ച് മൂടിയത്. അതും പിതാവിന്റെ പൂര്‍ണ്ണ ഒത്താശയോടെ . അധികം ആഴത്തില് കുഴിച്ച് മുടാതിരുന്നതിനാല് തെരുവ് നായ്ക്കള് മാന്തിയെടുത്ത് അടുത്തുള്ള ആളൊഴിഞ്ഞ പുരയിടത്തില് കൊണ്ടുപോയി ഇട്ടതിനാലാണ് മൂടിവച്ച ഈ കടും ക്രൂരത മനുഷ്യന് അറിയാന് ഇടവന്നത്. നാലരവയസ്സുള്ള ഒരു കുഞ്ഞുള്ള ഇവര്‍ക്ക് ഇനിയൊരു കുഞ്ഞു വേണ്ട എന്നതായിരുന്നു തീരുമാനം. ഈ ഗര്‍ഭം തുടരാതിരിയ്ക്കാന് അവര് വൈദ്യശാസ്ത്രത്തിന്റെ സഹായം തേടാനായി പോയി പക്ഷെ മനുഷ്യത്വമുള്ള ആ ഡോക്ര് ആ തീരുമാനത്തില് നിന്നും ഇവരെ പിന്തിരിപ്പിച്ചു. തുടര്‍ച്ചയായ രക്തസ്രാവം ഉണ്ടായിരുന്നതിനാല് കുഞ്ഞിനെന്തെങ്കിലും അംഗവൈകല്യമുണ്ടാകുമായിരുന്നോ എന്ന ഭയമാണ് ഇവരെ ഈ ക്രൂരകൃത്യത്തിനു പ്രേരിപ്പിച്ചതെന്ന ന്യായം ഇവര് നിരത്തുന്നു എന്നായിരുന്നു മാധ്യമങ്ങള് വെളിപ്പെടുത്തിയത്.\nഅതുപോലെത്തന്നെ കേരളത്തെ ഞെട്ടിപ്പിച്ച, മാധ്യമങ്ങളിലൂടെ വായിച്ചറിഞ്ഞ വേറൊരു സംഭവമാണ് പിണറായിയില് സൗമ്യ എന്ന യുവതി അവിഹിത ബന്ധങ്ങളെ ചോദ്യം ചെയ്യാതിരിയ്ക്കാന് സ്വന്തം മാതാപിതാക്കളെയും9വയസ്സായ തന്റെ അരുമ കുഞ്ഞിനെയും ഏതാനും മാസങ്ങള്‍ക്കുള്ളില് എലിവിഷം ഭക്ഷണത്തില് കലര്‍ത്തി കൊന്നു എന്നുള്ളത്.\nഈ രണ്ടു സാഹചര്യങ്ങളിലും സ്ത്രീ തന്നെ സ്ത്രീ സമൂഹത്തിനു അപമാനമായിരിയ്ക്കുന്നു, ഇവരെ ജനം വെറുക്കുന്നു, സ്ത്രീകള് ശപിയ്ക്കുന്നു സമൂഹം വെറുപ്പോടെ നോക്കുന്നു നിയമം ഇവരെ കയ്യിലെടുക്കുന്നു. എങ്കിലും ഈ ക്രൂരതയ്ക്ക് ഇവരെ പ്രേരിപ്പിച്ച ശക്തി എന്തായിരിയ്ക്കും? ആരുടെയെങ്കിലും പിന്തുണയില്ലാതെ ഏതെങ്കിലും ഒരു സ്ത്രീയ്ക്ക് സ്വയം ഇത്തരം ക്രൂരകൃത്യങ്ങള് ചെയ്യാന് കഴിയുമോ? പത്തുമാസം തന്റെ ഉദരത്തില് പരിചരിച്ച് പ്രസവിച്ച തന്റെ രക്തത്തില് പിറന്ന പിഞ്ചു കുഞ്ഞിനോട് അമ്പിളിയ്ക്കു ഇത്രയും ക്രൂരമാകാന് കഴിയുമോ? രണ്ടാമതൊരു കുഞ്ഞു വേണ്ട എന്നതായിരുന്നു ഇതിനുപിന്നിലെ ഉദ്ദേശമെങ്കില് വൈദ്യശാസ്ത്രം ഇന്ന് എത്രയോ നമ്മെക്കാളും മുന്നിലാണ്. ഇത്തരം ഒരു സാഹചര്യത്തിന് വഴിയൊരുക്കാതെ ജീവിതം ആസ്വദിയ്ക്കാമായിരുന്നല്ലോ? അല്ലെങ്കില് ഇതിനു പിന്നിലെ ചുരുളഴിയാത്ത സത്യം എന്താണ്? ഇവര് നിരത്തുന്ന കാരണങ്ങള് മാത്രമാണ് ഇതിനു പിന്നില് എങ്കില് ഒരു അമ്മയ്ക്ക് ഒരു മാതൃ ഹൃദയത്തിനു ഇത്രയും കാഠിന്യമാകാന് കഴിയുമോ?\nതന്റെ കഴുത്തില് താലികെട്ടിയ പുരുഷനില് തന്റെ സങ്കല്‍പ്പത്തിലുണ്ടായിരുന്ന ഭര്‍ത്താവിനെ കാണാന് കഴിയുന്നുവെങ്കില് സൗമ്യ എന്ന യുവതിയെ മറ്റു സുഖങ്ങള് തേടി പോകാന് മനസ്സ അനുവദിയ്ക്കുമോ ? അവള്‍ക്ക് സ്വന്തം മാതാപിതാക്കളുടെയും, സ്വന്തം കുഞ്ഞിന്റെയും രക്തം ഊറ്റി കുടിയ്ക്കുന്ന സ്ത്രീയെന്ന യക്ഷിയാകാന് കഴിയുമോ? ആ ദാമ്പത്യത്തില് അവള് സംതൃപ്തയാണോ? ഇനി ഈ ദാമ്പത്യത്തില് അസംതൃപ്തയാണെങ്കില് അതിനെ തട്ടി മാറ്റി മുന്നോട്ട് പോകുവാന് അവളില് പ്രകൃതി നിക്ഷേപിച്ചിരിയ്ക്കുന്ന സ്ത്രീ ഭാവം അവളില് കടിഞ്ഞാണിടുന്നുണ്ടോ? തന്നെ വളര്‍ത്തി വലുതാക്കിയ മാതാപിതാക്കളെയും, ലോകമെന്തെന്നറിയാന് മനസ്സുവളരാത്ത ഈ പിഞ്ചു കുഞ്ഞിനേയും നിഗ്രഹിയ്ക്കുക എന്നതായിരുന്നുവോ ഇതിനുള്ള പ്രശ്‌നപരിഹാരം? പ്രായപൂര്‍ത്തിയായ ഒരു വ്യക്തിയ്ക്ക് ഇവിടെ വ്യക്തിസ്വാതന്ത്രമുണ്ടല്ലോ, അവളെ സഹായിയ്ക്കാന് ഇവിടെ നിയമമുണ്ടല്ലോ? കാമദാഹത്തിനുവേണ്ടി ഏതു അമ്മയ്ക്കാണ് സ്വന്തം കുഞ്ഞിനെ നിഗ്രഹിയ്ക്കാന് കഴിയുന്നത്? ഇത്രയും ക്രൂരത കാണിയ്ക്കുന്ന സ്ത്രീയുടെ പൊയ്മുഖത്തിനു പിന്നില് ഏതോ ഒരു ശക്തി തീര്‍ച്ചയായും കണ്ടേയ്ക്കാം.\nസ്ത്രീകള് ഇത്രയും സമൂഹത്തില് ഉന്നത സ്ഥാനങ്ങളില് എത്തി പിടിച്ചിട്ടും സമൂഹത്തില് പുരുഷനോടൊപ്പം തന്നെ നിന്നിട്ടും ഇവര്‍ക്കെവിടെയാണ് തെറ്റുപറ്റുന്നത്? സ്ത്രീസ്വാതന്ത്രത്തിന്റെ താഴപ്പിഴകളോ? എല്ലാ തലത്തിലും പുരുഷനോടൊപ്പം നില്‍ക്കുന്ന വിദ്യാഭ്യാസവും സ്വാതന്ത്രവും ലഭിച്ച സ്ത്രീയുടെ അമിത ആതവിശ്വാസമോ? അതൊന്നുമല്ല സ്ത്രീ സമത്വവും വിദ്യാഭ്യാസവും ലഭിച്ചിട്ടും സ്വന്തം താല്‍പര്യങ്ങള്‍ക്കനുസരിച്ച് ജീവിയ്ക്കാന് സ്ത്രീ എന്തിനെയോ ഭയക്കുന്നു. പുരുഷ മേധാവിത്വത്തെയാണോ, ഭാരതീയ നാരീസങ്കല്പത്തെയാണോ അതോ സമൂഹത്തെയോ, അതോ ബന്ധങ്ങളെയും ബന്ധനകളെയോ? ഈ ഭയം അവളെ തെറ്റുകളില് നിന്നും തെറ്റുകളിലേക്ക് നയിച്ചുകൊണ്ടേയിരിയ്ക്കുന്നു. ഇവിടെ സ്വീകരിയ്ക്കപ്പെടുന്നത് സാമാന്യ ബുദ്ധിയല്ല.. വരും വരായ്മകളെ കുറിച്ച് ചിന്തിയ്ക്കാതെ ഇവിടെ വിവേകബുദ്ധിയുള്ള മനുഷ്യന്, ആ ബുദ്ധി ഉപയോഗിയ്ക്കാതെ മൃഗങ്ങളെക്കാളും അരോചകമായി സ്വാര്‍ത്ഥതയ്ക്കു കുറുകെ കുറുക്കു വഴികള് സ്വീകരിയ്ക്കുന്നു.\nവിദ്യാഭ്യാസമെന്നത് സാമാന്യ ബുദ്ധിയോ, വീണ്ടുവിചാരമോ, അറിവോ ഒന്നും കലരാത്ത വെറും അക്ഷരങ്ങളാല് ലിഖിതപ്പെട്ട സര്‍ട്ടിഫിക്കറ്റെന്ന കടലാസായിട്ടാണ് ഇവിടെ മാറുന്നത്. ഇവ ജീവിതത്തില് പ്രായോഗികമാക്കാന് ഉതകുന്നതല്ല. തസ്തികകളിലേക്ക് ചവിട്ടിക്കയറാനുള്ള കടലാസു കഷണങ്ങള് മാത്രമാണ് വിദ്യാഭ്യാസം.\nഭ്രുണഹത്യയും, ശിശുഹത്യയും കൊള്ളയും കൊലയും ജാതിവൈരാഗ്യവും മൂര്‍ഛിച്ചിരിയ്ക്കുന്ന ഈ കാലഘട്ടത്തില് സമ്പുര്‍ണ്ണ സാക്ഷരതാ എന്നത് വെറും സര്‍ട്ടിഫിക്കറ്റുകളില് ഒതുക്കിനിര്‍ത്താതെ അറിവും പ്രായോഗിക ബുദ്ധിയും അടിസ്ഥാനമാക്കിയുള്ള ഒരു വിദ്യാഭ്യാസരീതിയാണ് ഇന്ന് കേരളത്തിനാവശ്യം, ആരും ഒരു ശക്തിയ്ക്കും അടിമപ്പെടാതെ തന്നിലെ വ്യക്തിത്വം തിരിച്ച്ചറിയാന് കഴിവുള്ള മനുഷ്യനായി മാറണം. ഇതിലൂടെ ഓരോ വ്യക്തിയ്ക്കും അവരുടെ വ്യക്തിസ്വാതന്ത്രങ്ങള് മറ്റുള്ളവരെ ഭയക്കാതെ ഉപയോഗപ്പെടുത്താനും, അതെ സമയം സമൂഹത്തിനു ഹാനികരമല്ലാത്ത രീതിയില് സമാധാനപരമായ ഒരു സമൂഹത്തെ മുന്നോട്ടുകൊണ്ടുപോകാനും, അടിച്ചെല്പിയ്ക്കപ്പെട്ട മാമുലികള്‍ക്കകത്തു ഞെരുങ്ങി തെറ്റുകളില് നിന്നും തെറ്റുകളിലേക്ക് വഴുതിപ്പോകാതെ ജീവിതം നയിയ്ക്കാനും കഴിയണം. ഇതിലൂടെ വരും തലമുറയുടെ അമ്പിളിമാരെ ശരിയായ തീരുമാനമെടുക്കാനും, സൗമ്യമാരെ മറ്റുള്ളവരെ ഉപദ്രവിയ്ക്കാതെ അവരുടേതായ തീരുമാനങ്ങളില് അടിയുറച്ച് തുടരാനും, കുറുക്കുവഴികളിലൂടെ സഞ്ചരിയ്ക്കാതെ വിശാലമായി ചിന്തിയ്ക്കാനും സഹായിയ്ക്കും.\nമനുഷ്യന് ക്രൂരനല്ല, സാഹചര്യങ്ങളും, വെളിച്ചം കാണാത്ത സത്യങ്ങളുമാണ് മനുഷ്യനെ ഇത്രയും ക്രൂരമാക്കുന്നതെന്ന ചിന്തകളിലൂടെ കാലത്തെ പഴിചാരാതെ നമുക്കും സമാധാനിയ്ക്കാം.\nപുരുഷ മേധാവിത്തം ഇല്ലാത്ത വീടുകളിൽ ജനിക്കയും വളരുകയും ചെയ്തു താന്തോന്നിയായ പെണ്ണുങ്ങൾക്ക് ഇതല്ല ഇതിനു അപ്പുറവും വരും. കേരളത്തിൽ ഒരെണ്ണവും രക്ഷപെടാൻ പോകുന്നില്ല സോദരി. ഭർത്താവിനെ കെഴങ്ങൻ ആക്കുന്നതാണു മലയാളിയുടെ സ്ത്രീപുരുഷ സമത്വം. സമർത്ഥന്മാരുടെ കൈകളിലെ പാവകളാണ് എല്ലാ അവളുമാരും ഇന്ന്.\nബെളിച്ചം കാത്തിരിക്കയെയുള്ളു. കുറ്റം ചെയ്യുന്ന പഹയന്മാർ ആ ബെളിച്ചം കെടുത്തും. നിങ്ങളുടെ തൂലിക കൊണ്ട് നല്ല അടി കൊടുത്തു നോക്ക്. പെണ്ണുങ്ങൾ കുറ്റം ചെയ്യാൻ കാരണം പുരുഷന്മാരാണ് നമ്പ്യാർ സാഹിബേ.\nവഴിവിട്ട ബന്ധം തുടരാൻ വേണ്ടി സ്വന്തം കുടംബത്തെ ഉൻമൂലനം ചെയുകയെന്നതായിരുന്നു കേരള മനസാക്ഷിയെ തന്നെ ഞെട്ടിച്ച ദാരുണ കോലയുടെ ഉദ്ദേശ്യം. സ്വന്തം കുട്ടികളെയും പോറ്റിവളർത്തിയ മാതാപിതാക്കളെയും കൊലപ്പെടുത്തി എന്നുള്ളത് കേരള സമൂഹത്തിനു അംഗീകരിക്കാൻ സാധിക്കാത്ത യാഥാർഥ്യം ആണ്.\nശ്രീമതി ജ്യോതിലക്ഷ്മി എടുത്തുപറഞ്ഞ പോലെ നമ്മൾ ആരും ക്രൂരരല്ല. ചിലപ്പോൾ സാഹചര്യവും സന്ദർഭവും ആണ് അവരെ ക്രൂരന്മാരാക്കുന്നത്. വായനക്കാരെ ബോധവത്കരിക്കാൻ ഉതകുന്ന നല്ലൊരു ലേഖനം. അഭിനന്ദനം.


CM Pinarayi Vijayan on Lokayuktha ordinance | Indian Express Malayalam\ncm pinarayi vijayan on lokayuktha ordinance\nനിയമഭേദഗതിയിൽ സിപിഐക്ക് ഉള്ള എതിർപ്പിൽ അവരുമായി ചർച്ച ചെയ്ത ശേഷം പ്രതികരിക്കാമെന്നും മുഖ്യമന്ത്രി വാർത്താസമ്മേളനത്തിൽ പറഞ്ഞു\nFebruary 9, 2022 8:37:55 pm\nതിരുവനന്തപുരം∙ ലോകായുക്ത നിയമഭേദഗതിയിൽ വിശദീകരണവുമായി മുഖ്യമന്ത്രി പിണറായി വിജയൻ. രാജ്യത്ത് മറ്റൊരു സംസ്ഥാനത്തും കേരളത്തിലെ ലോകായുക്തയിലെ പോലെയുള്ള വ്യവസ്ഥകൾ ഉണ്ടായിരുന്നില്ലെന്നും അതിൽ മാറ്റം വേണമെന്ന നിയമോപദേശത്തെ തുടർന്നാണ് സർക്കാർ നടപടിയെന്നും അദ്ദേഹം പറഞ്ഞു.\nജുഡീഷ്യറിയും നിയമനിര്‍മാണസഭ സൃഷ്ടിക്കുന്ന സംവിധാനങ്ങളും തമ്മില് വ്യത്യാസമുണ്ട്. ആ വ്യത്യാസം നിലനില്‍ക്കാത്ത തരത്തിലുള്ള ഒന്നായിരുന്നു ലോകായുക്തയില് നേരത്തെയുള്ള ചില വ്യവസ്ഥകള്. അതുകൊണ്ടാണ് രാജ്യത്ത് മറ്റു സംസ്ഥാനങ്ങളിൽ ഈ വ്യവസ്ഥ ഇല്ലാതിരുന്നത്. ലോക്പാൽ നിയമത്തിലും ഇതിനു സമാനമായ വ്യവസ്ഥായില്ല. ജുഡീഷ്യറിയുടെ അധികാരം അതിൽ തന്നെ നിലനിർത്തണം എന്നത് കൊണ്ടാണ് അതെന്ന് മുഖ്യമന്ത്രി ചൂണ്ടികാണിച്ചു.\nഅത്തരത്തിലുള്ള നിയമത്തില് ഒരുമാറ്റം ആവശ്യമാണെന്ന നിയമോപദേശം സര്‍ക്കാരിന് ലഭിച്ചതിൽ മേലുള്ള സ്വാഭാവിക നടപടി മാത്രമാണുണ്ടായതെന്നും മുഖ്യമന്ത്രി വ്യക്തമാക്കി. നിയമഭേദഗതിയിൽ സിപിഐക്ക് ഉള്ള എതിർപ്പിൽ അവരുമായി ചർച്ച ചെയ്ത ശേഷം പ്രതികരിക്കാമെന്നും മുഖ്യമന്ത്രി വാർത്താസമ്മേളനത്തിൽ പറഞ്ഞു.\nAlso Read: കെ-ഫോൺ ഉടൻ, പുതിയ നൂറുദിന കർമപദ്ധതി പ്രഖ്യാപിച്ച് മുഖ്യമന്ത്രി; ആകെ 1557 പദ്ധതികള്\nWeb Title: Cm pinarayi vijayan on lokayuktha ordinance


നിങ്ങൾ എല്ലാംവർക്കും സന്തോഷം നൽകൂ, തിരിച്ചു കിട്ടുന്നത് അതിനേക്കാൾ കൂടുതൽ ആയിരിക്കും | The News Globe\nJune 2022 04:07 AM\nHome News നിങ്ങൾ എല്ലാംവർക്കും സന്തോഷം നൽകൂ, തിരിച്ചു കിട്ടുന്നത് അതിനേക്കാൾ കൂടുതൽ ആയിരിക്കും\nനിങ്ങൾ എല്ലാംവർക്കും സന്തോഷം നൽകൂ, തിരിച്ചു കിട്ടുന്നത് അതിനേക്കാൾ കൂടുതൽ ആയിരിക്കും\nസാമ്പത്തിക ബുദ്ധിമുട്ടിനാൽ നട്ടംതിരിഞ്ഞപ്പോൾ അയാൾ തന്റെ സുഹൃത്തിനെ സമീപിച്ചു. സുഹൃത്തു നൽകിയ 500 രൂപയുമായി പുറത്തിറങ്ങിയപ്പോൾ ഒരു യാചകസ്ത്രീയെ കണ്ടു. അവരുടെ ദയനീയാവസ്ഥ കണ്ട് അദ്ദേഹം ചോദിച്ചു: ഒരു ദിവസം ഭിക്ഷയെടുത്താൽ എത്ര രൂപ കിട്ടും? അവർ പറഞ്ഞു, പത്തു രൂപ! ‘ഞാനൊരു 500 രൂപ തന്നാൽ നിങ്ങൾക്കു കുറച്ചു ദിവസം ഭക്ഷണം കഴിക്കാൻ തികയില്ലേ?’ സന്തോഷം കൊണ്ട് അവർ കരയാൻ തുടങ്ങി. സുഹൃത്തു നൽകിയ പണം ആ സ്ത്രീക്കു നൽകി അയാൾ നടന്നകന്നു.\nവിരലുകൾ നഷ്ടപ്പെട്ടവന്റെ ദുഃഖം കൈകൾ നഷ്ടപ്പെടുന്നവനെ കാണുന്നതുവരെ മാത്രമാണ്. ആ കാഴ്ചയിൽ അയാൾ തന്റെ നഷ്ടപ്പെടാത്ത കൈകളെയോർത്തു കൃതാർഥനാകും. നഷ്ടങ്ങളും നേട്ടങ്ങളും ആപേക്ഷികമാണ്. താരതമ്യങ്ങൾക്കനുസരിച്ച് നഷ്ടം നേട്ടവും നേട്ടം നഷ്ടവുമാകും. ആയിരിക്കുന്ന അവസ്ഥയെ അംഗീകരിക്കാൻ കഴിയാത്തവർ അകലെയുള്ള ആനന്ദാനുഭൂതികൾ തേടിയിറങ്ങും. ആ യാത്രയിലാകും തന്നെക്കാൾ ദുരവസ്ഥയിൽ കഴിയുന്നവരുടെ നേർച്ചിത്രം വ്യക്തമാകുക. മറ്റുള്ളവരുടെ സാഹചര്യങ്ങൾ കണ്ടറിയുമ്പോൾ മാത്രം സ്വന്തം അവസ്ഥയെ ബഹുമാനിക്കുന്നവർക്ക് ഒരിക്കലും ആത്മസംതൃപ്തിയുണ്ടാകില്ല. എന്നും പരിഭവങ്ങളുടെയും പരാതികളുടെയും ലോകത്തായിരിക്കും അവരുടെ ജീവിതം. ഉള്ളതുകൊണ്ടു ജീവിക്കാൻ അറിയുന്നവർക്കു മാത്രമേ, നഷ്ടങ്ങൾക്കിടയിലും പിടിച്ചുനിൽക്കാൻ കഴിയൂ.\nസമ്പന്നതയിൽനിന്നും ആധിക്യത്തിൽനിന്നും ആർക്കും ഒന്നും നൽകാൻ കഴിയില്ല. ‘സമ്പാദിച്ചതു മതി’ എന്ന് സംതൃപ്തരാകുന്ന ആരും ഉണ്ടാകില്ല. ഇനിയും വേണം എന്ന വരുമാന ചിന്തകളിലൂടെയാകും ഭൂരിഭാഗം പേരുടെയും യാത്ര. നൽകാൻ തയാറാകുന്നവർ തങ്ങളുടെ ഇല്ലായ്മയിൽനിന്നു നൽകുന്നവരാണ്. ഒന്നുമില്ലാത്തവരായിരിക്കും എല്ലാം ഉള്ളവരെക്കാൾ നൽകാൻ മനസ്സു കാണിക്കുന്നത്. ഇതുംകൂടി കൊടുത്താൽ ഇനിയൊന്നും ഉണ്ടാകില്ല എന്ന് ഉറപ്പുണ്ടായിട്ടും കൊടുക്കാൻ തയാറാകുന്നവരെ വിളിക്കേണ്ട പേരാണ് രക്ഷകർ.\nPrevious articleചിക്കന്‍പോക്സ് പകരുന്നത് എപ്പോഴാണ് ? എങ്ങനെ അറിയാൻ സാധിക്കും!\nNext articleഈ നാടൻ കൂട്ട് കൊണ്ട് മുഖ൦ മിനുക്കാം!


മത്സ്യ വിപണന കേന്ദ്രങ്ങളിൽ പരിശോധന നടത്തി : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nമത്സ്യ വിപണന കേന്ദ്രങ്ങളിൽ പരിശോധന നടത്തി\nകരുനാഗപ്പള്ളി : ഭക്ഷ്യ സുരക്ഷാ വിഭാഗവും, തഴവ ഗ്രാമപഞ്ചായത്ത് കുടുംബരോഗ്യകേന്ദ്രവും, സംയുക്തമായി പോലീസിൻ്റെ സഹകരണത്തോടെ തഴവ പഞ്ചായത്തിന്റ വിവിധ സ്ഥലങ്ങളിൽ പ്രവർത്തിക്കുന്ന മത്സ്യ വിപണന കേന്ദ്രങ്ങളിൽ വ്യാപക പരിശോധന നടത്തി.\nവിവിധ കേന്ദ്രങ്ങളിൽ നിന്നും പഴകിയ തെരണ്ടി, അയല തുടങ്ങിയ മത്സ്യങ്ങൾ പിടിച്ചെടുത്തു നശിപ്പിക്കുകയും, പഴകിയ മത്സ്യ സാമ്പിളുകൾ പരിശോധനക്ക് എടുക്കുകയും , പിഴ ഈടാക്കുവാൻ ശുപാർശ ചെയ്യ്യുകയും ചെയ്തു. ലൈസൻസ് ഇല്ലാതെ പ്രവർത്തിക്കുന്ന സ്ഥാപനങ്ങൾക്ക് ലൈസൻസ് എടുക്കുവാനുള്ള നിർദ്ദേശം നൽകി.\nവരും ദിനങ്ങളിൽ കൂടുതൽ പരിശോധനകൾ ഉണ്ടാകുമെന്നു ആരോഗ്യവകുപ്പ് ഉദ്യോഗസ്ഥർ അറിയിച്ചു. ഫുഡ് സേഫ്റ്റി ഓഫീസർ എ.അനീഷ, തഴവ കുടുംബരോഗ്യകേന്ദ്രം ഹെൽത്ത് ഇൻസ്‌പെക്ടർ പ്രദീപ് വാര്യത്ത്, പോലീസ് സബ് ഇൻസ്‌പെക്ടർ ജി.ഉത്തരകുട്ടൻ, ജൂനിയർ ഹെൽത്ത് ഇൻസ്‌പെക്ടർ എ. സുരേഷ് കുമാർ തുടങ്ങിയവർ പരിശോധനയിൽ പങ്കെടുത്തു.\nചിത്രം: മത്സ്യ വിപണന കേന്ദ്രങ്ങളിൽ ഭക്ഷ്യ സുരക്ഷാ വിഭാഗത്തിൻ്റെ നേതൃത്വത്തിൽ നടത്തിയ പരിശോധന\n← കരുനാഗപ്പള്ളി ടൗണിൽ ഗതാഗത നിയന്ത്രണം…. മാളിയേക്കൽ റെയിൽവേ ഓവർ ബ്രിഡ്ജ്…\nസംഘടനാപ്രവർത്തനം നവീകരിക്കുമെന്ന് കൊല്ലം ജില്ലാ കോൺഗ്രസ് കമ്മിറ്റി പ്രസിഡന്റ് പി.രാജേന്ദ്രപ്രസാദ്…. →


വ്യാജരേഖ ചമച്ചെന്ന കേസ്: പി.കെ ഫിറോസിനെതിരായ നടപടികള് വേഗത്തിലാക്കാന് പൊലീസ് തീരുമാനം\nജെയിംസ് മാത്യു എം.എല്.എ മന്ത്രിക്ക് നല്‍കിയ കത്ത് ഫോറന്‍സിക് പരിശോധനക്ക് അയക്കണമെന്ന ആവശ്യവുമായി യൂത്ത്‌ലീഗ് രംഗത്ത് വന്നു.\n18 Feb, 2019 at 04:53 AM\nവ്യാജരേഖ ചമച്ചെന്ന കേസില് യൂത്ത് ലീഗ് സംസ്ഥാന ജനറല് സെക്രട്ടറി പി.കെ ഫിറോസിനെതിരായ നടപടികള് വേഗത്തിലാക്കാന് പൊലീസ് തീരുമാനം. വിദേശത്തുള്ള ഫിറോസ് തിരിച്ചെത്തിയാല് ഉടന് ചോദ്യംചെയ്യും. അതേസമയം ജെയിംസ് മാത്യു എം.എല്.എ മന്ത്രിക്ക് നല്‍കിയ കത്ത് ഫോറന്‍സിക് പരിശോധനക്ക് അയക്കണമെന്ന ആവശ്യവുമായി യൂത്ത്‌ലീഗ് രംഗത്ത് വന്നു. ഫിറോസ് പുറത്തുവിട്ട രേഖകളിലെ ഒരു പേജ് മന്ത്രി എ.സി മൊയ്തീന്‍റെ ഓഫീസ് ഇടപെട്ട് മാറ്റിയെന്നാണ് യൂത്ത് ലീഗിന്റെ ആരോപണം.\nജെയിംസ് മാത്യുവിന്റേതെന്ന് പറഞ്ഞ് പി.കെ ഫിറോസ് പുറത്തുവിട്ട കത്തിന്റെ ഒന്നാം പേജില് മന്ത്രി എ.സി മൊയ്തീനെഴുതിയ കുറിപ്പുണ്ടായിരുന്നു. അതിന് ശേഷമുള്ള പേജാണ് പി.കെ ഫിറോസ് വ്യാജമായി ചമച്ചതാണെന്ന് ജെയിംസ് മാത്യു പരാതിപ്പെട്ടത്. പി.കെ ഫിറോസിനെ കുടുക്കുന്നതിന് വേണ്ടി മന്ത്രിയും ജെയിംസ് മാത്യുവും ചേര്‍ന്ന് കത്തിലെ ചില പേജുകള് മാറ്റിയെന്നാണ് യൂത്ത് ലീഗിന്‍റെ ആരോപണം. അതുകൊണ്ട് തന്നെ ശാസ്ത്രീയമായ പരിശോധനകള് നടത്തണമെന്നാണ് ആവശ്യം.\nസി.പി.എമ്മിനകത്ത് നിന്ന് പി.കെ ഫിറോസിന് വിവരങ്ങള് കിട്ടുന്ന വഴിയറിയാനാണ് അന്വേഷണമെന്നാണ് യൂത്ത് ലീഗിന്റെ വിലയിരുത്തല്. ഫിറോസിനെ ചോദ്യം ചെയ്തതിന് ശേഷമേ അറസ്റ്റ് അടക്കമുള്ള കാര്യങ്ങളെക്കുറിച്ച് തീരുമാനിക്കൂവെന്ന് അന്വേഷണ ഉദ്യോഗസ്ഥര് അറിയിച്ചു.\nകൂടത്തായി കേസ്; ആരോപണവിധേയനായ പ്രാദേശിക ലീഗ് നേതാവിനെ പാര്‍ട്ടിയില് നിന്ന് പുറത്താക്കി\nകൂടത്തായി കൂട്ടക്കൊല; റോജോയുടെ മൊഴി അന്വേഷണ സംഘം ഇന്ന് രേഖപ്പെടുത്തും\nപൊന്നാമറ്റം വീട്ടിൽ നിന്നും സയനൈഡ് കണ്ടെടുത്തു; ആത്മഹത്യ ചെയ്യാന് തീരുമാനിച്ചിരുന്നതായി ജോളി\nമത സാമുദായിക സംഘടനകളെ ഒപ്പം നിര്‍ത്താന് എല്.ഡി.എഫ് നീക്കം


തമിഴ്‌നാട് എ.ജി ഹാജരാകുന്നതിലെ അസാംഗത്യം പരിശോധിക്കണം: കോടതി\nFriday 8th October 2010 2:04pm\nകോമണ്‍വെല്‍ത്ത് ഗെയിംസ് Live\nFriday 8th October 2010 12:50pm\nകായിക ലേകത്ത് പുതിയ വേഗങ്ങളും ദൂരങ്ങളും കീഴടക്കുന്ന കോമണ്‍വെല്‍ത്ത് ഗെയിംസ് വെബിലൂടെ ലൈവായി കാണാന് അവസരം. ഇന്ത്യന് കായികലോകത്തിന്‍റെ പ്രതീക്ഷകള് ലോകത്തെമ്പാടുമുള്ള കായിക പ്രേമികള്‍ക്ക് തല്‍സമയം കണ്ടാസ്വദിക്കാം.\nകോമണ്‍വെല്‍ത്ത് ഗെയിംസ് തല്‍സമയം >>>


സൗരവ് ഗാംഗുലി ക്രിക്കറ്റ് മത്സരങ്ങളെക്കുറിച്ച് ഒരു കാര്യവും പറയാറില്ല; ബിസിസിഐ പ്രസിഡന്റിനെതിരെ രൂക്ഷ വിമർശനവുമായി മമതാ ബാനര്‍ജി – East Coast Daily Malayalam\nജയലളിതയുടെ സ്വത്തുക്കൾ കേട്ടാൽ കണ്ണ് തള്ളും, പുറത്തുവന്നത് മഞ്ഞുമലയുടെ ഒരംശം മാത്രം, വെളിപ്പെടാത്ത സ്വത്തുക്കൾ വിദേശത്തും\nഏറെ പ്രാധാന്യത്തോടെ നടക്കുന്ന ക്രിക്കറ്റ് മത്സരങ്ങളെ സംബന്ധിച്ച് ഒരു കാര്യവും പറയാറില്ലെന്നതാണ് മമത തുറന്നടിച്ചു\nകൊല്‍ക്കത്ത: ബിസിസിഐ പ്രസിഡന്റ് സൗരവ് ഗാംഗുലിക്കെതിരെ രൂക്ഷ വിമർശനവുമായി ബംഗാൾ മുഖ്യ മന്ത്രി മമതാ ബാനര്‍ജി. കോവിഡ്-19 പശ്ചാത്തലത്തില് ബിസിസിഐ ക്രിക്കറ്റ് മത്സരങ്ങളെ സംബന്ധിച്ചെടുത്ത തീരുമാനത്തില് ആണ് മമതാ ബാനര്‍ജി അതൃപ്‌തി അറിയിച്ചത്.\nബിസിസിഐ പ്രസിഡന്റ് സൗരവ് ഗാംഗുലി സംസ്ഥാനത്ത് ഏറെ പ്രാധാന്യത്തോടെ നടക്കുന്ന ക്രിക്കറ്റ് മത്സരങ്ങളെ സംബന്ധിച്ച് ഒരു കാര്യവും പറയാറില്ലെന്നതാണ് മമത തുറന്നടിച്ചു. ഇന്ത്യാ-ദക്ഷിണാഫ്രിക്ക ഏകദിന പരമ്പരയില് കൊല്‍ക്കത്ത ഈഡന് ഗാര്‍ഡന്‍സില് നടക്കേണ്ട മത്സരം ഉപേക്ഷിച്ച വിവരം സംസ്ഥാന സര്‍ക്കാറിനെ അറിയിച്ചില്ലെന്നതിനാണ് മമതയുടെ രോഷം. സര്‍ക്കാര് സംവിധാനങ്ങള് എല്ലാ തയ്യാറെടുപ്പുകളും നടത്തുന്നതിനാല് മത്സരം ഉപേക്ഷിക്കുമ്പോള് അവരെ അറിയിക്കണമെന്ന പ്രാഥമിക കര്‍ത്തവ്യം ഗാംഗുലി നിര്‍വ്വഹിക്കണമായിരുന്നുവെന്ന് മമത പറഞ്ഞു.\nALSO READ: ലോകാരോഗ്യ സംഘടനയിലെ  ജീവനക്കാര്‍ക്ക് കോവിഡ് 19 സ്ഥിരീകരിച്ചു; വിശദാംശങ്ങൾ പുറത്ത്\nകൊല്‍ക്കത്ത പോലീസ് നാളെ നടക്കേണ്ടിയിരുന്ന മത്സരത്തിന് മുന്നോടിയായി ഈഡനിലെ ഒരുക്കങ്ങളെല്ലാം നടത്തിയിരുന്നു. എന്നാല് മത്സരം ഉപേക്ഷിച്ച വിവരം പോലീസ് വകുപ്പറിഞ്ഞില്ലെന്ന പരാതി മുഖ്യമന്ത്രിക്ക് ലഭിച്ചതിനെ തുടര്‍ന്നാണ് മമത ഇടപെട്ടത്. ചീഫ് സെക്രട്ടറി മുതല് താഴോട്ട് നിരവധി ഉദ്യോഗസ്ഥരുണ്ട്. അവരില് ആരെയെങ്കിലും ആദ്യമേ അറിയാമായിരുന്നുവെന്നും മമത സൂചിപ്പിച്ചു.\nCricket game sourav ganguly Mamatha Banerji FEATURED BCCI PRESIDENT Police\nസംസ്ഥാനത്ത് നിരീക്ഷണത്തിലുളളവരുടെ എണ്ണം 18,000 കടന്നു; പുതിയ കോവിഡ് കേസുകളില്ലെന്ന് മുഖ്യമന്ത്രി\nഇറാനിൽ കൊറോണ സ്ഥിരീകരിച്ച 254 ഇന്ത്യക്കാരെ നാട്ടിലെത്തിക്കും\nഎല്ലാ വിശ്വാസങ്ങളും ഭാരതത്തിൽ ഒരു പോലെ; അയോധ്യയിലെ ശ്രീരാമ ക്ഷേത്ര നിര്‍മ്മാണത്തെ എതിര്‍ത്ത ഇമ്രാൻ പാക്ക് ഭരണകൂടത്തിന് ചുട്ട മറുപടിയുമായി ഇന്ത്യ\nMay 29, 2020, 08:51 am IST


Thursday 31 January 2013 11:09 pm IST\nകാസര്‍കോട്: സാംസ്കാരിക വൈവിധ്യങ്ങളുടെ സംഗമഭൂമിയായ കാസര്‍കോട് ജന്മഭൂമി പുതിയ ജില്ലാ ബ്യൂറോ പ്രവര്‍ത്തനം ആരംഭിച്ചു. കാസര്‍കോട് ടൗണ്‍ബാങ്ക് ഓഡിറ്റോറിയത്തില് നടന്ന ചടങ്ങില് ബിജെപി ജില്ലാ പ്രസിഡണ്ട് പി.സുരേഷ്കുമാര് ഷെട്ടി നിലവിളക്ക് കൊളുത്തി ഉദ്ഘാടനം ചെയ്തു. സ്ഥാപിത താല്‍പര്യങ്ങള്‍ക്ക് അനുസൃതമായി വാര്‍ത്തകള് ചമയ്ക്കുമ്പോള് ദേശീയ താല്‍പര്യം അപ്രസക്തമായി കൊണ്ടിരിക്കുന്ന മാധ്യമ ലോകത്ത് ജന്മഭൂമിയുടെ പ്രവര്‍ത്തനം അനിവാര്യമാണ്. കാസര്‍കോടിന്റെ വികസന പ്രവര്‍ത്തനത്തിന്റെ മുന്നണി പോരാളിയാകാന് ജന്മഭൂമിക്ക് സാധിക്കട്ടെയെന്നും അദ്ദേഹം ആശംസിച്ചു. കാസര്‍കോട് ജന്മഭൂമി വികസന സമിതി ചെയര്‍മാന് അഡ്വ.കെ.ശ്രീകാന്ത് അധ്യക്ഷത വഹിച്ചു.\nബിഎംഎസ് സംസ്ഥാന സെക്രട്ടറി അഡ്വ.പി.മുരളീധരന്, സഹകാര്‍ഭാരതി അഖിലേന്ത്യാ സെക്രട്ടറി അഡ്വ.കരുണാകരന്, രാഷ്ട്രീയ രാജ്യകര്‍മ്മചാരി മഹാസംഘ് അഖിലേന്ത്യാ പ്രസിഡണ്ട് സി.എച്ച്.സുരേഷ്, കാസര്‍കോട് പ്രസ്ക്ലബ് സെക്രട്ടറി മുഹമ്മദ് ഹാഷിം, ഹിന്ദു ഐക്യവേദി സംസ്ഥാന വൈസ് പ്രസിഡണ്ട് കുണ്ടാര് രവീശതന്ത്രി, ജന്മഭൂമി ഡയറക്ടര് കെ.വി.ഗോവിന്ദന്, ജന്മഭൂമി റസിഡന്റ് എഡിറ്റര് എ.ദാമോദരന് എന്നിവര് ആശംസകള് അര്‍പ്പിച്ചു. സി.പി.രാമചന്ദ്രന് സ്വാഗതവും കെ.സുജിത്ത് നന്ദിയും പറഞ്ഞു. കാസര്‍കോട് കെഎസ്‌ആര്‍ടിസി ബസ്സ്റ്റാന്റിന് സമീപത്തെ സഞ്ജീവനി ആര്‍ക്കേഡിലാണ് ബ്യൂറോ പ്രവര്‍ത്തിക്കുന്നത്.


governor called vigilance director | മുൻ മന്ത്രിമാർക്ക് എതിരായ വിജിലൻസ് അന്വേഷണം ; അവധിയിലായിരിക്കുന്ന വിജിലൻസ് ഡയറക്‌ടറെ വിളിപ്പിച്ച് ഗവർണർ ആരിഫ് മുഹമ്മദ് ഖാൻ ; സർക്കാർ ഫയലുകൾ ഗവർണറുടെ മുന്നിൽ - Malayalivartha.com Widgets Magazine\nമുൻ മന്ത്രിമാർക്ക് എതിരായ വിജിലൻസ് അന്വേഷണം ; അവധിയിലായിരിക്കുന്ന വിജിലൻസ് ഡയറക്‌ടറെ വിളിപ്പിച്ച് ഗവർണർ ആരിഫ് മുഹമ്മദ് ഖാൻ ; സർക്കാർ ഫയലുകൾ ഗവർണറുടെ മുന്നിൽ\n02 DECEMBER 2020 02:11 PM IST\nസംസ്ഥാന ഗവർണർ ആരിഫ് മുഹമ്മദ് ഖാൻ വിജിലൻസ് ഡയറക്‌ടറെ വിളിപ്പിച്ചു. മുൻ മന്ത്രിമാർക്ക് എതിരായ വിജിലൻസ് അന്വേഷണത്തിലേക്ക് നീങ്ങുന്നതിന് മുന്നേയാണ് അദ്ദേഹം വിജിലൻസ് ഡയറക്‌ടറെ വിളിപ്പിച്ചത് . ഇബ്രാഹിം കുഞ്ഞ്, കെ ബാബു, വി എസ് ശിവകുമാർ തുടങ്ങിയവർക്ക് എതിരായ അന്വേഷണത്തിന്റെ സർക്കാർ ഫയലുകൾ ഇപ്പോൾ ഗവർണറുടെ മുന്നിലുണ്ട്.\nകേസുമായി ബന്ധപ്പെട്ട വിശദാംശങ്ങൾ ചോദിച്ച് അറിയുന്നതിന് വേണ്ടിയായിരുന്നു ഗവർണർ വിജിലൻസ് ഡയറക്‌ടറെ വിളിപ്പിച്ചത്. നിലവിൽ വിജിലൻസ് ഡയറക്‌ടർ അവധിയിലാണ്. തിരുവനന്തപുരത്ത് അദ്ദേഹം നാളെ തിരികെയെത്തും .പക്ഷേ ഏഴാം തീയതിയോടെ മാത്രമേ അദ്ദേഹം ഓഫീസിലേക്ക് എത്തുകയുളളൂ. ഇതിനുശേഷമായിരിക്കും അദ്ദേഹം ഗവർണറെ കാണുന്നത്. ഇന്നലെ രമേശ് ചെന്നിത്തലയ്‌ക്ക് എതിരായ അന്വേഷണത്തിന് സ്‌പീക്കർ അനുമതി നൽകി . ചെന്നിത്തലയ്‌ക്ക് എതിരായ അന്വേഷണത്തിന് ഗവർണറുടെ അനുമതി ആവശ്യമില്ലെന്ന് സർക്കാരിന് നിയമോപദേശം ലഭിച്ചിരുന്നു. സ്‌പീക്കറിന്റെ അനുമതി ലഭിച്ച സാഹചര്യത്തിൽ പ്രതിപക്ഷ നേതാവിന് എതിരായ അന്വേഷണത്തിൽ സർക്കാർ ഉത്തരവ് ഇന്നോ നാളെയോ പുറത്തിറങ്ങുവാൻ ഇരിക്കുകയാണ്.


കേരള സെന്റര് സ്വാതന്ത്ര്യ ദിനവും ഓണവും ആഘോഷിച്ചു – അലക്‌സ് എസ്തപ്പാന് - Express Herald കേരള സെന്റര് സ്വാതന്ത്ര്യ ദിനവും ഓണവും ആഘോഷിച്ചു – അലക്‌സ് എസ്തപ്പാന് Kerala Center Celebrates Independence Day and Onam - Alex Estapan\nകേരള സെന്റര് സ്വാതന്ത്ര്യ ദിനവും ഓണവും ആഘോഷിച്ചു – അലക്‌സ് എസ്തപ്പാന്\nന്യൂയോര്‍ക്ക്: കേരള സെന്റര് സ്വാതന്ത്ര്യ ദിനവും ഓണവും സംയുക്തമായി ആഘോഷിച്ചു. 2021 ഓഗസ്റ്റ് 15 വൈകിട്ട്4മണിയോടെ ലെഫ്റ്റനന്റ് കേണല് തോമസ് സിറിയക് ചെമ്മങ്ങാട്ടിന്റെ നേതൃത്വത്തില് ഇന്ത്യയുടെ വിമുക്ത ഭടന്മാര് ത്രവര്‍ണ്ണ പതാക ഉയര്‍ത്തിയതോടെ സ്വാതന്ത്ര്യ ദിന ആഘോഷത്തിന് തുടക്കമായി.\nതുടര്‍ന്ന് സംഗീത സോളാങ്കി വന്ദേമാതരം ആലപിച്ചുകൊണ്ട് പൊതുയോഗം ആരംഭിച്ചു. കേണല് തോമസ് സിറിയക് മുഖ്യ പ്രഭാഷണം നടത്തി. പ്രശസ്ത പ്രവാസി സാഹിത്യകാരന്മാരായ മനോഹര് തോമസ്, ജോസ് ചെരിപുരം, ന്യൂയോര്‍ക്ക് നേഴ്‌സസ് അസോസിയേഷന് ഭാരവാഹിയും ഇന്ത്യന് സേനയിലെ നേഴ്‌സും ആയിരുന്ന ക്യാപ്റ്റന് മേരി ഫിലിപ്പ് മുതലായവര് ഇന്ത്യയുടെ സ്വാതന്ത്ര്യ സമരത്തെ അടിസ്ഥാനമാക്കി പ്രസംഗിച്ചു.\nഅതിനുശേഷം നടന്ന സെമിനാറില് അറ്റോര്‍ണി പ്രേംതാജ് കാര്‍ലോസ് willst/rusts മുതലായ വിഷയങ്ങളിലും സാബു ലൂക്കോസ്, MBA – Retirement Planning and Investment tSrategies – എന്നീ വിഷയങ്ങളിലും തങ്ങളുടെ അറിവു പങ്കുവക്കുകയും ശ്രോതാക്കളുടെ ചോദ്യങ്ങള്‍ക്ക് മറുപടി പറയുകയും ചെയ്തു.\n2021 ആഗസ്റ്റ് 21 തിരുവോണ ദിവസം തന്നെ ഈ വര്‍ഷത്തെ ഓണം കേരള സെന്റര് സമുചിതമായി ആഘോഷിച്ചു. 12 മണിയോട് കൂടി ആരംഭിച്ച ആഘോഷങ്ങളില് ന്യൂയോര്‍ക്ക് സ്‌റ്റേറ്റ് സെനറ്ററന്മാരായ കെവിന് തോമസും റ്റോഡ് കമിന്‍സ്കിയും മുഖ്യ അതിഥികളായിരുന്നു. ഫ്രണ്ട്‌സ് ഓഫ് കേരള ചെണ്ട ഗ്രൂപ്പിന്റെ വാദ്യ മേളങ്ങളോടു കൂടി മഹാബലിയെ സദസ്സിലേക്ക് ആനയിച്ചത് ആഘോഷങ്ങള്‍ക്ക് പകിട്ടേകി. കേരള സെന്റര് പ്രസിഡന്റ് അലക്‌സ് എസ്തപ്പാന് സദസ്സിനെ സ്വാഗതം ചെയ്തു. ബോര്‍ഡ് ചെയര്‍മാന് ഡോ. മധു ഭാസ്ക്കരന് ഓണ സന്ദേശം നല്‍കി.\nസെക്രട്ടറി ജിമ്മി ജോണ് ന്യൂയോര്‍ക്ക് സെനറ്റര്‍മാര്‍ക്ക് സ്വാഗതം ആശംസിക്കുകയും അവരെ സദസ്സിനു പ്രത്യേകമായി പരിചയപ്പെടുത്തുകയും ചെയ്തു. കേരള സെന്ററിന്റെ പ്രവര്‍ത്തനങ്ങള് പ്രകീര്‍ത്തിച്ചുകൊണ്ടുള്ള അനുമോദന പത്രം സെനറ്ററുമാര് സെന്റര് പ്രസിഡന്റിനു കൈമാറി. ശ്രീമതി ബെറ്റി തോമസ്\nഓണത്തിന്റെ ഐതിഹ്യങ്ങള് വിവരിച്ചുകൊണ്ട് പ്രസംഗിച്ചു. മികച്ച അവതാരകയും കലാകാരിയും ആയ ബെന്‍സി തോമസ് ആയിരുന്നു പരിപാടികളുടെ എംസി.\nസ്ത്രീകളുടെയും കുട്ടികളുടെയും തിരുവാതിര കളിയും ഓണപ്പാട്ടുകളും ആഘോഷങ്ങള്‍ക്കു കൊഴുപ്പുകൂട്ടി. തുടര്‍ന്ന് നടന്ന വിഭവ സമൃദ്ധമായ ഓണ സദ്യയോടുകൂടി ഈ വര്‍ഷത്തെ ഓണാഘോഷങ്ങള് പര്യവസാനിച്ചു.\nKerala Center Celebrates Independence Day and Onam - Alex Estapan


കുട്ടി ഡ്രൈവര്‍മാരെ തേടി പോലീസ് :: Kannur News :: Kannur News :: MyKannur.Com\nകുട്ടി ഡ്രൈവര്‍മാരെ തേടി പോലീസ്\nPosted On 17 June 2017 | Total Views: 1848 | Posted By: My Kannur\nജില്ലയില് കുട്ടി ഡ്രൈവര്‍മാര് കൂടിയതോടെ പോലീസ് നടപടിയും കര്‍ശനമാക്കി. ഇതോടെ പരിശോധനയ്ക്കിറങ്ങിയ പോലീസ് കുട്ടി ഡ്രൈവര്‍മാരെ കണ്ട് ഞെട്ടി. ഒറ്റ ദിവസത്തെ പരിശോധനയില് മാ ത്രം 25 ഓളം കുട്ടി ഡ്രൈവര്‍മാരാണ് പോലീസ് പിടിയിലായത്. വിദ്യാര്‍ത്ഥികള് ബൈക്കില് ചീറി പാഞ്ഞ് അപടകങ്ങള് ഉണ്ടാക്കുന്നത് സംബന്ധിച്ച് നിരവധി പരാതി കിട്ടിയതോടെയാണ് പരിശോധനയ്ക്കായി പോലീസ് രംഗത്ത് ഇറങ്ങിയത്.\nസ്‌കൂള് തുറന്ന സമയത്ത് കുട്ടിഡ്രൈവര്‍മാരെ തേടി പോലീസ് പരിശോധന നടത്തിയെങ്കിലും പിന്നീടങ്ങോട്ട് പരിശോധന വേണ്ടെന്ന് വയ്ക്കുകയായിരുന്നു. ഇതിനിടെയാണ് കുട്ടിഡ്രൈവര്‍മാരെ പിടികൂടാന് പാനൂര് പോലീസ് രംഗത്തിറങ്ങിയത്. ഇത്തരത്തില് ലൈസന്‍സില്ലാതെ പിടികൂടിയ വാഹന ഉടമകള്‍ക്കെതിരെ കേസെടുക്കാനാണ് പോലീസ് തീരുമാനം.


e പത്രം - ഗള്‍ഫ് വാര്‍ത്തകള് - അറബിനാടുകള്: അഹിംസാ ദിന ആഘോഷങ്ങള് ദുബായില്\nദുബായ് : ഗാന്ധി ജയന്തിയോട് അനുബന്ധിച്ച് ദുബായ് ഇന്ത്യന് കോണ്‍സുലേറ്റും ഇന്ത്യന് ഹൈസ്ക്കൂളും സംയുക്തമായി സംഘടിപ്പിച്ച അന്താരാഷ്ട്ര അഹിംസാ ദിന പരിപാടികള് ദുബായ് ഊദ് മേത്തയിലുള്ള ഷെയ്ക്ക് റാഷിദ് ഓഡിറ്റോറിയത്തില് നടക്കുകയുണ്ടായി. റാസ് അല് ഖൈമ ഫ്രീ സോണ് ചെയര്‍മാന് ഷെയ്ക്ക് ഫൈസല് ബിന് സഖ്‌ര് അല് ഖാസിമി ചടങ്ങില് മുഖ്യ അതിഥിയായിരുന്നു. യു.എ.ഇ. ജനത സമാധാനത്തില് അടിയുറച്ചു വിശ്വസി ക്കുന്നവരാണ്. ഇന്ത്യാക്കാരെ പൊലെ തന്നെ തങ്ങളും ഗാന്ധിയുടെ സന്ദേശം ഉള്‍ക്കൊണ്ട വരാണെന്നും അദ്ദേഹം പറഞ്ഞു. അടിച്ചമര്‍ത്തപ്പെട്ട ജനതയുടെ സ്വാതന്ത്ര്യ ത്തിനായി സമാധാന ത്തിന്റെയും സഹിഷ്ണു തയുടെയും മാര്‍ഗ്ഗത്തിലൂടെ ഒരു വന് ജനകീയ മുന്നേറ്റം നയിച്ച ആദര്‍ശ ധീരനായ മഹാത്മാവ് എന്നും ഇന്ത്യാക്കാര്‍ക്ക് അഭിമാനമാണ് എന്നും ഷെയ്‌ക്ക് ഫൈസല് ഓര്‍മ്മിപ്പിച്ചു.\nഗാന്ധിജിയുടെ സ്മരണാര്‍ത്ഥം ഐക്യ രാഷ്ട്ര സഭ ഗാന്ധി ജയന്തി ദിനം അന്താരാഷ്ട്ര അഹിംസാ ദിനമായി പ്രഖാപിച്ചതിന്റെ ഭാഗമായി സംഘടിപ്പിച്ച ചടങ്ങില് 22 ഓളം രാജ്യങ്ങളുടെ പ്രതിനിധികള് ഇന്ത്യയുടെ ക്ഷണം സ്വീകരിച്ച് സന്നിഹിതരായിരുന്നു. ഇത്രയധികം ലോക രാജ്യങ്ങളുടെ പങ്കാളിത്തത്തോടെ ഗാന്ധിജിയുടെ സ്മരണ നിലനിര്‍ത്താന് ഇത്തരമൊരു ലോക സമ്മേളനം സംഘടിപ്പിക്കുവാന് കഴിഞ്ഞത് ഇന്ത്യയ്ക്ക് അഭിമാനകരമാണ്. ആണവ ഭീഷണി ലോകത്തെ ആശങ്കയില് ആഴ്‌ത്തുകയും, അധികാര കിട മത്സരങ്ങളും സംഘര്‍ഷങ്ങളും ലോക സമാധാനത്തെ അപകടപ്പെ ടുത്തുകയും ചെയ്യുന്ന ഇന്ന്, ഗാന്ധിജിയുടെ അഹിംസാ ദര്‍ശനം ലോകത്തിന് പ്രത്യാശ നല്‍കുന്നു എന്ന് ഇന്ത്യന് കോണ്‍സല് ജനറല് വേണു രാജാമണി പറഞ്ഞു.\nതാന്‍സാനിയ, ഈജിപ്റ്റ്, ഫ്രഞ്ച്, തായ്‌ലന്‍ഡ് എന്നീ രാജ്യങ്ങളുടെ പ്രതിനിധികളും സംസാരിച്ചു.\nഗാന്ധിജി സംഘടിപ്പിച്ചിരുന്ന യോഗങ്ങളെ അനുസ്മരിപ്പിക്കുമാറ് വിശുദ്ധ ഖുര്‍ആന്, ബൈബിള്, ഭഗവദ് ഗീത എന്നിവയിലെ സൂക്തങ്ങള് ഇന്ത്യന് സ്ക്കൂളിലെ വിദ്യാര്‍ത്ഥികള് ചൊല്ലി കൊണ്ടാണ് ചടങ്ങുകള് ആരംഭിച്ചത്. ഇന്ത്യന് ഹൈ സ്ക്കൂളിലെ വിദ്യാര്‍ത്ഥികള് അവതരിപ്പിച്ച പ്രാര്‍ത്ഥനാ ഗാനങ്ങളും, നൃത്തങ്ങളും, ഗാന്ധിജിയെ കുറിച്ചുള്ള ഒരു ദൃശ്യ കലാ അവതരണവും ചടങ്ങിനോട് അനുബന്ധിച്ച് നടന്നു.\nപ്രസ്തുത സംഗമത്തില് സലഫി ടൈംസ് - വായനക്കൂട്ടം അഖിലേന്ത്യാ സ്ത്രീ ധന വിരുദ്ധ മുന്നേറ്റം കൂട്ടായ്മയും സജീവമായി പങ്കെടുത്തു.\n- ജബ്ബാരി കെ. എ., ദുബായ് കറസ്പോണ്ടന്റ്\nഫോട്ടോ : കമാല് കാസിം, ദുബായ്\nInternational Day for Non-violence observed in Dubai\nLabels: associations, expat\nതന്റെ ജീവിതസന്ദേശം മൂന്നുവാക്കുകളില് സംഗ്രഹിക്കാന് വെല്ലുവിളിച്ച ഒരു പാശ്ചാത്യപത്രകാരന് മഹാത്മാഗാന്ധി കൊടുത്ത സന്ദേശം, "തേന ത്യക്തേന ഭുഞ്ജീഥാ:" എന്നാണെന്ന് പറയപ്പെടുന്നു\nMarch 8, 2010 8:10 PM\nകേരള സോഷ്യല് സെന്ററില് ഓണാഘോഷം\nജയറാമിന്റെ ചെണ്ട മേളം ദുബായില്\nഓര്‍ത്തഡോക്സ് സണ്‍ഡേ സ്കൂള് മത്സര പരിപാടികള്\nമെഴുവേലി സൗഹൃദ വേദി ഓണാഘോഷം\nസില്‍സിലയുടെ പെരുന്നാള് - ഓണാഘോഷം\nയു.എ.ഇ സെന്‍സസ് അടുത്ത വര്‍ഷം\nആസിയാന് കരാറും നോക്കുകുത്തിയും\nസലഫി ടൈംസ് ഓണ്‍ലൈന് എഡിഷന്\nസുന്നി സെന്‍റര് ഡോക്യുമെന്ററി ജീവന് ടിവിയില്


യേശുദാസിനെയും ജയരാജിനെയും ഓര്‍ത്ത് ലജ്ജിക്കുന്നു! പ്രതികരണവുമായി സിബി മലയില് -\nയേശുദാസിനെയും ജയരാജിനെയും ഓര്‍ത്ത് ലജ്ജിക്കുന്നു! പ്രതികരണവുമായി സിബി മലയില്\nMay 4, 2018 Amruth MollyLiveComment(0)\nദേശീയ ചലച്ചിത്ര പുരസ്‌കാര വിതരണവുമായി ബന്ധപ്പെട്ടുളള വിവാദങ്ങള്‍ക്കിടെ പ്രതികരണവുമായി സംവിധായകന് സിബി മലയില്. ഇന്നലെ വൈകീട്ട് നടന്ന ചടങ്ങില് നിന്നും വിട്ടുനിന്നവരെ അഭിനന്ദിച്ചാണ് സിബി മലയില് രംഗത്തെത്തിയിരിക്കുന്നത്. മലയാളത്തില് നിന്നുളള ചലച്ചിത്ര പ്രവര്‍ത്തകര് അടക്കം 68 പേരായിരുന്ന ഇന്നലെ നടന്ന പുരസ്‌കാര ചടങ്ങ് ബഹിഷ്‌കരിച്ച് വിട്ടുനിന്നിരുന്നത്. ഇത്തവണ മികച്ച സഹനടനായി തിരഞ്ഞെടുക്കപ്പെട്ട ഫഹദ് ഫാസിലും ജുറിയുടെ പ്രത്യേക പരാമര്‍ശം ലഭിച്ച പാര്‍വതിയടക്കമുളളവരും ചടങ്ങില് നിന്നും വിട്ടുനിന്നിരുന്നു.\nഈ സാഹചര്യത്തില് ഒഴിഞ്ഞ കസേരകള്‍ക്കു മുന്‍പില് വെച്ചായിരുന്ന ചലച്ചിത്ര അവാര്‍ഡ് വിതരണ ചടങ്ങ് നടത്തിയിരുന്നത്. സിബി മലയില് തന്റെ ഫേസ്ബുക്ക് പേജിലൂടെയായിരുന്നു പുരസ്‌കാര ചടങ്ങില് നിന്ന് പിന്മാറിയവരെ പിന്തുണച്ച് രംഗത്തെത്തിയിരുന്നത്. ദേശീയ അവാര്‍ഡ് ജേതാക്കള്‍ക്ക് എന്റെ പൂര്‍ണ പിന്തുണയെന്നും കലാകാരന്മാരുടെ ആത്മാഭിമാനം അടിയറവുവെയ്ക്കാന് തയ്യാറാകാത്ത സഹപ്രവര്‍ത്തകര്‍ക്ക് അഭിനന്ദനങ്ങള് എന്നുമാണ് സിബി മലയില് ഫേസ്ബുക്ക് പോസ്റ്റില് കുറിച്ചത്. അതേസമയം പുരസ്‌കാര വിതരണ ചടങ്ങില് പങ്കെടുത്ത ഗായകന് യേശുദാസിനെയും സംവിധായകന് ജയരാജിനെയും അദ്ദേഹം വിമര്‍ശിച്ചു. ജയരാജിനെയും യേശുദാസിനെയും ഓര്‍ത്ത് ലജ്ജിക്കുന്നുവെന്നും സിബിമലയില് തന്റെ പോസ്റ്റില് കുറിച്ചു.\nദ ഗ്രേറ്റ് ഫാദര് സംവിധായകനുമായി മെഗാസ്റ്റാര് മമ്മൂട്ടി വീണ്ടും കൈ കോര്‍ക്കുന്ന ചിത്രമാണ് എബ്രഹാമിന്റെ സന്തതികള്. ചിത്രത്തിന് തിരക്കഥ എഴുതുന്നത് ഹനീഫ് അദേനിയാണ്. ഷാജി പടൂറാണ് സംവിധാനം നിര്‍വ്വഹിയ്ക്കുന്ന്ത്. ജനുവരി ഒന്നിന് എറണാകുളത്ത് ചിത്രത്തിന്റെ ഷൂട്ടിങ് ആരംഭിയ്ക്കും. കനിഹയാണ് ചിത്രത്തില് മമ്മൂട്ടിയുടെ നായികയായെത്തുന്നത്. പുതിയ തലമുറയില് താന് തന്നെയാണ് മമ്മൂട്ടിയുടെ മികച്ച പെയര് എന്ന് തെളിയിക്കുകയാണ് കനിഹ. എംടി വാസുദേവന്റെ തിരക്കഥയില് ഹരിഹരന് സംവിധാനം ചെയ്ത കേരള വര്‍മ്മ പഴശ്ശിരാജ എന്ന ചിത്രത്തിന് വേണ്ടിയാണ് മമ്മൂട്ടിയും കനിഹയും ഏറ്റവുമാദ്യം […]\nആനക്കാട്ടില് ചാക്കോച്ചി വീണ്ടും വരുന്നു\nAugust 2, 2017 August 2, 2017 Film News Desk\nസുരേഷ് ഗോപിയുടെ എവർ ഗ്രീൻ കഥാപാത്രമായ ആനക്കാട്ടില് ചാക്കോച്ചി വീണ്ടും വരുന്നു. മമ്മൂട്ടിയുടെ ഹിറ്റ് ചിത്രമായ കസബയിലൂടെ സംവിധാനരംഗത്തെത്തിയ നിധിന് രഞ്ജിപണിക്കരാണ് ചിത്രത്തിന്റെ സംവിധായകന്. തിരക്കഥ ഒരുക്കുന്നത് രഞ്ജി പണിക്കരാണ്. രഞ്ജിപണിക്കര് എന്റര്‍ടെയ്ന്‍മെന്റ്‌സാണ് ചിത്രം നിര്‍മ്മിക്കുന്നത്. രഞ്ജിപണിക്കര് എന്റര്‍ടെയ്ന്‍മെന്റ്‌സ് ആദ്യ നിര്‍മ്മാണ സംരംഭമാണിത്. Source: http://m.dailyhunt.in/news/india/malayalam/vellinakshatram-epaper-vellinak/aanakkattil+chakkochi+veendum+varunnu-newsid-71184711\nആരാധകരുടെ കാത്തിരുപ്പിന് അവസാനം. മലായാളത്തിന്റെ പ്രിയ താരം ദുല്‍ഖര് സല്‍മാന്റെ ആദ്യ ബോളിവുഡ് ചിത്രം കര്‍വാന്റെ റിലീസ് തീയതി പ്രഖ്യാപിച്ചു. ജൂണ് ഒന്നിനാണ് ചിത്രം തീയേറ്ററിൽ എത്തുക. നവാഗതനായ ആകര്‍ഷ് ഖുറാനയാണ് ചിത്രത്തിന്റെ സംവിധായകൻ. റോണി സ്‌ക്രൂവാല ആണ് ചിത്രം നിര്‍മ്മിക്കുന്നത്. മൂന്നു പേർ ചേർന്ന് യാത്ര പോകുന്നതും യാത്രാമധ്യേ ഉണ്ടാവുന്ന സംഭവ വികാസങ്ങളുമാണ് ചിത്രത്തിന്റെ പ്രമേയം. ചിത്രത്തില് ഇര്‍ഫാന് ഖാനും മിഥില പാല്‍ക്കറിനൊപ്പമാണ് ദുല്‍ഖര് അഭിനയിക്കുന്നത്. കൂടാതെ ചിത്രത്തിന്റെ നല്ലൊരു ഭാഗവും ചിത്രീകരിച്ചിരിക്കുന്നത് എന്നാണ് സൂചന. […]\nകാമുകനൊപ്പം യുഎസ്സില് അടിച്ചു പൊളിക്കുന്ന നയന്, ഫോട്ടോ വൈറലാകുന്നു!!\nപ്രിയങ്ക ചോപ്രയുടെ രഹസ്യ വിവാഹം നടന്നു? അഭ്യൂഹങ്ങള്‍ക്ക് മറുപടിയുമായി താരസുന്ദരി


ഫോണില് വിളിച്ച് ദുൽഖര്; പിന്നാലെ സമ്മാനം; മനംനിറഞ്ഞ് വിനായക് | Dulquer Salmaan | Gift | Social Media | Vinayakan | Entertainment News | Manorama News\nഫോണില് വിളിച്ച് ദുൽഖര്; പിന്നാലെ സമ്മാനം; മനംനിറഞ്ഞ് വിനായക്\nകെ.ആര്.വിഷ്ണു രാധന് July 29, 2020 06:03 PM IST\n‘ഹാപ്പി ബെർത്ത് ഡേ കുഞ്ഞിക്കാ..’ ഇന്നലെ ദുൽഖർ ആരാധകരുടെ ഫെയ്സ്ബുക്ക് പേജുകളിലും മറ്റ് സമൂഹമാധ്യമങ്ങളിലും നിറഞ്ഞ ആശംസാവാചകം. പിറന്നാൾ ദിനത്തിൽ സമ്മാനങ്ങളും ആശംസകളും ഏറ്റുവാങ്ങിയ ദുൽഖർ ഒരു സമ്മാനം കൊടുത്തു. സി.ബി.എസ്.ഇ പന്ത്രണ്ടാം ക്ലാസ് പരീക്ഷയിൽ ഉന്നതവിജയം നേടിയ തൊടുപുഴ സ്വദേശി വിനായകിനാണ് ദുൽഖർ സമ്മാനം നൽകിയത്. അപ്രതീക്ഷിതാമായി വന്ന ഫോൺകോളും സമ്മാനത്തെ കുറിച്ചും വിനായക് പറയുന്നു.\n‘ഒട്ടും വിചാരിച്ചിരുന്നില്ല, അദ്ദേഹം വിളിക്കുമെന്ന്. ഇന്നലെ രാത്രിയാണ് വിളിച്ചത്. നല്ല മാർക്ക് കിട്ടയതിന് അഭിനന്ദിച്ചു. ഇനിയും നന്നായി പഠിക്കണം എന്നു പറഞ്ഞു. അദ്ദേഹത്തിന്റെ വകയായി ഒരു സമ്മാനം ഉടൻ എത്തുെമന്നും പറഞ്ഞാണ് ഫോൺ വച്ചത്. ഇന്ന് ആ സമ്മാനം എത്തി. സാംസങ് ഗ്യാലക്സി A31 ഫോണാണ് അദ്ദേഹം കൊടുത്തുവിട്ടത്. ഒരുപാട് സന്തോഷം.’ വിനായക് പറഞ്ഞു. സിനിമാമേഖലയിൽ നിന്നും മറ്റാരെങ്കിലും വിളിച്ചോ എന്ന ചോദ്യത്തിന് മറുപടി ഇങ്ങനെ.\nസുരേഷ്ഗോപി സാർ വിളിച്ചിരുന്നു. ആശംസകൾ അറിയിച്ചു. ഡൽഹിയിൽ പഠിക്കാനുള്ള സൗകര്യങ്ങൾ ചെയ്തു തരാം എന്നു പറഞ്ഞു. ഡൽഹിയിൽ താമസൗകര്യം അടക്കമുള്ള കാര്യങ്ങളിൽ എന്തെങ്കിലും പ്രശ്നം വന്നാൽ അപ്പോൾ വിളിച്ചാമതിയെന്ന് അദ്ദേഹം പറഞ്ഞു. സിനിമാ മേഖലയിൽ നിന്നും ഇവർ രണ്ടുപേരുമാണ് വിളിച്ചതെന്നും വിനായക് പറഞ്ഞു.


എസ്‌ബി‌ഐയിൽ റിക്കറിംഗ് ഡിപ്പോസിറ്റ് ആരംഭിക്കുന്നവർ തീർച്ചയായും അറിയേണ്ട കാര്യങ്ങൾ - Malayalam Goodreturns\n» എസ്‌ബി‌ഐയിൽ റിക്കറിംഗ് ഡിപ്പോസിറ്റ് ആരംഭിക്കുന്നവർ തീർച്ചയായും അറിയേണ്ട കാര്യങ്ങൾ\nഎസ്‌ബി‌ഐയിൽ റിക്കറിംഗ് ഡിപ്പോസിറ്റ് ആരംഭിക്കുന്നവർ തീർച്ചയായും അറിയേണ്ട കാര്യങ്ങൾ\nPublished: Wednesday, December 18, 2019, 12:57 [IST]\nമറ്റ് ബാങ്കുകളെപ്പോലെ തന്നെ സ്റ്റേറ്റ് ബാങ്ക് ഓഫ് ഇന്ത്യയും ഉപഭോക്താക്കൾക്ക് റിക്കറിംഗ് ഡിപ്പോസിറ്റ് സേവനം വാഗ്ദാനം ചെയ്യുന്നുണ്ട്. ഈ നിക്ഷേപത്തിലൂടെ ദീർഘകാലാടിസ്ഥാനത്തിൽ ഓരോ മാസവും നിശ്ചിത തുക ശേഖരിച്ച് വലിയ തുക സമ്പാദിക്കാവുന്നതാണ്. ഉപഭോക്താക്കൾക്ക് എസ്‌ബി‌ഐ ആർ‌ഡി അക്കൌണ്ടിൽ നിന്ന് വായ്പയും ലഭിക്കും. എസ്‌ബി‌ഐ ആർ‌ഡി അക്കൌണ്ടിനെക്കുറിച്ച് നിങ്ങൾ തീർച്ചയായും അറിയേണ്ട ചില കാര്യങ്ങൾ ഇതാ..\nഎസ്‌ബി‌ഐ റിക്കറിംഗ് നിക്ഷേപം 12 മാസം മുതൽ 10 വർഷം വരെ അല്ലെങ്കിൽ 120 മാസം വരെ കാലാവധികളിൽ ലഭ്യമാണ്. എസ്‌ബി‌ഐയുടെ എല്ലാ ശാഖകളിലും ഈ സൗകര്യം ലഭ്യമാണ്. നിങ്ങൾക്ക് ഇതിനകം തന്നെ എസ്‌ബി‌ഐയിൽ ഒരു സേവിംഗ്സ് ബാങ്ക് അക്കൌണ്ട് ഉണ്ടെങ്കിൽ, നിങ്ങൾക്ക് ഓൺലൈനിലും ആർ‌ഡി അക്കൌണ്ട് തുറക്കാൻ കഴിയും. എല്ലാ മാസവും നിങ്ങളുടെ ആർ‌ഡി അക്കൌണ്ടിൽ നിക്ഷേപിക്കാൻ ആഗ്രഹിക്കുന്ന തുക നിങ്ങളുടെ സേവിംഗ്സ് അക്കൌണ്ടിൽ നിന്ന് ഡെബിറ്റ് ചെയ്യപ്പെടും.\nഒരാൾക്ക് കുറഞ്ഞത് 100 രൂപ ഒരു എസ്‌ബി‌ഐ ആർ‌ഡി അക്കൌണ്ടിലും അതിനുശേഷം 10 രൂപയുടെ ഗുണിതത്തിലും നിക്ഷേപം നടത്താം. നിക്ഷേപ തുകയ്ക്ക് ഉയർന്ന പരിധിയില്ല.\n5 വർഷം വരെ കാലാവധിയുള്ള ആർ‌ഡികളിൽ നിക്ഷേപം നടത്താൻ കാലതാമസം നേരിട്ടാൽ, പ്രതിമാസം 100 രൂപയ്ക്ക് 1.50 രൂപ പിഴ ഈടാക്കും.5വർഷത്തിൽ കൂടുതൽ കാലാവധിയുള്ള ആർ‌ഡികൾക്ക് പ്രതിമാസം 100 രൂപയ്ക്ക് 2.00 രൂപ പിഴ ഈടാക്കും. തുടർച്ചയായി മൂന്നോ അതിലധികമോ തവണകളിൽ നിക്ഷേപം നടത്താൻ കാലതാമസം നേരിട്ടാൽ ആർ‌ഡി അക്കൌണ്ടുകളിൽ നിന്ന് 10 രൂപ ഈടാക്കും.\nആർ‌ഡിയിൽ ബാധകമായ പലിശ നിരക്ക് ടേം ഡെപ്പോസിറ്റിന് തുല്യമായിരിക്കും. എസ്‌ബി‌ഐ സ്റ്റാഫുകൾക്കും പെൻഷൻകാർക്കും, സാധാരണ നിരക്കിനേക്കാൾ 1% അധിക പലിശയും മുതിർന്ന പൗരന്മാർക്ക് സാധാരണ നിരക്കിനേക്കാൾ 0.50 ശതമാനം അധിക പലിശയും ലഭിക്കും. നിക്ഷേപ തുകയുടെ 90% വരെ നിങ്ങൾക്ക് വായ്പയായി ലഭിക്കും.\nഅക്കൌണ്ട് ക്ലോസ് ചെയ്യും\nതുടർച്ചയായി ആറ് തവണകളായി നിക്ഷേപം നടത്തിയില്ലെങ്കിൽ ആർ‌ഡി അക്കൗണ്ട് ക്ലോസ് ചെയ്യുകയും ബാക്കി തുക അക്കൗണ്ട് ഉടമയ്ക്ക് നൽകുകയും ചെയ്യും.\nLike all other banks, State Bank of India is also offeringarecurring deposit service to its customers. Read in malayalam.\nStory first published: Wednesday, December 18, 2019, 12:57 [IST]


വിഷ്ണുനാഥിന് വേണ്ടി ബിന്ദുകൃഷ്ണയെ ഒഴിവാക്കി; കൊല്ലം കൊണ്‍ഗ്രസില് തമ്മിലടി, രാജി; പൊട്ടിക്കരഞ്ഞ് ബിന്ദു കൃഷ്ണ - കണ്ണൂരാൻ വാർത്ത\nHome Unlabelled വിഷ്ണുനാഥിന് വേണ്ടി ബിന്ദുകൃഷ്ണയെ ഒഴിവാക്കി; കൊല്ലം കൊണ്‍ഗ്രസില് തമ്മിലടി, രാജി; പൊട്ടിക്കരഞ്ഞ് ബിന്ദു കൃഷ്ണ\nവര്‍ഷങ്ങളായി കൊല്ലം മണ്ഡലം ലക്ഷ്യമാക്കിയാണ് ബിന്ദുകൃഷ്ണ പ്രവര്‍ത്തിച്ചിരുന്നത്.എന്നാല് അപ്രതീക്ഷിതമായി പിസി വിഷ്ണുനാഥിന്റെ പേര് ഉയര്‍ന്നുവരുകയായിരുന്നു. സ്ഥാനാര്‍ത്ഥി നിര്‍ണയ ചര്‍ച്ചയില് ഉമ്മന് ചാണ്ടി വിഷ്ണുനാഥിന് വേണ്ടി ശക്തമായി വാദിച്ചതായാണ് ലഭിക്കുന്ന വിവരം. കൊല്ലത്തിന് പകരം ചവറ മണ്ഡലമാണ് നേതൃത്വം ബിന്ദു കൃഷ്ണയ്ക്ക് മുന്നില്‍വെച്ചിരിക്കുന്നത്.


ഫോമ ഫ്‌ളോറിഡ യുവജനോത്സവത്തിന് ഇന്ന് തിരശീല ഉയരും – കേരള ടൈംസ്\nHome / പുതിയ വാർത്തകൾ / ഫോമ ഫ്‌ളോറിഡ യുവജനോത്സവത്തിന് ഇന്ന് തിരശീല ഉയരും\nതാമ്പാ, ഫ്‌ളോറിഡ: ഫെഡറേഷന് ഓഫ് മലയാളി അസോസിയേഷന്‍സ് ഓഫ് അമേരിക്കാസ് (ഫോമ) അതിന്റെ നെറുകയിലെ മറ്റൊരു പൊന്‍തൂവലായ ഫ്‌ളോറിഡ സണ്‍ഷൈന് റീജിയന്റെ ആഭിമുഖ്യത്തില് നടത്തപ്പെടുന്ന 'ഫോമ യുവജനോത്സവം 2018'-ന് ഇന്ന് തിരശീല ഉയരും. ഫ്‌ളോറിഡയിലും സമീപ പ്രദേശങ്ങളിലും നിറഞ്ഞുനില്‍ക്കുന്ന നിരവധി മലയാളി അസോസിയേഷനുകളാണ് ഇതിനു നേതൃത്വം കൊടുക്കുന്നത്. സെന്റ് ജോസഫ് സീറോ മലബാര് കാത്തലിക് ചര്‍ച്ച് ഓഡിറ്റോറിയത്തില് (5501 WilliamsRd, Seffner, Florida 33584) വച്ച് നടക്കുന്ന മത്സരപരിപാടികളുടെ പ്രൗഡഗംഭീരമായ സമാപന സമ്മേളനം വൈകിട്ട്5മണിക്ക് നടത്തപ്പെടും. ഫോമയുടെ നേതൃനിരയിലുള്ള വിവിധ നേതാക്കന്മാര് ചടങ്ങില് സംസാരിക്കും. ഒപ്പം പ്രവാസി മലയാളികളുടെ രാഷ്ട്രീയ, സാമുദായിക, സാംസ്കാരിക നേതാക്കന്മാര് വേദി അലങ്കരിക്കും. ഫോമോത്സവത്തോടനുബന്ധിച്ച് അമേരിക്കന് മലയാളി സംഘാടകരുടെ സഹകരണത്തോടുകൂടി പുറത്തിറക്കുന്ന മനോഹരമായ സുവനീറിന്റെ പ്രകാശനവും തദവസരത്തില് നടക്കും. സജി കരിമ്പന്നൂരാണ് സുവനീര് ചീഫ് എഡിറ്റര്. ഗ്രൂപ്പ് എ.ബി,സി,ഡി,ഇ എന്നീ കാറ്റഗറികളിലാണ് മത്സരം ക്രമീകരിച്ചിരിക്കുന്നത്. വിജയികള്‍ക്ക് ഫോമ ചിക്കാഗോ കണ്‍വന്‍ഷന് 2018-ല് നടക്കുന്ന "ഗ്രാന്റ്…\nഫെഡറേഷന് ഓഫ് മലയാളി അസോസിയേഷന്‍സ് ഓഫ് അമേരിക്കാസ് (ഫോമ) അതിന്റെ നെറുകയിലെ മറ്റൊരു പൊന്‍തൂവലായ ഫ്‌ളോറിഡ സണ്‍ഷൈന് റീജിയന്റെ ആഭിമുഖ്യത്തില് നടത്തപ്പെടുന്ന 'ഫോമ യുവജനോത്സവം 2018'-ന് ഇന്ന് തിരശീല ഉയരും.\nതാമ്പാ, ഫ്‌ളോറിഡ: ഫെഡറേഷന് ഓഫ് മലയാളി അസോസിയേഷന്‍സ് ഓഫ് അമേരിക്കാസ് (ഫോമ) അതിന്റെ നെറുകയിലെ മറ്റൊരു പൊന്‍തൂവലായ ഫ്‌ളോറിഡ സണ്‍ഷൈന് റീജിയന്റെ ആഭിമുഖ്യത്തില് നടത്തപ്പെടുന്ന ‘ഫോമ യുവജനോത്സവം 2018’-ന് ഇന്ന് തിരശീല ഉയരും.\nPrevious മതേതരത്വമാണ് ഇന്ത്യയുടെ സൗന്ദര്യം\nNext നായര് ബനവലന്റ് അസോസിയേഷന് ശിശുദിനം ആഘോഷിച്ചു


fat increases in india | പൊണ്ണത്തടിയിൽ കേരളം നമ്പർ വൺ മുന്നിൽ സ്ത്രീകൾ തൊട്ടുപിന്നാലെ പുരുഷന്മാരും... കണക്കുകൾ ഞെട്ടിക്കുന്നത്! ജീവിത ശൈലി അമിതവണ്ണത്തിന് കാരണമാകുന്നുവെന്ന് പഠനങ്ങള്..2015-16 ല് സ്ത്രീകളില് 32% പേര്‍ക്കായിരുന്നു അമിതവണ്ണമുണ്ടായിരുന്നതെങ്കില് ഇപ്പോള് 38% ആയി വര്‍ധിച്ചു. അമിതവണ്ണമുള്ള പുരുഷന്മാര് 2015-16 ല് 28% ആയിരുന്നെങ്കില് ഇപ്പോള് 36.5% ആയി - Malayalivartha.com Widgets Magazine\n07 MAY 2022 03:30 PM IST\nഓരോ വര്‍ഷവും പൊണ്ണത്തടിയും അമിത ശരീരഭാരവും കാരണം ഏകദേശം 2.8 ദശലക്ഷം ആളുകള് മരിക്കുന്നുണ്ടെന്ന് ലോകാരോഗ്യ സംഘടന സൂചിപ്പിക്കുന്നു. മറ്റ് സംസ്ഥാനങ്ങളെ പിന്നിലാക്കിക്കൊണ്ട് കേരളമാണ് പൊണ്ണത്തടിയുടെ കാര്യത്തില് മുന്നില് നില്‍ക്കുന്നത്.\nതമിഴ്‌നാട്, ആന്ധ്ര പ്രദേശ്, കര്‍ണാടക എന്നീ സംസ്ഥാനങ്ങളാണ് യഥാക്രമം പിന്നിലുള്ളത്. ദക്ഷിണേന്ത്യന് സംസ്ഥാനങ്ങളിലെ ആശുപത്രികളില് നിന്ന് ശേഖരിച്ച വിവരങ്ങള് കൂടി ചേര്‍ത്താണ് പഠനം പൂര്‍ത്തിയാക്കിയത്.കേരളത്തില് സ്ത്രീകളിലും പുരുഷന്മാരിലും പൊണ്ണത്തടി കൂടുന്നുവെന്നു കേന്ദ്ര ആരോഗ്യ മന്ത്രാലയം പുറത്തുവിട്ട കുടുംബാരോഗ്യ സര്‍വേയുടെ പരിഷ്കരിച്ച റിപ്പോര്‍ട്ട് വ്യക്തമാക്കുന്നു. രാജ്യത്തു പൊതുവിലുള്ളതിനെക്കാള് അപകടകരമായ സ്ഥിതിയിലാണ് കേരളത്തില് പൊണ്ണത്തടിയെന്ന സൂചനയാണു റിപ്പോര്‍ട്ടിലുള്ളത്. 2015-16 ല് സ്ത്രീകളില് 32% പേര്‍ക്കായിരുന്നു അമിതവണ്ണമുണ്ടായിരുന്നതെങ്കില് ഇപ്പോള് 38% ആയി വര്‍ധിച്ചു.\nഅമിതവണ്ണമുള്ള പുരുഷന്മാര് 2015-16 ല് 28% ആയിരുന്നെങ്കില് ഇപ്പോള് 36.5% ആയി.പ്രമേഹം, ഹൃദ്രോഗം, കാന്‍സര് തുടങ്ങി നിരവധി രോഗങ്ങള്‍ക്ക് പൊണ്ണത്തടി കാരണമാകുമെന്നും കേരളമുള്‍പ്പെടെയുള്ള സംസ്ഥാനങ്ങള് ഇക്കാര്യത്തില് വെല്ലുവിളി നേരിടുന്നുണ്ടെന്നും പഠനസംഘം അറിയിച്ചു. ജീവിതശൈലികലില് വന്ന മാറ്റങ്ങളാണ് ആളുകളില് പൊണ്ണത്തടി കൂടാന് ഇടയായതെന്നും ഇവര് ചൂണ്ടിക്കാട്ടുന്നു.വ്യായാമമില്ലാതെ, തുടര്‍ച്ചയായി ഇരുന്ന് ജോലി ചെയ്യുന്നതാണ് വയറിന്റെ താഴ്ഭാഗങ്ങളില് കൊടുപ്പ് അടിയാനുള്ള പ്രധാന കാരണം.\nദിവസവും 15 മുതല് 20 മിനുറ്റ് വരെ നടക്കുന്നതാണ് ഇതിനെ ചെറുക്കാന് ഏറ്റവും നല്ലത്- പഠനം ഓര്‍മ്മിപ്പിക്കുന്നു.അമേരിക്കന് ഭക്ഷണകമ്ബനികള് സ്ഥിരമായി പറയുന്ന ഒരു ഭാഷയുണ്ട്. ലോകത്താകെയുള്ള കുട്ടികള് വ്യായാമം ചെയ്യാത്തത് കൊണ്ടാണ് തടി കൂടുന്നത് എന്ന്. അത് സത്യമാണ്. എന്നാല് അത്തരം ശാസ്ത്രീയപഠനങ്ങളെ അവര് തങ്ങളുടെ ദുഷ്പ്രവര്‍ത്തികള് മറച്ചുപിടിക്കാനാണ് ഉപയോഗിക്കുന്നത് എന്ന് മാത്രം.പല രാജ്യങ്ങളും ഇന്ന് നേരിടുന്ന പ്രധാനപ്രശ്നങ്ങള് അമിതവണ്ണവും പോഷകാഹാരക്കുറവുമാണ്.\nവികസ്വരരാജ്യങ്ങളില് മുപ്പതുമില്യന് കുട്ടികളാണ് അമിതവണ്ണം നേരിടുന്നത്. ഇതിന്റെ പ്രധാനകാരണങ്ങളിലോന്നായി കരുതുന്നത് ഗര്‍ഭകാലത്തും കുഞ്ഞുങ്ങളായിരുന്നപ്പോഴും സംഭവിച്ച പോഷകാഹാരക്കുറവും. ടൈപ് ടു ഡയബടീസ്, ഹൃദ്രോഗം എന്നിങ്ങനെ അവരെ കാത്തിരിക്കുന്ന മാരകരോഗങ്ങള് അനവധി.\nഗുഡ്‌സ് ഓട്ടോഡ്രൈവർ ഷാജിയെ തട്ടിക്കൊണ്ടുപോയ കേസിൽ നാലുപേരെ പോലീസ് അറസ്റ്റ് ചെയ്തു; ഷാജിയെ തട്ടിക്കൊണ്ടുപോയത് ബന്ധുവായ യുവതിയുമായി ചിലര്‍ക്കുള്ള സാമ്പത്തിക ഇടപാടിന്റെ പേരിൽ (6 minutes ago)\nപൂജക്കിടെ ദിലീപുമായി രഹസ്യ ചർച്ച! പിറ്റേദിവസം സംഭവിച്ചത് ഞെട്ടിക്കുന്നത് .. വമ്പന്റെ ഇടപെടലിന് പിന്നാലെ കേസ് ഇഴയാൻ തുടങ്ങി; നടിയുടെ കണ്ണുനീർ വെറുതെയാവില്ല! ദൈവം ബാക്കിവെച്ച തെളിവുകൾ പുറത്ത് (8 minutes ago)\nതീക്കനല് പോലെ ജീവിതം... ദേവസഹായം പിള്ള വിശുദ്ധ പദവിയില് എത്തുമ്പോള് കേരള, തമിഴ്‌നാട് അതിര്‍ത്തിയില് ഏറെ സന്തോഷം; ഫ്രാന്‍സിസ് മാര്‍പാപ്പ വിശുദ്ധനായി പ്രഖ്യാപിച്ചതോടെ ദേവസഹായം പിള്ള ഇനി വിശ്വാസികളുട (22 minutes ago)\nഇതവര്‍ക്കുള്ള സമയം... മീടൂ മൂവ്‌മെന്റിനെ പരിഹസിച്ച് കൊണ്ട് ധ്യാന് ശ്രീനിവാസന് നടത്തിയ പരാമര്‍ശത്തിനെതിരെ ആഞ്ഞടിച്ച് പ്രമുഖര്; കുറ്റകൃത്യങ്ങള് കാലം മായ്ക്കുമെന്ന് കരുതുന്നുവെങ്കില് ധ്യാനിന് തെറ്റി (30 minutes ago)\n4 കോടി ജനങ്ങളുടെ സഖ്യം... ഇടത് വലത് എന്‍ഡിഎ മുന്നണിക്ക് പിന്നാലെ സംസ്ഥാനത്ത് മറ്റൊരു മുന്നണി കൂടി രൂപപ്പെടുന്നു; ആം ആദ്മി, ട്വന്റി20 ജനക്ഷേമസഖ്യം; രണ്ടു പാര്‍ട്ടികള് തമ്മിലുള്ള സഖ്യമല്ല, കേരളത്തിലെ4(35 minutes ago)\nഎന്തൊരു പുക്കാര്... സംസ്ഥാന രാഷ്ട്രീയത്തെ പിടിച്ചുലച്ച നയതന്ത്ര സ്വര്‍ണക്കടത്ത് കേസ് എങ്ങുമെങ്ങുമെത്താതെ അന്തിമ ഘട്ടത്തിലേക്ക്; അറ്റാഷെയെ തൊടാനാകാതെ അന്വേഷണം വഴിമുട്ടി; വിചാരണയില് തിരിച്ചടിയാകുമെന്ന (41 minutes ago)\nസിറോ മലബാര് സഭാ ഭൂമിയിടപാട് കേസില് കര്‍ദിനാള് മാര് ജോര്‍ജ് ആലഞ്ചേരി ഇന്ന് കോടതിയില് ഹാജരാകില്ല.. നേരിട്ട് ഹാജരാകുന്നതില് നിന്ന് ഒഴിവാക്കണമെന്നാവശ്യപ്പെട്ട് കര്‍ദിനാള് ഹര്‍ജി ഇന്ന് കോടതി പരിഗണിക (49 minutes ago)


Olympics 2021: Australian surfer Owen wright's unbelievable journey to medal after suffering serious head injury - Malayalam MyKhel\n» Olympics 2021: തലയ്ക്കു ഗുരുതര പരിക്ക്, ഓര്‍മനഷ്ടം- ഇപ്പോള് റൈറ്റിന്റെ കഴുത്തില് ഒളിംപിക് മെഡല്!\nOlympics 2021: തലയ്ക്കു ഗുരുതര പരിക്ക്, ഓര്‍മനഷ്ടം- ഇപ്പോള് റൈറ്റിന്റെ കഴുത്തില് ഒളിംപിക് മെഡല്!\nPublished: Tuesday, July 27, 2021, 21:27 [IST]\nഅതിജീവനത്തിന്റെ ആത്മവിശ്വാത്തിന്റെയും പ്രതിരൂപമായി മാറിയിരിക്കുകയാണ് ഓസ്‌ട്രേലിയയുടെ സര്‍ഫിങ് താരം ഓവന് റൈറ്റ്. ഒരു സിനിമാക്കഥയെ വെല്ലുന്നതാണ് റൈറ്റിന്റെ ജീവിതം. 2015ല് ഒരു പരിശീലത്തിനിടെ തലയ്ക്കു ഗുരുതരമായി പരിക്കേറ്റ് മരണത്തോടു മല്ലിട്ട നിമിഷങ്ങള്, ഓര്‍മശക്തിയും ഈ സമയത്ത് അദ്ദേഹത്തിനു നഷ്ടമായിരുന്നു. തലച്ചോറിനുള്ളില് രക്തസ്രാവമുണ്ടായതിനെ തുടര്‍ന്നു മരണത്തോടു മല്ലിട്ടു. പക്ഷെ റൈറ്റിനു തോല്‍ക്കാന് മനസ്സിലായിരുന്നു. ആറു വര്‍ഷങ്ങള്‍ക്കു ഇപ്പുറം ഒളിംപിക്‌സെന്ന മഹാവേദിയില് കഴുത്തിലൊരു മെഡലുമായി പുഞ്ചിരി തൂകുകയാണ് റൈറ്റ്. പുരുഷന്‍മാരുടെ സര്‍ഫിങില് ഓസ്‌ട്രേലിയക്കു വേണ്ടി വെങ്കല മെഡലുമായി ലോകത്തിനു മുഴുവന്‍പ പ്രചോദനമായിരിക്കുകയാണ് അദ്ദേഹം.\nഎനിക്കു പഴയതൊന്നും ഓര്‍മിക്കാന് കഴിയുന്നില്ല. അവ ചിന്തിക്കാന് പോലും സാധിക്കുന്നില്ല. അതുകൊണ്ടാവാം ഒരുപക്ഷെ ഞാന് ഇന്നു ഇവിടെ നില്‍ക്കുന്നത്. കഴുത്തിലൊരു ഒളിംപിക് മെഡലുമായി നില്‍ക്കുന്നത് ഞാന് മനസ്സില് സങ്കല്‍പ്പിക്കാറുണ്ടായിരുന്നു. എന്നാല് അതു എങ്ങനെ സംഭവിക്കുമെന്ന് എനിക്ക് അറിയില്ലായിരുന്നു. പക്ഷെ എങ്ങനയെങ്കിലും അതു സംഭവിച്ചേ തീരൂവെന്ന വാശി മനസ്സിലുണ്ടായിരുന്നുവെന്നും മെഡല് നേട്ടത്തിനു ശേഷം റൈറ്റ് മനസ്സ്തുറന്നു.\nബ്രസീലിന്റെ ലോക ഒന്നാം നമ്പര് താരം കൂടിയായ ഗബ്രിയേല് മെഡിനയോടു ഇഞ്ചോടിഞ്ച് പോരാടിയാണ് റൈറ്റ് രാജ്യത്തിനു വേണ്ടി വെങ്കലം സമ്മാനിച്ചത്. മല്‍സരം വളരെയധികം വാശിയേറിയതായിരുന്നു. രാജ്യം മുഴുവന് എന്നെ പിന്തുണയ്ക്കുന്നതു പോലെയാണ് മല്‍സരത്തിനിടെ അനുഭവപ്പെട്ടത്. മല്‍സരം വളരെ കടുപ്പമേറിയതായിരുന്നുവെന്നും 31 കാരനായ റൈറ്റ് വിശദമാക്കി.\nസര്‍ഫിങ് മല്‍സരഇനമായി ഉള്‍പ്പെടുത്തിയ ആദ്യത്തെ ഒളിംപിക്‌സ് കൂടിയാണ് ഇത്തവണത്തേത്. ഒളിംപിക്‌സിനെക്കുറിച്ച് കൃത്യമായ ഒരു കാഴ്ചപ്പാട് തനിക്ക് ഇല്ലായിരുന്നുവെന്നും എന്നാല് ഓസീസിന്റെ മുന് ഒളിംപിക് ചാംപ്യന് കാത്തി ഫ്രീമാന് അടക്കമുള്ള മുന് ഇതിഹാസങ്ങളുമായി കൂടിക്കാഴ്ചകള് നടത്തിയ ശേഷമാണ് കൂടുതല് മനസ്സിലാക്കാന് സാധിച്ചതെന്നും റൈറ്റ് പറയുന്നു.\nഒളിംപിക്‌സിന്റെ ഒരു രീതി എങ്ങനെയായിരിക്കുമെന്ന് ഞങ്ങള്‍ക്കു മനസ്സിലാക്കാന് ആദ്യം സാധിച്ചില്ല. കാരണം ഞങ്ങള് ഒരിക്കലും ഇതിന്റെ ഭാഗമായിരുന്നില്ല, പുറത്തുള്ളവര് മാത്രമായിരുന്നു ഞങ്ങള്. എന്നാല് ചില മുന് ചാംപ്യന്‍മാര് ഞങ്ങള്‍ക്കടുത്തേക്ക് വരികയും സംസാരിക്കുകയും ചെയ്തതോടെ പലതും ബോധ്യമായി. അവരുടെ വിശേഷങ്ങള് കേള്‍ക്കുന്നതിനിടെ പലപ്പോഴും ഞങ്ങള് കരയുകയായിരുന്നു. എത്ര മാത്രം പാഷനും, അഭിമാനവുമാണ് രാജ്യത്തിനു വേണ്ടി ഒളിംപിക് മെഡല് നേടിയപ്പോള് അവര്‍ക്കുണ്ടായതെന്നു കാണാന് കഴിഞ്ഞു. ഇതു മാനസികമായി ഞങ്ങളെയാകെ മാറ്റിയെടുക്കുകയും ചെയ്തു. ഒളിംപിക് സ്വപ്‌നമെന്താണെന്ന് അതിനു ശേഷമാണ് തിരിച്ചറിഞ്ഞതെന്നും റൈറ്റ് കൂട്ടിച്ചേര്‍ത്തു.\nRead more about: olympics 2021 tokyo olympics australia bronze olympics ഒളിംപിക്‌സ് 2021 ടോക്കിയോ ഒളിംപിക്‌സ് ഓസ്‌ട്രേലിയ വെങ്കലം ഒളിംപിക്‌സ്


ഐബിഎം കൊച്ചിയിലേക്ക്; ഡവലപ്മെന്റ് സെന്ററിലേക്കുള്ള റിക്രൂട്മെന്റ് ആരംഭിക്കുന്നു\n06 May, 2021, 3:53 am\nപ്രമുഖ ടെക് കമ്പനിയായ ഐബിഎം കൊച്ചിയിൽ ആരംഭിക്കുന്നു. കമ്പനിയുടെ ഡവലപ്മെന്റ് സെന്ററിലേക്കുള്ള റിക്രൂട്മെന്റ് ആരംഭിച്ചുകഴിഞ്ഞു. സോഫ്റ്റ്‍വെയർ എൻജിനീയർ, ഫ്രന്റ് എൻഡ് ഡവലപ്പർ, ഓട്ടമേഷൻ മാനേജർ, ഡേറ്റ ബേസ് മാനേജർ, ക്ലൗഡ് ഡേറ്റ ബേസ് എൻജിനീയർ, ഇൻഫമേഷൻ ഡവലപ്പേഴ്സ് ഉൾപ്പെടെ ഒട്ടേറെ തസ്തികകളിലേക്ക് അപേക്ഷ ക്ഷണിച്ചുതുടങ്ങി.\nലിങ്ക്ഡ്ഇൻ വഴിയും ഐബിഎം വെബ്സൈറ്റ് വഴിയും അപേക്ഷിക്കാം. ഓഫിസ് എവിടെയാണ് തുറക്കുകയെന്ന് ഐബിഎം ഔദ്യോഗികമായി വ്യക്തമാക്കിയിട്ടില്ല. കോവിഡ് സാഹചര്യം തുടരുന്നതിനാൽ നിലവിൽ വർക് ഫ്രം ഹോം രീതിയിലാകും പ്രവർത്തനമെന്നാണ് സൂചന.\nഐബിഎം കേരളത്തിൽ എത്തുമെന്ന് വാർത്തകൾ പ്രചരിച്ചിരുന്നു . ഒരു ഘട്ടത്തിൽ തിരുവനന്തപുരവും ഐബിഎമ്മിന്റെ പരിഗണനയിലുണ്ടായിരുന്നു. 2018ലെ പ്രളയത്തിനു പിന്നാലെ പ്രകൃതിദുരന്തങ്ങൾക്കു സാങ്കേതികവിദ്യയിലൂടെ പരിഹാരം കണ്ടെത്താനായി ഐബിഎം കോൾ ഫോർ കോഡ് ചാലഞ്ച് കേരളത്തിൽ നടത്തിയിരുന്നു.


സ്പുട്‌നിക് V; മൂന്നാം ഘട്ട പരീക്ഷണങ്ങള്‍ക്ക് അബുദാബിയില് തുടക്കം | Sputnik V vaccine trial launched in abu dhabi\nസ്പുട്‌നിക് V; മൂന്നാം ഘട്ട പരീക്ഷണങ്ങള്‍ക്ക് അബുദാബിയില് തുടക്കം\nabu dhabi, First Published Dec 9, 2020, 10:30 AM IST\nവാക്‌സിന് ട്രയലിന് സന്നദ്ധരാകുന്നവര് 18 വയസ്സിന് മുകളില് പ്രായമുള്ളവരായിരിക്കണം. ഇവര് മറ്റ് വാക്‌സിന് പരീക്ഷണത്തില് പങ്കെടുക്കരുത്.\nഅബുദാബി: റഷ്യയുടെ സ്പുട്‌നിക് V കൊവിഡ് വാക്‌സിന്‍റെ മൂന്നാം ഘട്ട ക്ലിനിക്കല് ട്രയലുകള് അബുദാബിയില് ആരംഭിച്ചു. ആദ്യഘട്ടത്തില് 500 പേരിലാണ് വാക്‌സിന് പരീക്ഷിക്കുന്നത്. കൊവിഡ് ബാധിച്ചിട്ടില്ലാത്ത, 14 ദിവസത്തിനിടെ സാംക്രമിക രോഗങ്ങള് പിടിപെടാത്തവരെയാണ് ഇതിനായി തെരഞ്ഞെടുക്കുക.\nവാക്‌സിന് ട്രയലിന് സന്നദ്ധരാകുന്നവര് 18 വയസ്സിന് മുകളില് പ്രായമുള്ളവരായിരിക്കണം. ഇവര് മറ്റ് വാക്‌സിന് പരീക്ഷണത്തില് പങ്കെടുക്കരുത്. 'വാക്‌സിന് ഫോര് വിക്ടറി' എന്ന ക്യാമ്പയിന്റെ ഭാഗമായുള്ള ക്ലിനിക്കല് ട്രയലുകളില് സ്വദേശികള്‍ക്കും താമസക്കാര്‍ക്കും പങ്കെടുക്കാം. സന്നദ്ധരായവര് www.v4v.ae എന്ന വെബ്‌സൈറ്റില് രജിസ്റ്റര് ചെയ്യണം. ട്രയലില് പങ്കെടുക്കുന്നവര്‍ക്ക് 20 ദിവസത്തിനിടെ വാക്‌സിന്റെ രണ്ട് ഡോസുകളാണ് നല്‍കുക. യുഎഇയിലെ രണ്ടാമത്തെ കൊവിഡ് വാക്‌സിന് ട്രയലാണിത്. നേരത്തെ ചൈനയുമായി സഹകരിച്ച് വാക്‌സിന് പരീക്ഷണം നടത്തിയിരുന്നു.\nLast Updated Dec 9, 2020, 10:59 AM IST\nSputnik V trials in abu dhabi\nphase three trails of Sputnik V


ചരിത്രം വിളിക്കുന്നു; െമഹ്റസ് ഡബ്ളിൽ പി.എസ്.ജിയെ വീഴ്ത്തി സിറ്റി ചാമ്പ്യൻസ് ലീഗ് ആദ്യ കലാശപ്പോരിന് | Manchester City reached their first Champions League final as they overcame Paris St-Germain to secureacommanding victory over two legs | Madhyamam\ndate_range5May 2021 3:12 AM GMT\nചരിത്രം വിളിക്കുന്നു; െമഹ്റസ് ഡബ്ളിൽ പി.എസ്.ജിയെ വീഴ്ത്തി സിറ്റി ചാമ്പ്യൻസ് ലീഗ് ആദ്യ കലാശപ്പോരിന്\nലണ്ടൻ: യൂറോപിലെ ഏറ്റവും മികച്ച ടീമുകളിലൊന്നായി ലോകമാദരിച്ചിട്ടും ഏറെയായി വിട്ടുനിൽക്കുന്ന ചാമ്പ്യൻസ് ലീഗ് കിരീടത്തിലേക്ക് മാഞ്ചസ്റ്റർ സിറ്റി ഒരു ചുവടു മാത്രം അകലെ. ഇത്തിഹാദ് സ്റ്റേഡിയത്തിൽ നടന്ന നിർണായക രണ്ടാം പാദത്തിൽ കരുത്തരായ പി.എസ്.ജിയെ റിയാദ് െമഹ്റസ് നേടിയ ഇരട്ട ഗോളുകൾക്ക് മറികടന്ന് സിറ്റി ഫൈനലിൽ ഇടമുറപ്പിച്ചു (മൊത്തം സ്കോർ 4-1). ചരിത്രത്തിൽ ആദ്യമായാണ് യൂറോപിന്‍റെ ചാമ്പ്യന്മാരെ കണ്ടെത്താനുള്ള കലാശപ്പോരിലേക്ക് സിറ്റി ടിക്കറ്റെടുക്കുന്നത്.\nസ്വന്തം കളിമുറ്റത്ത് ആദ്യ പാദം തോറ്റ ക്ഷീണം തീർക്കാൻ എത്തിയ നെയ്മറും സംഘവും ചുവടുറപ്പിക്കുംമുെമ്പ ഗോൾ നേടി മെഹ്റസ് ആതിഥേയരുടെ ജൈത്രയാത്രയിലേക്ക് ആദ്യ ചുവടുവെച്ചു. ഗോൾകീപർ എഡേഴ്സൺ 60 അടി നീളത്തിൽ നൽകിയ പാസിൽ തുടങ്ങിയ നീക്കമാണ് ഗോളായത്. രണ്ടാം പാദത്തിൽ പെനാൽറ്റി ബോക്സിൽ ഫിൽ ഫോഡന്‍റെ ക്രോസ് ഗോളിയെ കാഴ്ചക്കാരനാക്കി മെഹ്റസ് വീണ്ടും ലക്ഷ്യത്തിെലത്തിച്ചതോടെ സിറ്റി വിജയം ഉറപ്പിച്ചു. ചാമ്പ്യൻസ് ലീഗ് സെമി ഫൈനൽ രണ്ടു പാദങ്ങളിലും ഗോൾ നേടുന്ന ഏക താരമെന്ന റെക്കോഡും അൾജീരിയൻ ദേശീയ ടീം ക്യാപ്റ്റൻ കൂടിയായ മെഹ്റസ് ഇതോടെ സ്വന്തം പേരിൽ കുറിച്ചു.\nപരിക്കുമൂലം എംബാപ്പെ ബെഞ്ചിലായത് പി.എസ്.ജി ആക്രമണത്തെ ശരിക്കും ബാധിച്ചു. നെയ്മർ പലതവണ ആക്രമണവുമായി ഗോൾമുഖം തുറന്നെങ്കിലും സിറ്റി പ്രതിരോധവും നിർഭാഗ്യവും ഒരുപോലെ വില്ലനായി.\nതുടർച്ചയായി പ്രിമിയർ ലീഗ് കിരീടമുൾപെടെ ആഭ്യന്തര മത്സരങ്ങളിൽ തകർപ്പൻ പ്രകടനം തുടരുന്ന സിറ്റി അഞ്ചു വർഷമായി ഗാർഡിയോളക്കു കീഴിൽ കാത്തിരിക്കുന്ന കിരീടമാണ് ഇത്തവണ വിളിപ്പാടകലെ മാടിവിളിക്കുന്നത്. ഇന്ന് റയൽ- ചെൽസി മത്സര ജേതാക്കളുമായാണ് ഫൈനലിൽ സിറ്റിക്ക് മുഖാമുഖം. ആദ്യപാദത്തിൽ എവേ ഗോളിന്‍റെ ആനുകൂല്യമുള്ള ചെൽസി ഇന്ന് റയലിനെ മറികടന്ന് കലാശപ്പോരിനെത്തിയാൽ രണ്ട് ഇംഗ്ലീഷ് ടീമുകളുടെ പോരാട്ടമാകും. അതേ സമയം, ചാമ്പ്യൻസ് ലീഗിൽ ഏതു വെല്ലുവിളിയും മറികടന്ന് കിരീടവുമായി മടങ്ങുന്നതാണ് റയൽ പാരമ്പര്യം. അത് ഇത്തവണ രണ്ട് ഇംഗ്ലീഷ് ടീമുകൾ ഇരുഘട്ടങ്ങളിലായി തല്ലിയുടക്കുമോ എന്നാണ് യൂറോപ് കാത്തിരിക്കുന്നത്.\nNews Summary - Manchester City reached their first Champions League final as they overcame Paris St-Germain to secureacommanding victory over two legs


ദ്രാവിഡസ്വത്വത്തിന്റെ ആള്‍രൂപം – Chandrika Daily\nBy ചന്ദ്രിക വെബ് ഡെസ്‌ക് Wednesday August 8, 2018 09:58 am\nദ്രാവിഡരാഷ്ട്രീയത്തിന്റെ നെടുംതൂണുകളിലൊന്ന് തകര്‍ന്നുവീണിരിക്കുന്നു. കവി, ഗാനരചയിതാവ്, ചരിത്രകാരന്, നോവലിസ്റ്റ്, തിരക്കഥാകൃത്ത്, രാഷ്ട്രീയക്കാരന്, ഭരണാധികാരി എന്നീ നിലകളില് ചിരപ്രശോഭിത വ്യക്തിത്വത്തിനുടമയായ തമിഴ്‌നാട്ടുകാരുടെ കലൈജ്ഞര് എന്ന ഡോ. മുത്തുവേല് കരുണാനിധി…\nദ്രാവിഡരാഷ്ട്രീയത്തിന്റെ നെടുംതൂണുകളിലൊന്ന് തകര്‍ന്നുവീണിരിക്കുന്നു. കവി, ഗാനരചയിതാവ്, ചരിത്രകാരന്, നോവലിസ്റ്റ്, തിരക്കഥാകൃത്ത്, രാഷ്ട്രീയക്കാരന്, ഭരണാധികാരി എന്നീ നിലകളില് ചിരപ്രശോഭിത വ്യക്തിത്വത്തിനുടമയായ തമിഴ്‌നാട്ടുകാരുടെ കലൈജ്ഞര് എന്ന ഡോ. മുത്തുവേല് കരുണാനിധി ( 94) പിറന്നനാടിനോടും കാലത്തോടും യാത്രചോദിക്കുമ്പോള് അത് കാലത്തിന്റെ കാവ്യനീതിമാത്രമാകുന്നു. ആ വിയോഗം സൃഷ്ടിക്കുന്ന നഷ്ടം അദ്ദേഹത്തെ നേതാവായും കലാകാരനായും കുടുംബനാഥനായും കണ്ടിരുന്ന ആളുകളെസംബന്ധിച്ച് പെട്ടെന്നൊന്നും നികത്തപ്പെടുന്ന ഒന്നാവില്ല. ഇടവേളകളോടെ അഞ്ചുതവണയായി 1969, 71, 89, 96, 2006 വര്‍ഷങ്ങളില് നാലുപതിറ്റാണ്ടോളം തമിഴ്‌നാടിന്റെ മുഖ്യമന്ത്രിയായി. അതിലുപരി ദ്രാവിഡജനത നെഞ്ചേറ്റിയ നേതാവായിരുന്നു തമിഴരുടെ സ്വന്തം കലൈജ്ഞര്. ജസ്റ്റിസ് പാര്‍ട്ടിയിലൂടെയാണ് പതിനാലാംവയസ്സില് പൊതുരംഗത്തെത്തിയ കലൈജ്ഞര്‍ക്ക് പിന്നീട് തിരിഞ്ഞുനോക്കേണ്ടിവന്നില്ല. പെരിയാര് ഇ.വി രാമസ്വാമിനായ്ക്കര്, സി.എന് അണ്ണാദുരൈ, എം.കാമരാജ്, ഖാഇദേമില്ലത്ത് മുഹമ്മദ്ഇസ്മായില്‍സാഹിബ് തുടങ്ങി ദേശീയതലത്തില് ശ്രദ്ധേയരായ നേതൃവര്യന്മാരായിരുന്നു അദ്ദേഹത്തിന്റെ ഗണത്തിലുണ്ടായിരുന്നത്. സ്വാതന്ത്ര്യാനന്തരം ഇന്ത്യാരാജ്യം ബഹുവിധമായ സാമൂഹികരാഷ്ട്രീയപ്രതിസന്ധികളില് ആടിയുലഞ്ഞപ്പോള് തമിഴ്ജനതയെ ദേശീയമുഖ്യധാരയില് പിടിച്ചുനിര്‍ത്തിയൊരു നേതൃനിരയാണ് ദക്ഷിണേന്ത്യക്കുണ്ടായിരുന്നത്. അതിലൊന്നാണ് ഇപ്പോള് വിടചൊല്ലിയിരിക്കുന്നത്. പത്തുദിവസം നീണ്ട കൃത്രിമോപകരണങ്ങള്‍കൊണ്ടുള്ള ചികില്‍സക്കും മാസങ്ങള്‍നീണ്ട വിശ്രമജീവിതത്തിനും അന്ത്യം.\n‘ എന് ഉയിരിനും മേലാന ഉടല്‍പിറപ്പുകളേ… ‘എന്ന കരുണാനിധിയുടെ വാക്കുകളുടെ സ്വരഭംഗി മതിയായിരുന്നു തമിഴ് ജനതയിലെ ലക്ഷോപലക്ഷങ്ങള്‍ക്ക്. സ്വാതന്ത്ര്യാനന്തരകാലത്ത് കോണ്‍ഗ്രസ് വികാരംകത്തിനിന്ന ദേശീയപ്രസ്ഥാനത്തില്‍നിന്ന് വ്യത്യസ്തമായി ദ്രാവിഡവികാരത്തിലേക്കും ഹിന്ദിവിരുദ്ധപ്രക്ഷോഭത്തിലേക്കും തമിഴ്‌നാട് ചുവടുവെക്കുമ്പോള് കരുണാനിധി നേതൃനിരയില് ഏറെ താഴെയായിരുന്നെങ്കിലും ദ്രാവിഡനേതാക്കളുടെ ഒന്നൊന്നായുള്ള തിരോധാനം കലൈജ്ഞരെ ദ്രാവിഡരാഷ്ട്രീയത്തിന്റെ നേതൃനിരയില് പിടിച്ചിരുത്തി. അണ്ണാദുരൈയുടെ കാലത്ത് 1961ല് ഡി.എം.കെ ട്രഷററായി. 1969ലാണ് അദ്ദേഹം പാര്‍ട്ടിയുടെ അമരം ഏന്തുന്നത്. ഒപ്പം തന്നെ തന്റെ രാഷ്ട്രീയഗുരുവായ അണ്ണായില്‍നിന്ന് മുഖ്യമന്ത്രിപദവിയും. തിരുവള്ളുവര് മുതലായവരില് നിന്നുപകര്‍ന്നുകിട്ടിയ കാവ്യാത്മകമായ ഭാഷയാണ് കരുണാനിധിയെ തമിഴ്മക്കളുടെ മനതാരില് ചിരകാലത്തേക്ക് കുടിയിരുത്തിയത്. കഥാകൃത്തും കവിയും തിരുക്കുറളിന്റെ വ്യാഖ്യാതാവുമെന്ന നിലയില്‍നിന്ന് അദ്ദേഹം പതുക്കെയായി സിനിമാരംഗത്തേക്ക് ആനയിക്കപ്പെട്ടു. തിരക്കഥാകൃത്തായി തമിഴ് വെള്ളിത്തിരയില് നിറഞ്ഞുനിന്ന അദ്ദേഹം സഹപ്രവര്‍ത്തകനും പിന്നീട് മുഖ്യമന്ത്രിയുമായ എം.ജി.രാമചന്ദ്രനുമൊത്ത് എഴുപത്തഞ്ചോളം തിരക്കഥകളിലൂടെ തമിഴ്‌നാട്ടുകാരുടെ മനോമുകുരങ്ങളില് താരശോഭയായി. ശരിക്കും ദ്രാവിഡരാഷ്ട്രീയത്തിന്റെ പ്രചാരണമാധ്യമമായിരുന്നു അക്കാലത്ത് തമിഴ്‌സിനിമാരംഗം. അവര് കരുണാനിധിയെ കലാകാരന് എന്ന് അര്‍ത്ഥം വരുന്ന ‘കലൈജ്ഞര് ‘ എന്ന് ചെല്ലപ്പേര് ചൊല്ലിവിളിച്ചത് തികച്ചും സ്വാഭാവികം. രാമസ്വാമിനായ്ക്കരുടെ ദ്രാവിഡകഴകം പിന്നീട് അണ്ണാദുരൈയുടെയും കരുണാനിധിയുടെയും കീഴില് ദ്രാവിഡമുന്നേറ്റകഴകമായി മാറി. എം.ജി രാമചന്ദ്രന് സ്വന്തം പാര്‍ട്ടിയായ അണ്ണാദ്രാവിഡമുന്നേറ്റകഴകവുമായി വേര്‍പിരിയുമ്പോള് കരുണാനിധി പാറപോലെ പാര്‍ട്ടിയില് ഉറച്ചുനിന്നു. ദീര്‍ഘകാലം മാറിമാറി ഇരുവരും തമിഴ്‌നാടിന്റെ ഭരണസാരഥ്യമേറ്റു. ഇരുവരുടെയും ലക്ഷ്യം പാവപ്പെട്ടവരുടെ ഉന്നമനം മാത്രമായിരുന്നുതാനും. അക്കാലത്ത് പക്ഷേ രാഷ്ട്രീയത്രിശങ്കുസ്വര്‍ഗത്തില് അകപ്പെട്ട അവസ്ഥയിലായി തമിഴ് ജനത.\nപുരാണസിനിമകളില് നിന്ന് വേറിട്ട് ജനകീയമാധ്യമത്തെ രാഷ്ട്രീയസാമൂഹികമുന്നേറ്റത്തിന് ഉപയോഗിക്കാമെന്ന് തെളിയിക്കുക കൂടിയായിരുന്നു കരുണാനിധി.പ്രാസമൊപ്പിച്ചുള്ള ഭാഷതന്നെയായിരുന്നു അദ്ദേഹത്തിന്റെ തുറുപ്പുശീട്ട്. ജീവിതാന്ത്യംവരെ പാര്‍ട്ടി അധ്യക്ഷനായ കലൈജ്ഞര് മക്കളെ രാഷ്ട്രീയ-വ്യവസായമേഖലകളില് കരക്കടുപ്പിച്ചു. മക്കളില് സ്റ്റാലിനായിരുന്നു ഒരുപടിമുന്നില്. ഇദ്ദേഹത്തെ രണ്ടുതവണ മന്ത്രിയും ഉപമുഖ്യമന്ത്രിയുമാക്കി. ചെന്നൈ കോര്‍പറേഷന് ചെയര്‍മാനായും സ്റ്റാലിന് ജനമനസ്സുകളിലും ഭരണമേഖലയിലും ശ്രദ്ധനേടി. മക്കളായ അഴഗിരിയും സ്റ്റാലിനും തമ്മിലുണ്ടായ പ്രശ്‌നങ്ങള് രമ്യമായാണ് അദ്ദേഹം തീര്‍ത്തത്. എം.പി സ്ഥാനത്തിലൂടെ കനിമൊഴിയും അഴഗിരിയും സണ് ടി.വി നെറ്റ് വര്‍ക്കിലൂടെ മരുമകന് മുരശൊലിമാരനും തമിഴ്‌നാട്ടില് പാര്‍ട്ടിയുടെയും കുടുംബത്തിലെയും മുടിചൂടാമന്നന്മാരായി. കേന്ദ്രസര്‍ക്കാരുകളിലെ പാര്‍ട്ടിപങ്കാളിത്തവും ഇതിന് അവരെ നല്ലവണ്ണം തുണച്ചു. ഒരു കേന്ദ്രസര്‍ക്കാരിനെ വീഴ്ത്തിയിടുന്നതിന് കാരണമായ രണ്ടായിരം കോടിയുടെ ടു.ജി സ്‌പെക്ട്രം അഴിമതിക്കേസ് പാര്‍ട്ടിയുടെ മാത്രമല്ല, കരുണാനിധിയുടെയും യശസ്സിന് മങ്ങലേല്‍പിച്ചു. 2014ല് ബി.ജെ.പിയുടെ സ്ഥാനാര്‍ത്ഥിയായി പ്രധാനമന്ത്രിസ്ഥാനത്തേക്ക് നരേന്ദ്രമോദി വരുന്നതിന് കാരണമായതിലൊന്ന് ഈ അഴിമതിയായിരുന്നു. ആദ്യമൂന്നുസിനിമകള് പിറക്കാതെ പോയപ്പോള് ‘ പരാശക്തി ‘യിലൂടെയായിരുന്നു ദക്ഷിണാമൂര്‍ത്തിയുടെ സിനിമാതുടക്കം. അവസാനചിത്രം ‘പൊന്നാര് ശങ്കര്’ 2011ലായിരുന്നു. എല്ലാം ഒന്നിനൊന്ന് മെച്ചം.\n1970കളില് കോണ്‍ഗ്രസിലെ പിളര്‍പ്പില് ഇന്ദിരാഗാന്ധിയെ പിന്തുണച്ചാണ് കരുണാനിധി ദേശീയരാഷ്ട്രീയത്തിലേക്ക് പാര്‍ട്ടിയെ പിടിച്ചുയര്‍ത്തിയത്. എന്നാല് അടിയന്തിരാവസ്ഥയെ ശക്തിയായി എതിര്‍ക്കാനും അദ്ദേഹം മുന്നോട്ടുവന്നു. പിന്നീടുള്ള കാലം കോണ്‍ഗ്രസുമായി ഏറെ അടുപ്പം പുലര്‍ത്തുകയും ചെയ്തു. ബി.ജെ.പിയുടെ വര്‍ഗീയരാഷ്ട്രീയത്തിനെതിരെ തന്റെ വിഖ്യാതമായ ദ്രാവിഡസ്വത്വത്തെ കൂട്ടുപിടിച്ചാണ് സംസ്ഥാനത്ത് അവരെ പച്ചതൊടീക്കില്ലെന്ന് പ്രഖ്യാപിച്ചത്. ഫലം ഇന്നും തമിഴ്‌നാട്ടില് ഒരു എം.എല്.എയെ പോലും വിജയിപ്പിക്കാന് കാവിപ്പാര്‍ട്ടിക്കായില്ല. ഇന്ത്യയുടെ തലസ്ഥാനം കരുണാനിധിയുടെ വീട് നില്‍ക്കുന്ന ഗോപാലപുരം ആണെന്നുവരെഅണികള് പുകഴ്ത്തിപ്പാടി. അന്നുവരെ ദേശീയരാഷ്ട്രീയത്തില് ഗണനാത്മകശക്തിയല്ലാതിരുന്ന ഡി.എം.കെയെ കരുണാനിധിയാണ് നിര്‍ണായകഘടകമാക്കിയത്. ഇരുമുന്നണികളിലും അദ്ദേഹം തന്റെ പാര്‍ട്ടിയെ തമിഴ്ജനതക്കുവേണ്ടി വിനിയോഗിച്ചു. അല്‍പകാലം കോണ്‍ഗ്രസുമായി ഇടഞ്ഞ് എ.ബി വാജ്‌പേയിയുടെ നേതൃത്വത്തിലുള്ള ബി.ജെ.പിയുമായി ചേരേണ്ടിവന്നപ്പോഴും കലൈജ്ഞരെന്ന കറകളഞ്ഞ മതേതരനേതാവില് ഒരാള്‍പോലും വര്‍ഗീയതയുടെ കടുകുമണിപോലും കണ്ടില്ല. മുസ്‌ലിംലീഗ് നേതാക്കളായ ഖാഇദേമില്ലത്ത് മുതല് പ്രൊഫ. ഖാദര്‍മൊയ്തീന്‍വരെയുള്ളവരുമായി അദ്ദേഹം അനല്‍പമായ അടുപ്പംപുലര്‍ത്തി. 1948ല് ചെന്നൈയില് മുസ്‌ലിംലീഗിന്റെ സ്ഥാപകയോഗം നടക്കുമ്പോഴും അതിന് ശേഷം പതിറ്റാണ്ടുകളോളവും പാര്‍ട്ടിക്കും മുസ്‌ലിംകളാദി പിന്നാക്ക-ദലിത്‌വിഭാഗങ്ങള്‍ക്കും കാവലാളായി കലൈജ്ഞര് നിലകൊണ്ടു. ഖാഇദേമില്ലത്തിന്റെ പേരില് ഒരുജില്ലതന്നെ രൂപീകരിക്കാനും അദ്ദേഹം വിശാലമനസ്‌കത കാട്ടി. പാര്‍ട്ടി അധ്യക്ഷപദവിയില് അരനൂറ്റാണ്ട് പിന്നിട്ടത് കഴിഞ്ഞവര്‍ഷമാണ് കരുണാനിധിയും ഡി.എം.കെയും ആഘോഷിച്ചത്. അതിന് തൊട്ടടുത്ത സമയത്തുതന്നെ അദ്ദേഹത്തിന് പാര്‍ട്ടിയെയും നാടിനെയും കൈവെടിയേണ്ടിവന്നു എന്നത് വിധിനിശ്ചയം മാത്രം.\nകഴിഞ്ഞ യു.പി.എ ഭരണകാലത്ത് രണ്ടുതവണയായി പത്തുവര്‍ഷവും കോണ്‍ഗ്രസിനൊപ്പംനിന്ന ഡി.എം.കെ രാജ്യം കാവിഭീകരതക്ക് കീഴടങ്ങേണ്ടിവരുമ്പോഴാണ് ജീവിതത്തോട് വിടപറയേണ്ടിവരുന്നെങ്കിലും, പാര്‍ട്ടിയെ മതേതരചേരിയോട് ഉറപ്പിച്ചുനിര്‍ത്തിക്കൊണ്ടുതന്നെയാണ് യാത്ര ചോദിക്കുന്നത് എന്നത് തമിഴ്‌നാടിനെയും രാജ്യത്തെയും സംബന്ധിച്ച് മഹത്തായ കാര്യംതന്നെ. ജയലളിതയുടെ മരണത്തെതുടര്‍ന്ന് അണ്ണാ ഡി.എം.കെ കപ്പിത്താനില്ലാത്ത കപ്പലാവുകയും രാഷ്ട്രീയരംഗത്തേക്ക് പുതിയചേരുവകളുമായി താരങ്ങളായ കമല്‍ഹാസനും രജനീകാന്തും ഇറങ്ങിവരികയും ചെയ്യുമ്പോള് തമിഴ്ജനത ഇന്നും ദ്രാവിഡജനത വിശ്വാസം അര്‍പ്പിക്കുന്നത് കരുണാനിധിയുടെ പ്രസ്ഥാനത്തില്‍തന്നെയെന്നതാണ് അദ്ദേഹത്തെ രോഗശയ്യയിലും അല്ലലില്ലാതെ കിടക്കാന് സഹായിച്ചിട്ടുണ്ടാവുക. ജൂലൈ 28 മുതല് പത്തുദിനം ചെന്നൈ കാവേരിആസ്പത്രിക്ക് മുന്നില് മരണസമയംവരെ കാത്തുകിടന്ന നൂറുകണക്കിന് ആബാലവൃദ്ധം ജനതയുടെ അലമുറയുടെ പിന്നിലും ആ നേതാവിനോടും തിരിച്ചുമുള്ള അളക്കാനാകാത്ത അന്‍പുതന്നെ. അതുതന്നെയാണ് നമുക്കും ആ മഹാമനീഷിക്ക് തിരിച്ചുനല്‍കാനുള്ളത്.\nCategories: Video Stories Tags: karunanidhi


ബാംഗ്ലൂര് വിശേഷങ്ങള്: മലയാളം ബ്ലോഗേഴ്സിനിതാ SMS ഗ്രൂപ്പും\nമലയാളം ബ്ലോഗേഴ്സിനിതാ SMS ഗ്രൂപ്പും\nഗൂഗിളിലും യാഹുവിലും ഒക്കെ ഗ്രൂപ്പുകളുണ്ടാക്കി അതില് ജോയിന് ചെയ്താണല്ലോ ഇത്രയും നാളും ലോകത്തിലെ മലയാള ബ്ലോഗേഴ്സെല്ലാവരും തമ്മില് ആശയവിനിമയം നടത്തിയിരുന്നത്. ബാംഗ്ലൂര്‍ബ്ലോഗേഴ്സ് , ഹൈദരബാദലു വിശേഷഗളു ഒക്കെ ആ ഇനത്തില്‍പ്പെട്ടവയാണ്.\nഎന്നാല് ഇപ്പോള് നിങ്ങള്‍ക്കു വെറും മൂന്നു രൂപാ ചെലവില് ഇന്ത്യയിലെ എല്ലാ മലയാളബ്ലോഗേഴ്സുമായും ആശയവിനിമയം നടത്താം.\nഅതെങ്ങനെയെന്നല്ലേ ?ഓരോ സ്റ്റെപ്പായി ഞാന് പറയാം. ആദ്യമായി മൊബൈല് ഫോണ് ഒന്നു കയ്യിലെടുത്തു പിടിച്ചോളൂ. ( ബാലന്‍സ് ഉണ്ടായിരിക്കണേ )\nStep 1: മുഴുവന് ക്യാപ്പിറ്റല് ലെറ്ററില് ഇതുപോലെ എസ് എം എസ് ചെയ്യുക. REG to 9845398453\nഇപ്പോള് നിങ്ങള്‍ക്കു ഒരു മെസ്സേജ് ലഭിക്കും. അതില് നിങ്ങള്‍ക്കു ലഭിക്കുന്ന പാസ് വേര്‍ഡ് ഉപയോഗിച്ച് ഈ സൈറ്റില് കയറി (മൈ ടുഡേ എന്ന സൈറ്റില് നിന്നാണു നമുക്കു ഈ സേവനം ഉപയോഗിക്കുവാന് സാധിക്കുന്നത്. ) രജിസ്റ്റര് ചെയ്യുക.\nരജിസ്റ്റര് ചെയ്തതിനു ശേഷം START MALBLOGGERS എന്നു 757585 നമ്പറിലേക്കു എസ് എം എസ് ചെയ്യുക. അപ്പോള് നിങ്ങള്‍ക്കു ഇതുപോലെ ഒരു എസ് എം എസ് ലഭിക്കും.\nWelcome to MALBLOGGERS. To publish, sms PUB MALBLOGGERS message to 757585. To stop receiving updates, sms STOP MALBLOGGERS to 757585.\nStep 3: ഇപ്പോള് നിങ്ങള് മല്‍ബ്ലോഗേഴ്സ് മോബില് അംഗമായി ക്കഴിഞ്ഞു.\nFor More Details: http://pub.mytoday.com/help/index.php\nStep 4: ഉപയോഗം: നിങ്ങള് ഇപ്പോള് രജിസ്റ്റര് ചെയ്തതു പോലെ പലരും ഈ മോബില് രജിസ്റ്റര് ചെയ്തു കാണുമല്ലോ. ആ രജിസ്റ്റര് ചെയ്തവരാരെങ്കിലും ഈ മോബിലേക്കു മെസ്സേജ് അയച്ചാല് ആ മെസേജ് ഈ മോബില് ജോയിന് ചെയ്ത എല്ലാവര്‍ക്കും അപ്പോള് തന്നെ ലഭിക്കും.\nStep 5: എങ്ങനെയാണു ഞാന് മോബിലേക്കു മെസേജ് അയക്കുക ?\nPUB MALBLOGGERS Hi We r decided to meet 2morrow. എന്ന ഫോര്‍മാറ്റില് 757585 ലേക്കു എസ് എം എസ് അയച്ചാല് മതിയാകും. ആര്‍ക്കെങ്കിലും ഈ മെസേജിനു മറുപടി അയക്കണമെങ്കില് ഇതേ ഫോര്‍മാറ്റില് തന്നെ 757585 ലേക്കു എസ് എം എസ് അയച്ചാല് മതിയാകും. ഓര്‍ക്കുക PUB MALBLOGGERS എന്നതാണു മല്‍ബ്ലോഗേഴ്സിനെ സൂചിപ്പിക്കുന്നത്.\n757585 ലേക്കു നിങ്ങള് അയക്കുന്ന ഓരോ മെസേജിനും3രൂപാ നിരക്കായിരിക്കും. എന്നാല് രജിസ്റ്റര് ചെയ്യാനായി അയക്കുന്ന മെസേജിനു ലോക്കല് മെസേജിന്റെ പൈസയേ പോവുകയുള്ളു.\nഎന്തിനിനി സംശയിക്കണം. ഇപ്പോള് തന്നെ രജിസ്റ്റര് ചെയ്യൂ... മൊബൈല് ഗ്രൂപ്പിലൂടെ സന്ദേശങ്ങള് കൈമാറൂ. വെറും മൂന്നു രൂപായ്ക്കു പല ആളുകള്‍ക്കു മെസേജ് അയക്കുക എന്നത് ഒരു നല്ല കാര്യമല്ലേ?\nതാങ്ക്സ് മൈ ടുഡേ !!!!!!!\nFor More Details Contact MALBLOGGERS mob Owner: 09986489760\nPosted by Sujith Bhakthan at 4:38 PM\nഈ നല്ല സംരംഭത്തിന് എന്റെ വക തേങാ............................\nസംഗതികള് കൊള്ളാം. ഇത് ബെങ്കളൂരു ബ്ലോഗേര്‍സിനുമാത്രമായ ഗ്രൂപ്പ് ആണോ, അതോ ഇന്ത്യയിലെ എല്ലാ മല്ലു ബ്ലോഗേര്‍സിനുമുള്ളതോ.\nഈ paid SMS-ല് പരസ്യവും ചേര്‍ത്തിരിക്കുമല്ലേ.\nപക്ഷേ തീര്‍ത്തും സൌജന്യമായി SMS സേവനം നല്‍കുന്ന ഒരു സംരഭത്തെക്കുറിച്ച് ഒരു ലേഖനം ‘ദി ഹിന്ദു’വില് വായിച്ചിരുന്നു. അതില് SMS ന്റെ പകുതി സ്ഥലം പരസ്യത്തിനായി ഉപയോഗിക്കുമെന്ന് പറഞ്ഞിട്ടുണ്ട്. വായിക്കാം. ലിങ്ക് താഴെ കൊടുത്തിട്ടുണ്ട്:\nഈ സേവനം നര്‍കുന്ന കമ്പനിയെക്കുറിച്ചും സേവനത്തിനെ വിശദാംശങ്ങളും ഇവിടെ കാണാം:\nകുറുമാന്റെ “ഏന്റെ യൂറോപ്പ് സ്വപ്നങ്ങളുടെ” ബാംഗളൂര...